એ દિવસે મહેશ ભટ્ટ ઘરે પહોંચ્યા અને પરવીન બોબીના હાથમાં ચાકુ હતું... - GSTV\nએ દિવસે મહેશ ભટ્ટ ઘરે પહોંચ્યા અને પરવીન બોબીના હાથમાં ચાકુ હતું…\nવિતેલા જમાનાની અને 70ના દશકની મોખરાની અભિનેત્રી પરવીન બોબીની આજે બર્થડે છે. એ સમયમાં પોતાની સુંદરતા અને દમદાર અભિનયના પગલે પરવીન બોબી બોલીવુડ પર ટોચની અભિનેત્રી હતી. ફિલ્મી કારકિર્દીમાં પરવીન બોબી ખૂબ જ સફળ થયા હતા. પરંતુ તેઓ તેમની અંગત જીવનમાં ઘણાં દુ:ખી હતા. પરવીનને જેમણે પણ પ્રેમ કર્યો તેઓ તેમને છોડીને દુર જતા રહ્યા. પરવીન બોબીના જીવનમાં અભિનેતા ડેનીનું ખુબ મહત્વ હતું. તેઓ એકબીજાના ગળાડુબ પ્રેમમાં હતા. આ વાત કોઈનાથી છુપી નહોતી.\nપરવીન ડેની સાથે લિવઈન રિલેશનશીપમાં રહેતા હતા. થોડા સમય પહેલા ડેનીએ એક ઈન્ટરવ્યુમાં તેમના અને પરવીન સાથેનાં સંબંધો વિશે જણાવ્યું હતું. ડેનીએ જણાવ્યું કે તેમનો અને પરવીન સાથે કઈ રીતે સંબંધ સમાપ્ત થયો હતો. પરંતુ સંબંધ પુર્ણ થયા પછી અમે હંમેશા સારા મિત્રો રહ્યા હતા. ડેની એ જણાવ્યું કે ” હું પરવીન બોબીને ખૂબ પ્રેમ કરતો હતો, પરંતુ તેમણે અચાનક મારી સાથે તમામ સંબંધો તોડી નાખ્યા હતા.”\n“ડૈનીએ પરવીન સાથેની ભુતકાળની યાદો વાગોળી હતી.” તેમની સાથે બ્રેકઅપ કર્યા પછી પરવીને કબીર બેદી સાથે ડેટિંગ શરૂ કર્યું હતું. કબીર બેદી પછી પરવીનનું અફેર મહેશ ભટ્ટ સાથે થયું હતું. પરવીન તે દિવસોમાં જુહુની જે કોલોનીમાં રહેતી હતી જ્યાં ડેની રહેતા હતા. ડેનીએ જણાવ્યું કે ”હું ક્યારેક પરવીનને ડિનર માટે ઈનવાઈટ કરતો હતો. પરંતુ ત્યારે મારી લાઈફમાં બીજી યુવતી કિમ આવી ચુકી હતી. તેમણે વધુમાં જણાવ્યું કે જ્યારે હું કિમને શૂંટિગથી ઘરે લઈને પહોંચતો હતો, ત્યારે પરવીન મારા બેડરૂમમાં બેસીને ફિલ્મો જોતી હતી. હું પરવીનને પૂછતો આવું શું કામ કરી રહી છે ? તો તે જવાબ આપતી કે હવે આપણાં વચ્ચે કશું નથી આપણે ફ્કત દોસ્ત છીએ.\nત્યારે ડેનીએ મહેશ ભટ્ટને જણાવ્યું કે તેઓ પરવીનને સમજાવે કે મારી ગેરહાજરીમાં ઘર પર આવવું સારૂ નથી. મારી ગર્લફ્રેન્ડને આ બધું પસંદ નથી. ત્યારે ડેનીને લાગ્યું હતું કે પરવીન સાથે કંઈ બરાબર નથી. તે હંમેશા ડરેલી રહેતી હતી. એક વખત પરવાન બોબીએ અમિતાભ બચ્ચનનું ઈન્ટરવ્યું વાચ્યું હતું. જેમાં તેમણે કહ્યું કે તેઓ અને ડેની સારા મિત્રો છે. ત્યાર પછી જ્યારે ડેની પરવીનને મળવા ગયા તો પરવીને ચાવીની કિચેન ફેંકીને મારી હતી. અને પરવીન કહેતી હતી કે તેઓ અમિતાભનાં એજન્ટ છે અને અમિતાભ તેમને જાનથી મારવા માંગે છે.\nમહેશ ભટ્ટ સાથેના સંબંધો\nમહેશ ભટ્ટ અને પરવીન બોબીના સંબંધોની વાત કરે તો બંન્ને લિવઈન રિલેશનશીપમાં રહેતા હતા. પરવીન માટે મહેશ ભટ્ટે પોતાની પત્ની અને બાળકોને પણ છોડી હતા. જોત જોતામાં તેમનાં સંબંધો ને બે વર્ષ પુર્ણ થયા હતા. વર્ષ 1979માં પરવીનની એક વાતની ખબર પડી તો તેના કારણે મહેશ ભટ્ટનાં હોશ ઉડી ગયા હતા. એક વાર મહેશ કામ પતાવીને ઘરે પહોંચ્યતો તેમણે જોયું પરવીન ફિલ્મનો કોસ્ચયુમ પહેરીને ઘરનાં એક ખુણા બેઠી હતી, અને તેમના હાથમાં ચપ્પુ હતું. મહેશને જોઈને તરત જ પરવીને તેમને ચુપ રહેવાનો ઈશારો કર્યો હતો. ત્યાર પછી પરવીને ક્હ્યું વાત ના કરો રૂમમાં કોઈ છે જે મને મારવાનો પ્રયત્ન કરી રહ્યુ છે. પરવીને પહેલી વખત એવું કામ કર્યુ હતું કે મહેશ સંપુર્ણ રીતે હલી ગયા હતા. તેમણે પરવીનને આ રૂપને પહેલા ક્યારેય જોયું નથી. આ ઘટના પછી પરવીન હંમેશા આવું કાર્ય કરવા લાગી હતી. ડોક્ટરોને બતાવ્યા પછી ખબર પડી કે પરવીનને સિઝોફ્રેનિયા નામની માનસિક બીમારીનો શિકાર થઈ હતી. તે સમયે પરવીન ઘણી બધી ફિલ્મો કરી રહી હતી. જ્યારે ડિરેકટરને ફ્લોપ થવાનો ડર હતો.\nદરેક લોકો ઈચ્છતા હતા કે તેઓ જલ્દીથી સાજા થઈ જાય. મહેશ ભટ્ટ તેમની સારવાર સારામાં સારા ડોક્ટરો સાથે કરવા લાગ્યા હતા. ડોક્ટરોનું કહેવું હતેં કે તેમને સારા કરવામાટે ઈલેક્ટ્રીક શોક આપવા પડશે. પરંતુ મહેશ ભટ્ટ તેની વિરુદ્ધ હતા. તે કોઈપણ કિંમતે આવી સારવાર નહોત ઈચ્છતા. તે દરમ્યાન તેમનાં પુર્વ પ્રેમી કબીર બેદી અને ડેનીએ પણ મદદ કરી હતી. તમામ સારવાર પછી પણ પરવીનની આ બિમારી ઠીક નહોતી થઈ શકી. આ બિમારીના પગલે પરવીન અને મહેશનાં સંબંધો પુરા થઈ ગયા હતા.\nBollywood moviesbreaking news gujaratiDannyGujarat samachargujarati newsgujarati news liveLatest News in Gujaratilive gujarati newsMahesh Bhattnews in gujarationline news gujarati liveParveen Babi\nચૈત્રી નવરાત્રી 2019:9દેવી સ્વરૂપને પ્રિય છે આ9ફૂલ,પૂજન વખતે કરો અર્પણ\nઆમિરખાનની ઓનસ્ક્રિન દીકરીનું દર્દ, બોલી બાળપણમાં મારી સાથે થયો જાતીય દુર્વ્યવહાર\nઆ ફેસમ એક્ટરનો કોરોના રિપોર્ટ આવ્યો પોઝિટિવ, કોઈ લક્ષણ ન દેખાતા હોવા છતાં Coronaની ઝપેટમાં


Six-year-old South Korean YouTuber Boram is owner of 55 million|છ વર્ષીય સાઉથ કોરિયન યુ ટ્યુબર બોરમ, 55 કરોડ રૂપિયાની પ્રોપર્ટીની માલિક\nSix year old South Korean YouTuber Boram is owner of 55 million\nસિદ્ધિ / છ વર્ષીય સાઉથ કોરિયન યુ ટ્યુબર બોરમ, 55 કરોડ રૂપિયાની પ્રોપર્ટીની માલિક\nJul 26, 2019, 06:29 PM IST\nયુથ ઝોન ડેસ્ક: હાલના સમયમાં યુ ટ્યુબનો ઘણો ટ્રેન્ડ છે. લોકો યુ ટ્યુબર બનીને પૈસા કમાતા હોય છે. ઘણા યુ ટ્યુબર પોતાની ચેનલના વીડિયોને કારણે કરોડોપતિ પણ બની ગયા છે. આ લિસ્ટમાં સાઉથ કોરિયાની યુ ટ્યુબર બોરમ પણ સામેલ છે. પરંતુ અહીં મજાની વાત એ છે કે આ યુ ટ્યુબર માત્ર છ જ વર્ષની છે. આટલી નાની ઉંમરે બોરમે હાલમાં જ સોલમાં એક પ્રોપર્ટી ખરીદી છે. ગંગનમના સોલ સબર્બમાં તેણે પાંચ માળની એક આલીશાન પ્રોપર્ટી ખરીદી છે જેની કિંમત અંદાજે 55,12,44,000 રૂપિયા છે.\nપબ્લિક રિયલ એસ્ટેટ રજિસ્ટ્રેશન ડોક્યુમેન્ટ મુજબ આ પ્રોપર્ટી બોરમ ફેમિલી કંપનીએ ખરીદેલી છે. આ કંપની બોરમનાં માતાપિતાએ બનાવી છે. આ પાંચ માળની કરોડો રૂપિયાની બિલ્ડીંગ સાઉથ કોરિયાની કેપિટલ સિટી સોલના વૈભવી વિસ્તારમાં આવેલ છે.\n6 વર્ષની બોરમ બે યુ ટ્યુબ ચેનલ ચલાવે છે. એક ટોય રિવ્યૂ ચેનલ અને બીજી વીડિયો બ્લોગ ચેનલ. ટોય રિવ્યૂ ચેનલના 13.6 મિલિયન સબસ્ક્રાઇબર્સ છે જ્યારે બીજી યુ ટ્યુબ ચેનલ પર 17.6 મિલિયન સબસ્ક્રાઇબર્સ છે. તેના અમુક વીડિયોને 375 મિલિયન ઉપરના વ્યૂઝ મળ્યા છે.\nબોરમ જે પ્રકારનું કન્ટેન્ટ અપલોડ કરે છે તેને કારણે વિવાદ પણ સર્જાયો હતો. 2017માં એક બિન સરકારી સંસ્થા ‘સેવ ધ ચિલ્ડ્રન’ને સાઉથ કોરિયાના નાગરિકોએ ફરિયાદ કરી. લોકોનું કહેવું હતું કે, બોરમના વીડિયો બાળકોના વિકાસ પર નકારાત્મક અસર પાડી શકે છે. તેઓ ખાસ એવા વીડિયોનો વિરોધ કરી રહ્યા હતા જેમાં બોરમ તેના પિતાના વોલેટમાંથી પૈસા ચોરી લે છે, રસ્તા પર ગાડી ડ્રાઇવ કરે છે.\nઅમુક વીડિયો ડીલીટ કર્યા\nસેવ ધ ચિલ્ડ્રન સંસ્થાએ અમુક વિવાદાસ્પદ વીડિયો વિશે પોલીસને જણાવ્યું. સોલ ફેમિલી કોર્ટે બોરમનાં માતાપિતાને આદેશ આપ્યો કે ચાઈલ્ડ અબ્યુઝ અટકવવા જે કાઉન્સેલિંગનો કોર્સ છે એને તેઓ પૂરો કરે. ત્યારબાદ વિવાદાસ્પદ વીડિયોને યુ ટ્યુબ ચેનલ પરથી હટાવી દેવાયા છે.


ઇ-કોર્મસને લગતા કાયદા વિશે જાણો,છેતરપિંડીથી બચી શકો છો\nE-COMARCE / ઇ-કોર્મસને લગતા કાયદા વિશે જાણો,છેતરપિંડીથી બચી શકો છો\nકેન્દ્ર સરકારે ગયા સપ્તાહે ગ્રાહક સુરક્ષા કાયદો 2019(Consumer Protection Act 2019)ને મંજૂરી આપી છે. હવે આ નવો કાયદો ગ્રાહક સુરક્ષા કાયદો 1986નું સ્થાન લેશે. નવો કાયદો 20 જુલાઈથી લાગૂ થઈ ગયો છે.\nmustak malik 03:07 PM 20 Oct 2021\nઆજે લગભગ લોકો ઓનલાઇન ખરીદી કરતાં થયાં છે જેના લીધે છેતરપિંડીના કેસ પણ ખુબ વધ્યા છે, તહેવારની મોસમમાં લોકો ખુબ ઓનલાઇ ખરીદી કરતા હોય છે અનેક લોકો છેતરાતા પણ હોય છે પરતું તેમની પાસે પુરતું જ્ઞાન ના હોવાથી તે ફરિયાદ કરતાં નથી હવેતમામ માહિતી અમે આપી રહ્યા છે. કેન્દ્ર સરકારે ગયા સપ્તાહે ગ્રાહક સુરક્ષા કાયદો 2019 હેઠળ ઈ-કોમર્સને લગતા નવા નિયમોને મંજૂરી આપી હતી. આ નવા નિયમ અમેઝોન, ફ્લિપકાર્ટ, સ્નેપડીલ જેવી ઈ-કોમર્સ સાઈટ્સને પણ લાગૂ પડશે. આ કાયદામાં ઈ-કોમર્સ સાઈટ્સ માટે અનેક કડક જોગવાઈ કરવામાં છે. નકલી તથા ભેળસેળયુક્ત માલ-સામાન વેચવનારને આજીવન કેદની સજા કરવાની આ કાયદામાં જોગવાઈ કરવામાં આવી છે. તો ચાલો જાણીએ કે આ નવા નિયમોથી તમારી ઈ-શોપિંગમાં શું પરિવર્તન આવશે?\nઈ-કોમર્સ વેબસાઈટ્સ ગ્રાહકોથી કંઈ જ છૂપાવી શકશે નહીં?\nઆ નવા નિયમોને કન્ઝ્યુમર પ્રોટેક્શન (ઈ-કોમર્સ) રુલ્સ 2020 નામ આપવામાં આવ્યુ છે. તેમા ઓનલાઈન રિટેલર્સને રિટર્ન, રિફન્ડની પ્રક્રિયા સરળ કરવામાં આવી છે.\nઈ-કોમર્સ નિયમ એવા તમામ ઈ-રિટેલર્સને લાગૂ પડશે કે જે ભારતીય ગ્રાહકોને ઉત્પાદનો અને સેવાઓ આપી રહી છે. પછી તેનીરજિસ્ટર્ડ ઓફિસ ભારતમાં હોય કે વિદેશમાં, તેનાથી ફેર નથી પડતો.\nઅમેઝોન, ફ્લિપકાર્ટ જેવી ઈ-કોમર્સ સાઈટ્સે ગ્રાહકોને તમામ પ્રકારની માહિતી આપવી પડશે. આ માહિતી ગ્રાહકને શોપિંગ અંગે યોગ્ય નિર્ણય લેવામાં મદદ કરશે.\nગ્રાહકે કહેવું પડશે કે વિક્રેતા સાથે શું સમજૂતી થઈ. તેનું સરનામુ શું છે, પ્રોડક્ટનું ઉત્પાદન ક્યાં થયું, એક્સપાયરી ડેટ, પેમેન્ટ ગેટવેની સેફ્ટી તથા કસ્ટમર કેર નંબર અંગે પણ માહિતી આપવી પડશે.\nરિટર્નની પ્રોસેસ, રિફંડની પ્રોસેસ તથા વિક્રેતાનું રેટિંગ શું છે તે અંગે જાણકારી આપવી પડશે.ગ્રાહક સાથે કોઈ પણ પ્રકારનો ભેદભાવ કરી શકાશે નહીં. એવી જ રીતે વિક્રેતાઓ સાથે પણ કોઈ ભેદભાવ કરી શકાશે નહીં.\nગ્રાહકોને એવી બાબત અંગે જાણકારી આપવાની રહેશે કે જે હેઠળ વિક્રેતા સામે ફરિયાદ કરી શકાય છે. ગ્રાહકને તેની ફરિયાદની સુનાવણીની પ્રક્રિયાનું અપડેટ પણ મળતુ રહેશે.\nઅત્યાર સુધી વિક્રેતાઓની જવાબદારી બનતી હતી, પણ હવે ઈ-કોમર્સ કંપનીઓની પણ જવાબદારી રહેશે. કારણ કે, તેમના પ્લેટફોર્મ પર દેખાડવામાં આવતી પ્રોડક્ટને તેમના ગેટવે પર ચુકવણી કરી ખરીદી શકાય છે\nગયા વર્ષના ઓગસ્ટ મહિનામાં આ કાયદો ઘડવામાં આવ્યો હતો. પણ વિવિધ નિયમોને પગલે તે લાગૂ કરી શકાયો ન હતો. નવા કાયદામાં એવી અનેક જોગવાઈ કરવામાં આવી છે કે જેમાં ઈ-કોમર્સ કંપનીઓની જવાબદારી નક્કી કરી શકાય.\nગ્રાહક સુરક્ષા કાયદો 2019 નામથી જે નવો કાયદો ઘડવામાં આવ્યો છે તેના પ્રકરણ ત્રણની કલમ 10થી 27 અંગે અત્યારે કોઈ નિર્ણય કરવામાં આવ્યો નથી.\nજિલ્લા પંચના નિર્ણય સામે રાજ્ય પંચમાં અપીલ કરવાની મુદત 30 દિવસથી વધારી 45 દિવસ કરવામાં આવી છે. હવે જિલ્લા, રાજ્ય અને રાષ્ટ્રીય પંચ પોતાના નિર્ણય રિવ્યૂ પણ કરી શકે છે.\nનવા કાયદાથી ગ્રાહક વધુ સક્ષમ અને શક્તિશાળી બન્યો છે. જિલ્લા અને રાજ્ય પંચ જો ગ્રાહકની તરફેણમાં ચુકાદો આપે તો તેની અપીલ રાષ્ટ્રીય પંચમાં થશે નહી\nવર્તમાન સમયમાં ગ્રાહકની ફરિયાદોમાં 20 લાખથી વધારે રકમના વિવાદ માટે સ્ટેટ કમિશન સમક્ષ અરજી કરવા જવુ પડતુ હતું. નવા કાયદા પ્રમાણે એક કરોડ રૂપિયાથી વધારે અને 10 કરોડ સુધીના કેસ સ્ટેટ કમિશન સમક્ષ લઈ જઈ શકાશે.\nબીજી બાજુ 10 કરોડ રૂપિયાથી વધારેના કેસ નેશનલ કમિશન સમક્ષ જશે.\nકોઈ પણ સ્થળેથી ફરિયાદ કરી શકાય છે\nનવા કાયદાથી ગ્રાહકોને ગમે ત્યાંથી ફરિયાદ કરી કરવાનો વિકલ્પ મળી ગયો છે. ગ્રાહક તેમના ઘરની નજીકથી પણ કોઈ પણ ગ્રાહક પંચ સમક્ષ ફરિયાદ નોંધાવી શકે છે.\nઅગાઉ ગ્રાહકોએ જ્યાંથી માલ-સામાન ખરીદ્યો હોય અથવા જ્યાં વિક્રેતાનની રજિસ્ટર્ડ ઓફિસ હોય ત્યાં રૂબરુ જઈને ફરિયાદ કરવી પડતી હતી. પણ હવે આવી કોઈ જરૂર રહેશે નહીં.\nગ્રાહકોને લગતા વિવાદના ઉકેલ માટે નવા નિયમો હેઠળ પાંચ લાખ રૂપિયા સુધીના કેસ ફાઈલ કરવા પર કોઈ ફી વસૂલવામાં આવશે નહીં જો ફરિયાદકર્તા કેસની સુનાવણીમાં રૂબરુમાં ફોરમ સમક્ષ પહોંચી ભાગ ન લઈ શકે તો તે નવા કાયદા પ્રમાણે વીડિયો કોન્ફરન્સિંગ મારફતે પણ ઉપસ્થિત રહી શકે છે\nઈ-કોમર્સ વેબસાઈટ પાસે વળતર માંગી શકે છે\nનવો કાયદો પ્રોડક્ટના ઉત્પાદક, પ્રોડક્ટના સર્વિસ પ્રોવાઈડર અને પ્રોડક્ટના વિક્રેતાને કોઈ પણ વળતરના દાવામાં સામેલ કરી શકે છે.\nઈ-રિટેલર્સના વ્યવસાયના નામ સહિત માલ-સામાન તથા સેવાઓ આપનાર વિક્રેતા અંગે સવિસ્તાર માહિતી આપવી પડશે, પછી તે રજીસ્ટર્ડ હોય કે ન હોય.\nજો કોઈ નકલી-બનાવટી માલસામાન બનાવવા કે વેચાણ કરવામાં દોષિત જણાય તો બે વર્ષ સુધી લાઈસન્સ રદ્દ થશે. બીજી વખત ફરિયાદ મળવાના સંજોગોમાં લાઈસન્સ રદ્દ કરવામાં આવશે.\nકન્ઝ્યુમર કમિશનમાં મીડીએશન સેલ બનશે. કોઈ પણ ફરિયાદમાં મધ્યસ્થતાની સંભાવના હોય ત્યારે તે આ સેલ દ્વારા ડિલ કરવામાં આવશે. બન્ને પક્ષકારને કોઈ એક સમાધાન પર સહમત કરવા પ્રયત્ન કરવામાં આવશે\nનકલી માલ-સામાનથી મૃત્યુ થવાના સંજોગોમાં આજીવન કારાવાસની જોગવાઈ\nગ્રાહકનું ભેળસેળ અને નકલી માલ-સામાન માટે ઉત્પાદકો તથા વિક્રેતાઓને કોર્ટમાં લઈ જઈ શકે છે તથા યોગ્ય વળતરની માંગ કરી શકે છે.\nનવા કાયદામાં મેન્યુફેક્ચરર અને વિક્રેતા ડિફેક્ટિવ પ્રોડક્ટ કે સર્વિસને લીધે થતી ઈજા કે નુકસાનની ભરપાઈ માટે જવાબદાર હશે.\nજો ડિફેક્ટિવ પ્રોડક્ટને લીધે ગ્રાહકને કોઈ ઈજા ન પહોંચી હોય પણ ખામીયુક્ત ઉત્પાદનોનું વેચાણ કરવા બદલ6મહિનાની સજા અને એક લાખ રૂપિયાનો દંડ થઈ શકે છે


તે વ્યક્તિ તેને નીચે લાવવા ઝાડ પર લાત મારતો રહ્યો, પછી આવું કંઈક થયું, વીડિયો જોઈ લોકોએ કહ્યું – “તમે જે કરો છો, એ જ પાછું મળે છે….. – DH News\nતે વ્યક્તિ તેને નીચે લાવવા ઝાડ પર લાત મારતો રહ્યો, પછી આવું કંઈક થયું, વીડિયો જોઈ લોકોએ કહ્યું – “તમે જે કરો છો, એ જ પાછું મળે છે…..\nPosted on July 2, 2021 Author burtoni898\tComment(1)\nનવી દિલ્હી: સોશિયલ મીડિયા પ્લેટફોર્મ પર તમને દિવસે આવી ઘણી વિચિત્ર વીડિયો જોવા મળશે જેને જોઈને તમે ચોંકી જશો. હવે આવી જ એક નવી વિડિઓ સામે આવી છે, જેને જોઈને લોકો ખૂબ ગુસ્સે થઈ રહ્યા છે. ખરેખર, વીડિયોમાં એક માણસ સતત ઝાડ પર લાત મારતો જોવા મળી રહ્યો છે. જ્યારે લોકો વધુને વધુ વૃક્ષો વાવવા અને તેમની પ્રકૃતિને સુરક્ષિત રાખવા માટે પ્રોત્સાહિત થઈ રહ્યા છે, ત્યારે કોઈ વ્યક્તિને મારી નાખવા અને ઝાડ નીચે લાવવાની કોશિશ કરવી એ હૃદયને પાત્ર છે. પરંતુ આ વાર્તા ત્યાં સમાપ્ત થઈ નથી. અંતે જે બન્યું તે દરેક મનુષ્ય માટે એક મોટું પાઠ છે.\nવિડિઓમાં, તમે જોઈ શકો છો કે એક માણસ ઝાડને નીચે લાવવા માટે સતત તેને લાત મારતો રહે છે. પછી છેવટે ઝાડ તૂટી જાય છે અને તે માણસના માથા પર પડે છે, તેને ઇજા પહોંચાડ્યું અને તે ત્યાં માથું પકડીને બેઠો.\nઆ વીડિયો સુધા રામેને તેના ટ્વિટર હેન્ડલ પર શેર કર્યો છે. વીડિયોની સાથે કેપ્શનમાં તેણે જે લખ્યું છે તે દરેક માનવી માટે એક મોટો પાઠ છે. તેમણે લખ્યું, “તમે કરો છો તે બધું તમારી પાસે પાછું આવે છે – સારું કે ખરાબ.”\nદુલ્હનને લાગ્યું કે તે ત્રીજી વખત પણ લગ્ન કરશે, વડાપ્રધાનને પત્ર લખીને પોતાની વ્યથા જણાવી\nલગ્ન એ દરેક છોકરીનું સપનું હોય છે. તે ઘણા વર્ષો પહેલા આ સ્વપ્ન જોવાનું શરૂ કરે છે. આવી સ્થિતિમાં, જો કોઈ ખાસ કારણોસર તેના લગ્ન વારંવાર તૂટી જાય છે અથવા દર વર્ષે તારીખ આગળ વધે છે, તો તે ખૂબ જ દુઃખી થાય છે. લગ્ન તૈયાર થયા પછી, સંબંધ પાક્કો થયા પછી લગ્નમાં કોઈ અવરોધ આવે […]\nમાણસોએ નવજાત બાળકીને ખેતરમાં છોડી દીધી, કૂતરાએ રક્ષણ કર્યું અને બાળકીને નવું જીવન આપ્યું….\nસોશિયલ મીડિયાના યુગમાં આવા અનેક સમાચારો વાંચવા અને સાંભળવા મળે છે, જે ખૂબ જ હૃદયસ્પર્શી હોય છે. આજે પણ એક એવા સમાચાર છે, જે હૃદયને સ્પર્શી જાય તેવા છે. આ વાંચીને આંખો ભીની થઈ જશે અને માનવતા પરથી વિશ્વાસ ઉઠી જશે. મામલો છત્તીસગઢનો છે. સોશિયલ મીડિયાના યુગમાં આપણને આવા અનેક સમાચાર વાંચવા અને સાંભળવા મળે […]\nOne Reply to “તે વ્યક્તિ તેને નીચે લાવવા ઝાડ પર લાત મારતો રહ્યો, પછી આવું કંઈક થયું, વીડિયો જોઈ લોકોએ કહ્યું – “તમે જે કરો છો, એ જ પાછું મળે છે…..”\n87945 811295Some genuinely rattling function on behalf with the owner of this website , utterly wonderful content material . 974603\nRonaldJem on ભારતીય સિંહો આફ્રિકાના પ્રવાસે રવાના, જુઓ ફોટો…..\nCharlesTop on પવન વેગે દોડશે આ રાશિના લોકોનું નસીબ, સુખ માટે ભાગ્યની રેખાઓ બદલાઈ જશે\nNormanfex on આ રાશિવાળા રહેશે ખૂબજ ભાગ્યશાળી ખુદ મા લક્ષ્મી કરવા આવશે તિલક


પરિવર્તન: પુરી બન્યું દેશનું પહેલું RO મુક્ત શહેર, હવે મળશે 24 કલાક પીવાનું સ્વચ્છ પાણી - GSTV\nપરિવર્તન: પુરી બન્યું દેશનું પહેલું RO મુક્ત શહેર, હવે મળશે 24 કલાક પીવાનું સ્વચ્છ પાણી\nLast Updated on July 28, 2021 by Pritesh Mehta\nRO Free City: પીવાનું સ્વચ્છ પાણી આજે દેશના દરેકે દરેક નાગરિકની જરૂરિયાતની સાથે સાથે સૌથી મોટું સંકટ પણ બન્યું છે. રાજધાની દિલ્હીથી લઈને તમામ મોટા શહેરોમાં સ્થિતિ એ છે કે RO વોટર પ્યોરીફાયર લગાવવું જરૂરી બની ગયા છે. કારણ કે RO વગર પાણી પીવાલાયક નથી હોતું. ROથી પીવાનું શુદ્ધ પાણી મળે છે. પરંતુ શું તમે જાણો છો RO માં ફિલ્ટર હોવાને કારણે પાણીમાંથી ઘણા મિનરલ્સ પણ નીકળી જાય છે. જેની તમારા શરીર સખત જરૂરિયાત હોય છે. એવામાં આજે તમને દેશના એક એવા શહેર વિષે જણાવવા જઈ રહ્યા છીએ જ્યાં પીવાના પાણી માટે ROની જરૂર નથી પાર્ટી. અહીં નળ માંથી જ સતત 24 કલાક પીવાલાયક શુદ્ધ પાણી જ આવશે.\nRO મુક્ત થયું શહેર\nઓડિશાનું પુરી દેશનું પહેલું અને એકમાત્ર એવું શહેર બની ગયું છે જ્યાં સતત 24 કલાક નળથી જ પીવાનું શુદ્ધ પાણી મળી રહેશે. નળનું પાણી એટલું શુદ્ધ હશે કે ફિલ્ટર કરવાની જરૂર જ નહીં પડે. ઓડિશાના મુખ્યમંત્રી નવીન પટનાયકએ તાજેતરમાં જ પુરીમાં ‘નલ સે પેયજલ’ મિશનનું ઉદ્ઘાટન કર્યું છે.\nકરોડો લોકોને મળશે લાભ\nપુરી જગન્નાથ યાત્રા માટે જગવિખ્યાત છે. અહીંની વસ્તી લગભગ અઢી લાખ જેટલી છે. એવામાં આ યોજનાનો લાભ શહેરના લોકોને તો મળશે જ પરંતુ સાથે સાથે દરવર્ષે પવિત્ર યાત્રાધામની યાત્રા પર આવતા લગભગ2કરોડ પર્યટકોને પણ તેનો લાભ મળશે.\nલોકોને મળશે પીવાનું શુદ્ધ પાણી\nમુખ્યમંત્રી નવીન પટનાયકએ આ મિશનનું ઉદ્ઘાટન કરતા કહ્યું છે કે ઘરે ઘરે નળથી જ ગુણવત્તાપૂર્ણ પીવાનું પાણી પહોંચાડવું એક ક્રાંતિકારી પરિયોજના છે અને પૂરીને એક વિશ્વ સ્તરીય શહેર બનાવવામાં એક મહત્વનું પગલું છે.\nસપનું બન્યું હકીકત\nસીએમએ આગળ કહ્યું કે હવે પુરીના નિવાસીઓ, પર્યટકો અને તીર્થયાત્રીઓ માટે શહેરભરમાં સ્વચ્છ પીવાનું પાણી ઉપલબ્ધ છે. ઓડિશાના ઘરે ઘરે નળથી શુદ્ધ પાણી પહોંચાડવાનું મારુ સપનું હતું જે હવે હકીકત બની ગયું છે.\nપેયજલ યોજનાનું બજેટ વધારવામાં આવ્યું\nસીએમ નવીન પટનાયકે જણાવ્યું કે પેયજલ બજેટ પાંચ વર્ચમાં બમણું કરી દેવામાં આવ્યું છ્હે. પહેલા આ 200 કરોડ રૂપિયા હતું જે હવે પાંચ વર્ષમાં વધારીને 4000 હજાર કરોડ રૂપિયા કરી દેવામાં આવ્યું છે.\nઅન્ય રાજ્યો પણ શીખે\nજણાવી દઈએ કે ભારતમાં ઘણી જગ્યાએ તો અનેક દિવસો સુધી પીવાનું પાણી જ નથી આવતું. મોટા શહેરોમાં નળમાં પાણી તો આવે છે પરંતુ તે એટલું ગંદુ હોય છે કે RO વગર ચાલી જ ન શકે. એવામાં RO માં ફિલ્ટર હોવાને કારણે પાણીમાંથી જરૂરી મિનરલ્સ પણ નીકળી જાય છે સાથે જ પાણીનો વેડફાટ પણ ઘણો થાય છે. એવામાં દરેકે દરેક રાજ્યએ ઓડિશા પાસેથી શીખ લેવાની જરૂર છે.\nઅમેરિકાના વિદેશ મંત્રીએ એસ. જયશંકર સાથે કરી મુલાકાત, કોરોનાકાળમાં અમેરિકા-ભારત સાથે કામ કરે તે જરૂરી


After the lockdown was extended until3May, JIO was suchabig offer for users - SabkaGujarat.in - Ojas Bharti, Maru Gujarat Job, Sarkari Naukari, Railway Job, Maru Gujarat\nHome » LATEST NEWS » After the lockdown was extended until3May, JIO was suchabig offer for users\nAfter the lockdown was extended until3May, JIO was suchabig offer for users\nJIOના પ્રીપેડ યૂઝર્સની વેલિડિટી વધારવાનો નિર્ણય\nલોકડાઉનના કારણે જે લો-ઈનકમ ધરાવતા લોકોને રાહત\nએરટેલ અને વોડાફોન દ્વારા પહેલાં જ અપાઈ છે રાહત\nઈનકમિંગ કૉલ બંધ નહીં થાય\nએરટેલ અને વોડાફોન બાદ હવે JIOના પ્રીપેડ યૂઝર્સની વેલિડિટી વધારવાનો નિર્ણય લેવામાં આવ્યો છે. આ નિર્ણય બાદ હવે જે ગ્રાહકોનો પ્લાન પૂરો થઇ તે યુઝર્સના ઈનકમિંગ કૉલ બંધ થશે નહીં થાય.\nJIOએ આપ્યું નિવેદન\nJIOએ નિવેદનમાં કહ્યું કે લોકડાઉનમાં લો-ઈનકમ ધરાવતા યૂઝર્સને ફાયદો મળશે. સાથે જ તે યૂઝર્સને પણ લાભ થશે જે કોઈ કારણોસર રીચાર્જ કરાવી શકતા નથી. નોંધનીય છે કે કંપનીએ કહ્યું હતું કે 20 એપ્રીલથી દેશની મોટા ભાગની આઉટલેટ સરકારની ગાઈડલાઈન પ્રમાણે ખૂલવા જઈ રહી છે.\nAirtel અને Vodafone-Idea એ પણ આપી હતી રાહત\nવાયરસના કારણે લોકડાઉન લંબાવી દેવામાં આવ્યો છે ત્યારે Airtel અને Vodafone-Idea દ્વારા તેના કરોડો યુઝર્સને મોટી રાહત આપવામાં આવી હતી. બંને કંપનીઓએ પ્રીપેડ પ્લાન્સની વેલીડીટી ત્રીજી મે સુધી વધારી દીધી હતી. લોકડાઉનના કારણે જે ગ્રાહકો રિચાર્જ કરાવી શકતા નથી તે લોકોને માટે આ સૌથી મોટી રાહત છે. બંને કંપનીઓ કોઈ જ એક્સ્ટ્રા કોસ્ટ વગર યુઝર્સને વેલીડીટીની ઓફર આપવામાં આવી હતી. ત્યારે હવે JIO યુઝર્સને આ લાભ મળવા જઈ રહ્યો છે.\nએરટેલ કંપનીએ શરુ કરી અનેક સુવિધાઓ\nજે યૂઝર્સ મોબાઈલ એકાઉન્ટ રીચાર્જ કરાવી શકતા નથી તેમની મદદ માટે ટેલિકોમ કંપનીઓએ બેંકની પણ મદદ લેવાની શરૂઆત કરી છે. એરટેલ કંપનીએ હાલમાં જ એક સુવિધાની શરૂઆત કરી જેમાં ગ્રાહકો ATM, પોસ્ટ ઓફીસ, ગ્રોસરી સ્ટોર અને દવાની દુકાનથી પણ મોબાઈલ રીચાર્જ કરાવી શકે છે.\n← Gujarat Government Sarkari Yojnao PDF in Gujarati One File Western Railway, Bhavnagar Division Recruitment for Staff Nurse & Other Posts 2020 →


Orissa Farmer Saving Variety Of Indigenous Seeds And Black Rice\nસરકારી નોકરી ન સ્વીકારીને દેશી બીજના એકત્રીકરણ દ્વારા કૃષિ ક્ષેત્રમાં ક્રાંતિ લાવનાર સુદામ વિશે ચાલો આજે આપણે વિસ્તાર પૂર્વક જાણીએ.\nખેડૂત સુદામે 19 વર્ષમાં 1000થી વધુ જાતનાં બીજ એકત્ર કરીને સંગ્રહ કર્યા છે અને પોતાની બીજ બેંક પણ ખોલી છે. જેના માટે તેમને આજ સુધીમાં ઘણા અવૉર્ડ્સ પણ મળી ચૂક્યા છે.\nUse of Indigenous Seeds\nબરગઢ (ઓડિશા) જિલ્લાના કાટાપાલી ગામના ખેડૂત સુદામ સાહુએ 2001માં શોખ તરીકે બીજ એકત્ર કરવાનું શરૂ કર્યું. પરંતુ આજે આ કાર્ય તેમના જીવનનું એક મિશન બની ગયું છે. તેઓ પોતાના વિસ્તારના ખેડૂતોને ખેતીમાં સ્વદેશી બિયારણનો ઉપયોગ કરવા માટે પ્રેરિત કરી રહ્યા છે. બીજ રક્ષક સુદામે છેલ્લા 19 વર્ષમાં 1000થી વધુ જાતના બીજ એકત્રિત અને સંગ્રહિત કર્યા છે. તેમણે બરગઢમાં પોતાની બીજ બેંક પણ ખોલી છે.\nદર વર્ષે, તેના સંગ્રહમાં વધારો કરવા ઉપરાંત, તે યુવાન ખેડૂતોને ઓર્ગેનિક ખેતી માટે તાલીમ આપવા માટે પણ કામ કરી રહયા છે. ધ બેટર ઈન્ડિયા સાથે વાત કરતા, તેમણે કહ્યું, “લગભગ દર બીજા દિવસે કોઈ ને કોઈ વ્યક્તિ મારો સંગ્રહ જોવા અથવા ખેતી વિશે પૂછવા માટે મારા ખેતરમાં આવે છે. મને ખુશી છે કે લોકોમાં, સ્વદેશી બીજ વાપરવાનું વલણ વધી રહ્યું છે, જે થોડા સમય પહેલા સંપૂર્ણપણે ઘટ્યું હતું.”\nતેમની બીજ બેંકના બીજને વર્ષ દર વર્ષે સાચવવા માટે, તેઓ તેમની ખેતી પણ કરે છે. તે દર વર્ષે 500-500 જાતોનાં છોડનું વાવેતર કરે છે અને તેમના બીજ દર વર્ષે તૈયાર કરે છે. આ ઉપરાંત, તેમણે પોતાના પ્રયોગોનો ઉપયોગ કરીને ડાંગરના બીજની છ નવી જાતો પણ વિકસાવી છે. જેમાંથી ચાર પેટન્ટ અને નામ સાથે તૈયાર છે.\nનોકરીને બદલે ખેતી પસંદ કરી\nખેતી પ્રત્યેના તેમના જુસ્સા વિશે વાત કરતા, 49 વર્ષીય સુદામ કહે છે, “2001માં મને સરકારી નોકરીની ઓફર પણ મળી. કારણ કે મારા ઘરની આર્થિક સ્થિતિ સારી નહોતી. તેથી જ મારા પિતા ઇચ્છતા હતા કે હું નોકરી કરું. તેમ છતાં, તેમની ઇચ્છા વિરુદ્ધ જઈને, મેં ખેતી કરવાનું નક્કી કર્યું.” જોકે સુદામના પિતા ખેતીમાં રસાયણોનો ઉપયોગ કરતા હતા. પરંતુ તે બિયારણ એકત્રિત કરવાનો અને ઓર્ગેનિક ખેતી માટેનો તેમના શોખનો શ્રેય પોતાના દાદાને આપે છે. તે કહે છે, “2001માં મેં ખેતી કરવાનું નક્કી કર્યું ત્યાં સુધીમાં મારા દાદા નહોતા. તેથી હું વર્ધા (મહારાષ્ટ્ર) ખાતે આવેલ ગાંધી આશ્રમ ગયો અને ઓર્ગેનિક ખેતીની તાલીમ લીધી. તે સમય દરમિયાન મને દેશી બિયારણના ફાયદાઓ વિશે જાણવાની તક મળી અને તેને અલગ અલગ જગ્યાએથી એકત્ર કરવાનું શરૂ કર્યું.”\nતેમણે પાછા ઘરે પાછા આવીને નજીકના ખેડૂતોને ઓર્ગેનિક ખેતી શીખવવાનું શરૂ કર્યું. તેઓ જુદા જુદા ગામોમાં પણ જત હતા અને જ્યાં પણ તેમને દેશી બિયારણ મળતું ત્યાંથી તે લઇ આવતા હતા. આ સિવાય તેઓ છત્તીસગઢ, મધ્યપ્રદેશ, બંગાળ જેવા રાજ્યોમાં પણ બીજની શોધમાં જતા હતા. આમ વર્ષ 2012 સુધીમાં તેમણે દેશી ડાંગરના બિયારણની 900 જાતો એકઠી કરી હતી. ત્યારબાદ, તેમણે કઠોળ અને શાકભાજીના બીજ વિશે પણ શીખવાનું શરૂ કર્યું.\nઘરે જ બનાવી વિશાળ બીજ બેંક\nહાલમાં, સુદામના બીજ ભંડારમાં ડાંગરના બીજની 1000 જાતો, શાકભાજીની 65 જાતો, કઠોળની 16 જાતો અને તેલીબિયાનો સમાવેશ થાય છે. આ સિવાય, છેલ્લા કેટલાક વર્ષોમાં, તેમણે ક્રોસ અંકુરણ દ્વારા ડાંગરના બીજની છ નવી જાતો પણ બનાવી છે. તેઓ દાવો કરે છે કે તેમની બનાવેલી જાતોમાં ઘણા ઔષધીય ગુણધર્મો હાજર છે.\nતેમણે પોતાના ઘરના પહેલા માળે પોતાની બીજ બેંક સ્થાપી છે. જ્યાં, આશરે 800 ચોરસ ફૂટ વિસ્તારની દિવાલો પર બીજને અલગ પોટ્સમાં લટકાવવામાં આવે છે.\nસુદામે કહ્યું, “મેં 2008 માં અન્ય રાજ્યોના ખેડૂતોને પણ ઓર્ગેનિક ખેતીની તાલીમ આપવાનું શરૂ કર્યું. જેણે મને બીજ સંગ્રહ વધારવામાં મદદ કરી. જે કોઈ મારી પાસેથી શીખવા આવતા, હું તેમને તેમના ગામના દેશી બીજ લાવવા કહેતો. આ રીતે, એક્સચેન્જ દ્વારા જ, મેં 40 ટકા બીજ જમા કર્યા છે.”\nતેઓ દર વર્ષે લગભગ 150 તાલીમ કાર્યક્રમોનું આયોજન કરે છે. છેલ્લા પાંચ વર્ષથી તેઓ પોતાના વિસ્તારમાં કાળા ચોખાની ખેતી માટે પણ લોકોને પ્રેરિત કરી રહ્યો છે. જેના માટે તે ખેડૂતોને બિયારણ પણ આપે છે. તેઓ માને છે કે આપણા દેશી કાળા ચોખા વધુ પૌષ્ટિક છે. તેમના સંગ્રહમાં કાળા ચોખાની 14 જાતો પણ શામેલ છે.\nસુદામે સ્વદેશી બીજના ઉપયોગને પ્રોત્સાહન આપવા માટે ઘણા પ્રયત્નો કર્યા છે. તેમના પ્રયાસોને જોતા આ વર્ષે તેમને ‘જગજીવન રામ ઇનોવેટિવ ફાર્મર’ એવોર્ડથી પણ સન્માનિત કરવામાં આવ્યા છે.\nઅંતે સુદામ કહે છે, “હું મારો આ ખજાનો મારા સુધી મર્યાદિત કરવાને બદલે વધુ ખેડૂતો પાસે પહોંચાડવા માંગુ છું. હું ખેડૂતોને તેમની પોતાની બીજ બેંક સ્થાપવામાં પણ મદદ કરી રહ્યો છું. જે કોઈ મારી પાસેથી બીજ માંગે છે, હું તેને બીજ આપું છું. જેથી મહત્તમ સંખ્યામાં દેશી બીજ વાપરી શકાય.”\nતમે સુદામની બીજ બેંક વિશે વધારે જાણવા માટે તેને 97768 78711 પર સંપર્ક કરી શકો છો.\nઆ પણ વાંચો: એન્જીનિયર બનાવવા લાગી અળસિયાનું ખાતર, વાર્ષિક કમાણી થઈ 15 લાખ રૂપિયા


Carrot halwa recipe by Dipika Ranapara in Gujarati at BetterButter\nહોમ પેજ / રેસિપી / ગાજર હલવો\nગાજર હલવો રેસીપી વિશે\nગાજર હલવો બનાવવામાં સરળ અને સ્વાદિષ્ટ વાનગી છે. વાર તહેવારે બનાવાય છે.\n1 વાટકો ખમણેલ ગાજર\n1/2 વાટકી ખાંડ\nચપટી ઇલાઇચી પાવડર\nબદામ ની કતરણ અને બદામજરુરીયાત મુજબ\nએક કડાઈ માં ઘી ગરમ કરી તેમાં ગાજર નું છીણ લઇ સાંતળો.\nસતળાઈ જાય એટલે તેમાં દૂધ નાખો અને બરાબર હલાવી લો અને ખદખદવા દો.\nબધું દૂધ શોષાઈ જાય એટલે ખાંડ નાખવી.\nબરાબર હલાવતા રહો. ઘી છુટ્ટુ પડે એટલે ઇલાઇચી પાવડર નાખી બરાબર હલાવી લો .\nમોલ્ડ માં નાખી ડી મોલ્ડ કરી ડ્રાય ફ્રુટ થી સજાવટ કરો.\nમાઈક્રોવેવ ગાજર હલવા\nગાજર નો હલવો (ઓવન માં )\nગાજર હલવો - સમીક્ષાઓ


બિહારમાં શહિદ કમાન્‍ડોની બહેનના લગ્‍નમાં ૧૦૦ ગરૂડ કમાન્‍ડોએ હાજરી આપી બહેનને વિદાય આપી પ્રસંગ દિપાવ્‍યો : હથેળીઓ જમીન પર રાખીને બહેનને વિદાઈ કરી\nનવી દિલ્‍હી તાજેતરમાં બિહારમાં એક લાગણીસભર રીતે કન્યા વિદાઈ થઈ. વાત છે બિહારની, જ્યાંના શહીદ કમાન્ડો જ્યોતિ પ્રકાશ નિરાલાની બહેન શશિકલાના લગ્નમાં ઈન્ડિયન એર ફોર્સના સો જેટલા ગરૂડ કમાન્ડો હાજર રહ્યા હતા. એટલું જ નહીં ગરૂડ કમાન્ડોઝે ગામની પરંપરા મુજબ શહીદની બહેનને જમીન પર હથેળીઓ મૂકીને બહેનને એ હથેળીઓ પર ચલાવી અને તેને લગ્નમંડપ સુધી લઈ ગયા હતા.\nશહીદ ભાઈની આ બહેનની આવી વિદાઈથી લગ્નમાં ઉપસ્થિત સૌ કોઈની આંખો ભીની થઈ ગઈ હતી. તો શહીદ જ્યોતિ પ્રકાશ નિરાલાના પિતાએ આનંદ વ્યક્ત કર્યો હતો કે એરફોર્સના જવાનોએ શહીદ દીકરાની કમી મહેસૂસ થવા દીધી નહોતી.\nઉલ્લેખનીય છે કે ગરૂડ કમાન્ડો જ્યોતિ પ્રકાશ નિરાલાએ બાંદીપુરામાં થયેલી આતંકવાદીઓ સાથેની મુઠભેડમાં આતંકવાદીઓનો સામનો કર્યો હતો અને આતંકવાદીઓને મોતને ઘાટ ઉતાર્યા હતા. સાથોસાથ એ ધિંગાણા વખતે તેમણે તેમના સાથી ઘાયલ જવાનોની પણ મદદ કરી હતી. જોકે કમનસીબે એ મુઠભેડમાં જ્યોતિ પ્રકાશ નિરાલા શહીદ થતા હતા. તેમની બહાદૂરીને ધ્યાનમાં રાખીને તેમણે ભારતના રાષ્ટ્રપતિ રામનાથ કોવિંદે મરોણત્તર અશોકચક્ર એનાયત કર્યું હતું.\nપાકિસ્તાની જાસૂસી સંસ્થાના વડાની અચાનક બદલી: આઈ.એસ.આઈ.નો ચાર્જ હવેથી લેફ્ટનન્ટ જનરલ ફૈઝ હમીદ સંભાળશે: પાકિસ્તાન લશ્કરની જાહેરાત access_time 10:38 pm IST\nNDA સરકારની સેકન્‍ડ ઇનિંગ્‍સમાં ર૦ર૪ સુધીમાં ભારતને પાંચ ટ્રિલિયન ડોલરનું અર્થતંત્ર બનાવવાની વડાપ્રધાનની નેમ access_time 12:54 pm IST\nરોહિસાના દરિયામાંથી યુવાનની લાશ મળી access_time 1:05 pm IST\nવિસાવદરઃ સગીરા ઉપર દુષ્કર્મ અને સગર્ભા બનાવનારને આજીવન કેદ access_time 1:06 pm IST\nનવસારીના યુવક્ની જાહેરમાં ધોલાઈ :સોશ્યલ મીડિયામાં મહીલાની છેડતી કરતા ઢોર માર માર્યો access_time 10:29 pm IST\nવડોદરા પાણીગેટમાં નજીવી બાબતે જૂથ વચ્ચે પથ્થરમારો access_time 8:06 pm IST


હવે પોતે વેક્સિન લેવા તૈયાર બાબા રામદેવનું અચાનક ‘હૃદય પરિવર્તન’, ડૉક્ટર માટે જે કહ્યું તે જાણીને વિશ્વાસ નહીં થાય ગુજરાતી ન્યુઝ અપડેટ :-🛑🆕માહિતી જોવા નીચે સ્ક્રોલ કરો👇🏻👇🏻: હવે પોતે વેક્સિન લેવા તૈયાર બાબા રામદેવનું અચાનક ‘હૃદય પરિવર્તન’, ડૉક્ટર માટે જે કહ્યું તે જાણીને વિશ્વાસ નહીં થાય\nહવે પોતે વેક્સિન લેવા તૈયાર બાબા રામદેવનું અચાનક ‘હૃદય પરિવર્તન’, ડૉક્ટર માટે જે કહ્યું તે જાણીને વિશ્વાસ નહીં થાય\nરામદેવે તમામને રસી લગાવવા માટે અપીલ કરી\nડોક્ટર આ ધરતી પર ભગવાન દ્વારા મોકલવામાં આવેલા દૂત – રામદેવ\nએલોપેથી ઈમરજન્સી મામલામાં અને સર્જરી માટે સારી -રામદેવ\nપીએમ નરેન્દ્ર મોદીએ 21 જૂનથી દેશના દરેક રાજ્યોમાં 18 વર્ષથી ઉપરની ઉંમરના લોકોને રસી ફ્રી ઉપલબ્ધ કરાવવાનું એલાન કર્યુ છે. જેને લઈને રામદેવે તમામને રસી લગાવવા માટે અપીલ કરી છે અને જાહેરાત કરી છે કે તેઓ જલ્દી રસી લેશે. રામદેવે કહ્યુ કે હું જલ્દી રસી લઈશ. રામદેવે લોકોને અપીલ કરતા કહ્યુ કે તેઓ યોગ અને આયુર્વેદનો અભ્યાસ કરે. યોગ બિમારીઓની વિરુદ્ધ એક કવચના રુપમાં કામ કરે છે અને હાલમાં કોરોનાથી થનારી જટિલતાઓથી બચાવે છે.\nડ્રગ માફિયાઓ પર ટિપ્પણી કરતા રામદેવે કહ્યુ કે અમારી કોઈ સંગઠનની સાથે દુશ્મની નથી અને તમામ સારા ડોક્ટર આ ધરતી પર ભગવાન દ્વારા મોકલવામાં આવેલા દૂત છે. તેઓ આ ગ્રહ માટે એક ભેટ છે. અમારી લડાઈ દેશના ડોકટરો સાથે નથી જે ડોક્ટર અમારો વિરોધ કરી રહ્યા છે. તે કોઈ સંસ્થાના માધ્યમથી નથી કરી રહ્યા.\nરામદેવે કહ્યું કે અમે ઈચ્છીએ છીએ કે દવાઓના નામે કોઈને હેરાન કરવામાં ન આવે અને લોકોને બિનજરુરી દવાઓથી બચાવવા જોઈએ. એમાં કોઈ શંકા નથી કે એલોપેથી ઈમરજન્સી મામલામાં અને સર્જરી માટે સારી છે. તેમણે કહ્યું કે પીએમ જન ઔષધી સ્ટોર ખોલવો પડ્યો કેમ કે ડ્રગ માફિયાઓએ ફૈંસી દુકાનો ખોલી છે જ્યાં તે પાયાની અને જરુરીયાતની જગ્યાએ વધારે કિંમતો પર બિનજરુરી દવાઓ વેચી રહ્યા છે.\nઆઈએમએ ઉત્તરાખંડે રામદેવને નોટિસ ફટકારીને માનહાનીનો કેસ કર્યો હતો\nરામદેવે કોરોના વાયરસથી થઈ રહેલા મોતને એલોપેથી સાથે જોડી એક મોટું વિવાદિત નિવેદન આપ્યુ હતુ. જે બાદ ડોક્ટરોના સૌથી મોટા સંગઠન આઈએમએએ યોગગુરુની વિરુદ્ધ મોર્ચો ખોલ્યો હતો. આઈએમએ ઉત્તરાખંડે રામદેવને નોટિસ ફટકારીને માનહાનીનો કેસ કર્યો હતો. જેમાં તેમને 15 દિવસની અંદર માફી માંગવા માટે કહેવામાં આવ્યુ હતુ. આઈએમએ ઉત્તરાખંડ અને દિલ્હી મેડિકલ એસોસિએશનની સાથે બાબા રામદેવે વિવાદને વધતો જોતા કેન્દ્રીય મંત્રી હર્ષવર્ધને યોગ ગુરુને એક ચિઠ્ઠી પણ લખી હતી. આ પત્ર બાદ રામદેવે પોતાના નિવેદનને પાછું લઈ શરમિંદગી વ્યક્ત કરી હતી.


bullion watch gold crosses 1900 dollar amid tensions between the us and china | અમેરિકા અને ચીન વચ્ચે તંગદિલીથી સોનું 1900 ડૉલરને પાર - business\nઅમેરિકા અને ચીન વચ્ચે તંગદિલીથી સોનું 1900 ડૉલરને પાર\nPublished: Jul 25, 2020, 11:49 IST | Bullion Watch | Mumbai\nસોનાના ભાવ ૧૯૦૦ ડૉલરને વટાવી ગયા હતા અને અત્યારે તેજીનાં પરિબળો તરફેણમાં હોવાથી એના ભાવ ૧૯૨૦ ડૉલરની ઐતિહાસિક સૌથી ઊંચી સપાટી પાર કરે એવી શક્યતા નિષ્ણાતો વ્યક્ત કરી રહ્યા છે.\nસોનાના ભાવ ૧૯૦૦ ડૉલરને વટાવી ગયા હતા અને અત્યારે તેજીનાં પરિબળો તરફેણમાં હોવાથી એના ભાવ ૧૯૨૦ ડૉલરની ઐતિહાસિક સૌથી ઊંચી સપાટી પાર કરે એવી શક્યતા નિષ્ણાતો વ્યક્ત કરી રહ્યા છે. વૈશ્વિક બજારમાં ડૉલર બે વર્ષના તળિયે, અમેરિકા અને ચીન વચ્ચે રાજદ્વારી સંબંધોમાં વધી રહેલી તંગદિલી અને અમેરિકામાં આર્થિક રિકવરી ધારણા કરતાં વધારે સમય પછી જોવા મળે એવા સંકેત વચ્ચે સોનાના ભાવ ગુરુવાર સાંજથી ફરી વધવા શરૂ થયા છે. ગુરુવારની તેજીમાં સોનાના વાયદા અમેરિકન સત્રમાં ૧૯૦૪ ડૉલરની ઊંચી સપાટીએ પહોંચ્યા હતા, જે સપ્ટેમ્બર ૨૦૧૧ પછીની સૌથી ઊંચી સપાટી છે. શુક્રવારે રાત્રે વાયદો પછી ૧૯૦૦ ડૉલરની આસપાસ રહ્યો હતો. ગુરુવારે ૧૮૯૦ ડૉલર બંધ રહેલો સોનું ઑગસ્ટ વાયદો આજે વધીને ૧૯૦૦ ડૉલર અને હાજરમાં ૦.૪૫ ટકા કે ૮.૫૧ ડૉલર વધી ૧૮૯૫.૯૫ ડૉલર પ્રતિ ઔંસની સપાટી પર છે. કૅલેન્ડર વર્ષ ૨૦૨૦માં સોનાના ભાવ ૨૪ ટકા જેટલા વધ્યા છે. અમેરિકા અને ચીન વચ્ચે ફરી તંગદિલી વધી રહી છે. અમેરિકામાં જૉબલેસ ક્લેમના આંકડા એપ્રિલ પછી ફરી એક વખત વધી રહ્યા છે અને એને આર્થિક રિકવરી સામે પ્રશ્નાર્થ માનવામાં આવી રહ્યા છે. તંગદિલી અને અર્થતંત્રને કારણે અમેરિકન ડૉલર બે વર્ષની નીચી સપાટીએ છે. ડૉલરના ઘટતા ભાવથી સોનાની ખરીદી અન્ય ચલણમાં સસ્તી બને છે એટલે એની ખરીદી આકર્ષક ગણવામાં આવે છે.\nભારતમાં સોનું ૫૩૦૦૦ રૂપિયાની સપાટી તરફ\nદરમિયાન વૈશ્વિક બજારમાં ઊંચા ભાવ અને ડૉલર સામે રૂપિયો નરમ રહેતાં ભારતમાં ભાવ સતત ત્રીજા દિવસે નવી ઐતિહાસિક ઊંચી સપાટીએ આગળ વધી ૫૩,૦૦૦ રૂપિયા તરફ પહોંચી રહ્યા છે. મુંબઈ હાજર સોનું ૪૩૫ વધી ૫૨,૮૩૫ રૂપિયા પ્રતિ ૧૦ ગ્રામ હતું. એમસીએક્સ સોનું ઑગસ્ટ વાયદો ૧૦ ગ્રામદીઠ ૫૦,૮૦૯ ખૂલી, ઉપરમાં ૫૦,૯૪૮ અને નીચામાં ૫૦,૫૭૦ રૂપિયાના મથાળે અથડાઈ પ્રથમ સત્રના અંતે ૧૫૧ વધીને ૫૦,૮૫૧ રૂપિયા બંધ રહ્યો હતો. ગોલ્ડ-ગિની જુલાઈ કૉન્ટ્રૅક્ટ પ્રથમ સત્રના અંતે ૪૬ વધીને ૮ ગ્રામદીઠ ૪૦,૯૩૦ અને ગોલ્ડ-પેટલ જુલાઈ કૉન્ટ્રૅક્ટ પ્રથમ સત્રના અંતે ૧૮ વધીને ૧ ગ્રામદીઠ ૫૦૭૧ રૂપિયા થયા હતા. મિની ઑગસ્ટ વાયદો ૧૦ ગ્રામદીઠ ૧૪૯ વધીને બંધમાં ૫૦,૯૧૧ રૂપિયાના ભાવ રહ્યા હતા.\nબીજા દિવસે પણ ચાંદીમાં પ્રૉફિટ-બુકિંગ\nચાંદીના ભાવ ૭ વર્ષની ઊંચી સપાટીએ પહોંચ્યા પછી સતત બીજા દિવસે આજે પ્રૉફિટ-બુકિંગને કારણે ઘટ્યા છે. અમેરિકામાં અર્થતંત્રની વૃદ્ધિ ધારણા કરતાં મોડી આવશે એવા સંકેત વચ્ચે ઉદ્યોગોમાં વપરાતી ચાંદીના ભાવ ગુરુવારે ૦.૬૯ ટકા ઘટ્યા હતા. આજે ચાંદી સપ્ટેમ્બર વાયદો ૦.૭૭ ટકા કે ૧૮ સેન્ટ ઘટી ૨૨.૮૧ ડૉલર અને હાજરમાં ૬ સેન્ટ વધી ૨૨.૬૫ ડૉલર પ્રતિ ઔંસની સપાટી પર છે. ભારતમાં પણ ચાંદીના ભાવમાં ઘટાડો જોવા મળ્યો હતો. મુંબઈમાં હાજર ચાંદી ૩૦૦ ઘટી ૬૧,૯૦૦ અને અમદાવાદમાં ૩૧૫ ઘટી ૬૧,૮૭૫ રૂપિયા પ્રતિ કિલોની સપાટીએ છે. ચાંદીના વાયદાઓમાં ચાંદી સપ્ટેમ્બર કૉન્ટ્રૅક્ટ કિલોદીઠ ૬૧,૧૩૭ ખૂલી, ઉપરમાં ૬૧,૪૦૦ અને નીચામાં ૬૦,૫૧૦ રૂપિયાના સ્તરને સ્પર્શી પ્રથમ સત્રના અંતે ૪૧૧ ઘટીને ૬૦,૭૭૯ રૂપિયા બંધ રહ્યો હતો. ચાંદી-મિની ઑગસ્ટ ૩૮૧ ઘટીને ૬૦,૯૨૧ અને ચાંદી-માઇક્રો ઑગસ્ટ ૪૦૬ ઘટીને ૬૦,૯૦૨ રૂપિયા બંધ રહ્યા હતા.\nઆજે નરમાઈ છતાં બીજા સપ્તાહે પણ ડૉલર સામે રૂપિયો વધીને બંધ\nભારતીય શૅરબજારમાં વેચાણની સાથે અમેરિકા અને ચીન વચ્ચે વધેલી તંગદિલીને કારણે ભારતીય રૂપિયો આજે ડૉલર સામે ઘટીને બંધ આવ્યો હતો. ગુરુવારે ૭૪.૭૫ બંધ રહેલો રૂપિયો આજે વૈશ્વિક નબળાઈ વચ્ચે ૧૯ પૈસા નરમ ખૂલી ૭૪.૯૪ની સપાટીએ ગયો હતો. એક તબક્કે એ વધીને ૭૪.૮૦ થયા બાદ સત્રના અંતે ૭૪.૮૩ની સપાટીએ બંધ આવ્યો હતો જે ગઈ કાલ કરતાં ૯ પૈસાનો ઘટાડો દર્શાવે છે. ડૉલર ઉપરાંત રૂપિયો આજે યુરો, પાઉન્ડ અને યેન સામે પણ નબળો પડ્યો હતો. ગયા સપ્તાહમાં ડૉલર સામે રૂપિયો ૧૮ પૈસા મજબૂત થઈ ૭૫.૦૨ની સપાટીએ બંધ રહ્યો હતો. આમ બીજા સપ્તાહમાં પણ રૂપિયો ડૉલર સામે ૧૯ પૈસા વધીને બંધ આવ્યો છે.\nઘરાકીનો અભાવ, ચાંદીની તેજીએ સોનામાં ડિસ્કાઉન્ટ\nસોના કરતાં ચાંદીમાં વધારે તેજી જોવા મળતાં ભારતમાં સોનાના ભાવમાં બુલિયન ટ્રેડમાં પ્રીમિયમને બદલે ડિસ્કાઉન્ટ જોવા મળ્યું હતું. એવી જ રીતે ચીનમાં પણ ડિસ્કાઉન્ટમાં વધારો જોવા મળ્યો હતો. ગયા સપ્તાહે ભારતમાં વૈશ્વિક બજાર કરતાં હાજરમાં સોનું ખરીદવા માટે બે ડૉલર પ્રતિ ઔંસનું પ્રીમિયમ હતું જે આ સપ્તાહે ૬ ડૉલર જેટલું ડિસ્કાઉન્ટ જોવા મળી રહ્યું છે.\nભારતમાં સોનાના ભાવ ઇતિહાસની સૌથી ઊંચી સપાટીએ છે અને હાજરમાં ખરીદીનો અભાવ છે. સામે ચાંદીમાં તીવ્ર તેજી જોવા મળી રહી છે એટલે રોકાણ ચાંદી તરફ વળી રહ્યું હોવાનું બજારનાં સૂત્રોએ જણાવ્યું હતું. ભારતમાં વિવિધ શહેરોમાં હજી પણ લૉકડાઉન છે, લગભગ ૫૦ ટકા જેટલા જ્વેલર્સના શોરૂમ બંધ છે અને માગ પણ નથી એટલે સોનાનું કોઈ લેવાલ નથી.\nદરમિયાન ચીનમાં ગયા સપ્તાહે ૩૦ ડૉલર જેટલું પ્રતિ ઔંસ ડિસ્કાઉન્ટ હતું એ આ સપ્તાહમાં વધી ૩૭ ડૉલર થઈ ગયું છે. હાજરમાં ખરીદીનો અભાવ છે અને લોકો પોતાનું જૂનું સોનું વેચી રહ્યા છે. કેટલાક લોકો સોનું વેચીને ચાંદીની ખરીદી કરી રહ્યા હોવાનું પણ બજારમાંથી જાણવા મળ્યું છે.


સુરતમાં ખાનગી ડ્રાઈવર બોલાવી વોલ્વો શરૂ કરવાના પ્રયાસથી ST કર્મીઓનો હોબાળો | CN24NEWS\nHomeસુરતમાં ખાનગી ડ્રાઈવર બોલાવી વોલ્વો શરૂ કરવાના પ્રયાસથી ST કર્મીઓનો હોબાળો\nસુરતમાં ખાનગી ડ્રાઈવર બોલાવી વોલ્વો શરૂ કરવાના પ્રયાસથી ST કર્મીઓનો હોબાળો\nસુરતઃ સાતમાં પગાર પંચના અમલ સહિતના પડતર પ્રશ્નનો નિકાલ નહીં આવતા સુરત એસટીના6ડેપોના 2700 કર્મીઓ માસ-સીએલ પર ઉતરી ગયા છે. અને વિરોધ નોંધાવી રહ્યા છે. આજે બીજા દિવસે એસટીના કર્મચારીઓએ મુડંન કરાવી અને અર્ધનગ્ન થઈને અનોખો વિરોધ કર્યો હતો. દરમિયાન વોલ્વો બસને ચલાવવા માટે ખાનગી ડ્રાઈવરો લાવવામાં આવતા એસટીના કર્મચારીઓ દ્વારા હોબાળો મચાવવામાં આવ્યો હતો. અને વોલ્વો બસની આગળ સૂઈ જઈને વિરોધ નોંધાવ્યો હતો.\nનિતીન પટેલ હાય હાયના નારા લગાવ્યા\nસુરત એસટીના6ડેપોના 2700 કર્મીઓ હડતાળ પર ઉતરતા એસટીની 500 બસોના પૈડાં થંભી જતાં 3500 રૂટ બંધ પડી ગયા છે. જેને કારણે પેસેન્જરો ઠેરઠેર અટવાઈ રહ્યા છે. ગત રોજ ખ્યમંત્રી વિજય રૂપાણીના ફોટા પર સૂખડનો હાર પેરાવાની સાથે સાથે છાંજીયા લીધા હતા અને તેમના ફોટા સામે સળગાવેલી અગરબત્તી મૂકીને બેસણું પણ કર્યું હતું. એસીટીની મહિલા અને પુરૂષ કર્મીઓએ ગરબા અને ડાન્સ કરીને પણ વિરોધ નોંધાવ્યો હતો. જ્યારે આજે કર્મચારીઓએ મુંડન કરાવી અને અર્ધનગ્ન થઈને વિરોધ નોંધાવ્યો હતો. અને સીએમ વિજય રૂપાણી અને ડે.સીએમ નિતીન પટેલ હાય હાયના નારા લગાવ્યા હતા.\nવિધાનસભાના ઘેરાવની ચિમકી\nસુરત ST બસ ઉપ પ્રમુખે જણાવ્યું હતું કે, પડતર માંગણીઓને લઈને કોઈ નિરાકરણ આવ્યું હતું. જેથી એસટીના કર્મીઓમાં રોષ ફેલાયો છે. મુંડન કરાવવાનો કાર્યક્રમ રાખવામાં આવ્યો છે અને વિધાનસભાનો ઘેરાવ કરી ઉગ્ર માંગ કરવામાં આવશે.\nPrevious articleવલસાડમાંથી ઝિમ્બાબ્વેના બે યુવકો દારૂ સાથે ઝડપાયા\nNext articleસુરત સિવિલમાંથી અપહ્યત બાળકીને શોધવા પોલીસે જાહેર સ્થળો પર પેમ્પલેટ લગાવ્યા


Made In India - ફક્ત 1595 ₹ સાથે ભારતીય કંપની એ કર્યો એક નવો ફોન લોંચ. શું છે એની વિશેષતા ચાલો જાણીએ - ફક્તગુજરાતી\nMade In India – ફક્ત 1595 ₹ સાથે ભારતીય કંપની એ કર્યો એક નવો ફોન લોંચ. શું છે એની વિશેષતા ચાલો જાણીએ\nઆજ કાલ માર્કેટ માં ઘણા બધા પ્રકાર ના ફોન આવી રહ્યા છે. અને હા બધા જ ફોન પોતાના માં એક આગવું જ સ્થાન ધરાવે છે. દરેક ફોન માં કઈ ને કઈ વિશેષતા જોવા મળે છે જેમ કે, કોઈ ફોન એક દમ સ્લિમ હો તો કોઈ ફોન ની બેટરી ની ક્ષમતા વધુ હોય.\nતો આજે અમે તમારી માટે એક આવો જ ફોન લઈ ને આવ્યા છે જેની એક પોતાની આગવી વિશેષતા છે . ચાલો જાણીએ કે ફોન માં નવું શું છે.\nવાત છે લાવા ફોન ની\nલાવા એ ભારતીય કંપની છે. આ કંપની એ હાલ માં જ એક નવો અને ખૂબ જ આકર્ષિત એવા ફોન લોન્ચ કર્યો છે. આ ફોન માં પણ તમને ઘણા ફીચર્સ જોવા મળશે. ફોન સાઇઝ માં ઘણો નાનો છે પણ સાથે કમ્ફર્ટેબલ પણ એટલો જ છે.\nફોન મોડેલ – Lava Pulse\nલાવા નો નવો લોન્ચ થયેલ ફોન નો કલર ગોલ્ડન છે જે દેખાવ માં ખૂબ આકર્ષિત કરે એવો છે. સાથે જ આ ફોન માં હેલ્થ ને લગતા ઘણા ફીચર્સ પણ છે. આ ફોન ની બેટરી ની ક્ષમતા 1750 mah ની છે. સાથે એક ચાર્જર પણ આપવામાં આવ્યું છે. ચાર્જર માઇક્રો યુએસબી પિન સાથે આપેલ છે. ફોન ની સાથે જ તમને એક મિનિ guidance માટે એક manual પણ આપવામાં આવે છે. જેથી તમે સરળતા થી ફોન ને કેવી રીતે વાપરવો તે પણ ખબર પડી જશે.\nઆ ફોન ભલે નાનો છે પણ તેમા2સીમ કાર્ડ નાખી શકશે સાથે જ તેમાં મેમરી કાર્ડ પણ નાખી શકાશે. આ ઉપરાંત તેમા વાયરલેસ રેડિયો પણ છે અને તેનો અવાજ પણ ખૂબ જ સુંદર છે. આ ફોન માં તમારું હાર્ટ રેટ અને પ્રેશર ને સેન્સ કરે તેવી સીસ્ટમ પણ છે. સાથે ફોન માં એક કેમેરો પણ છે. હાર્ટ રેટ અને પ્રેશર માટે તેના સેંસેર પર5મિનિટ માટે આંગળી રાખી મુકશો તો તે સ્ક્રીન પર તમારી હાર્ટ રેટ અને પ્રેશર બંને બતાવી દેશે. આ ફોન માં ગેમ માટે સારા એવા Option આપેલ છે.\nઆ ફોન ની કિમત ફક્ત 1595 રૂપિયા છે. ખાસ તો આ ફોન વૃદ્ધ માટે ખૂબ જ ઉપયોગી બની રહેશે કારણકે તેમા હાર્ટ રેટ અને પ્રેશર ને સેન્સ કરે તેવા સારા ઉપયોગી ફિચેર્સ આપેલ છે.


-એસટી બસ સાથે કાર અથડાતા રાજકોટની હોમિયોપથી કોલેજના ચાર વિદ્યાર્થીનાં મૃત્યુ: ત્રણને ઇજા\n(ફૂલછાબ ન્યુઝ) રાજકોટ, તા. 3: અહીંના કાલાવડ રોડ પરના મેટોડા જીઆઇડીસી પાસે ગમખ્વાર અકસ્માત સર્જાયો હતો. રોડ ડિવાઇડર ટપીને કાર ધડાકા સાથે એસટી બસ સાથે અથડાતા અહીંની હોમિયોપથી કોલેજના ચાર વિદ્યાર્થીના મૃત્યુ નીપજ્યાં હતાં. મૃતકમાં બે છાત્ર અને બે છાત્રાનો સમાવેશ થાય છે જ્યારે બસના બે મુસાફર સહિત ત્રણને ઇજા થઈ હતી. અકસ્માતનાં કારણે બસમાં ઘૂસી ગયેલી કારને જેસીબીની મદદથી બહાર કાઢવામાં આવી હતી અને કારનાં પતરાં કાપીને મૃતદેહ બહાર કાઢવામાં આવ્યા હતા.\nઆ ગોઝારી ઘટનામાં અહીં રંગોલી પાર્ક પાસેના આવાસ યોજનાના ક્વાર્ટરમાં રહેતાં 22 વર્ષના નિશાંત નીતિનભાઈ દાવડા, મવડીના આનંદ બંગલા ચોક પાસેના શ્રીનાથજી એપાર્ટમેન્ટમાં રહેતાં 22 વર્ષના આદેશભારથી પ્રવીણભારથી ગોસ્વામી, કોઠારિયા રોડ પર નંદા હોલ પાસેના ભારતીનગરમાં રહેતી 22 વર્ષની ફોરમ હર્ષદભાઈ વાંગધરિયા અને રૈયા રોડ પરના નહેરુનગર શેરી નં.5માં રહેતી 22 વર્ષની સીમરન ઉમેદભાઈ ગીલાણીનાં કરુણ મૃત્યુ નીપજ્યાં હતાં જ્યારે તેની સાથે જ અભ્યાસ કરતી કૃપાલી ચેતનભાઈ ગજ્જર તથા બસમાં મુસાફરી કરી રહેલા કાલાવડના ખત્રીવાડના યુસુફઅલી તૈયબઅલી સાદીકોટ અને જીવુબહેન બેચરભાઈને ઇજા થઈ હતી.\nઅહીંના ગોંડલ રોડ પર મક્કમ ચોક પાસે આવેલી રાજકોટ હોમિયોપથી કોલેજમાં અભ્યાસ કરતા નિશાંત દાવડા, આદર્શભારથી ગોસ્વામી, ફોરમ વાંગધરિયા, સીમરન ગીલાણી અને કૃપાલી ગજ્જર કારમાં બેસીને લોધિકાના ખીરસરા પ્રાથમિક આરોગ્ય કેન્દ્રની મુલાકાતે ગયા હતા. બપોરે કારમાં બેસીને પાંચેય પરત રાજકોટ આવી રહ્યા હતાં ત્યારે મેટોડા જીઆઇડીસી નજીક વાજડી ગામ પાસે કારચાલકે ગમે તે કારણોસર સ્ટિયરિંગ પરનો કાબૂ ગુમાવ્યો હતો અને કાર રોડ ડિવાઇડર ઠેકીને સામેથી આવી રહેલી રાજકોટ-કાલાવડ રૂટની એસટી બસ સાથે ધડાકાભેર અથડાઈ હતી. કારમાં મુસાફરી કરી રહેલા વિદ્યાર્થીઓ કાંઈ સમજે તે પહેલા આદર્શ ગોસ્વામી અને નિશાંત દાવડાના ઘટના જ સ્થળે જ કરુણ મૃત્યુ નીપજ્યાં હતાં જ્યારે ફોરમ, સીમરન અને કૃપાલી તથા બસમાં મુસાફરી કરી રહેલા યુસુફઅલી અને જીવુબહેનને ઇજા થઈ હતી. એ પાંચેયને સારવાર માટે અહીંની હોસ્પિટલમાં ખસેડાયા હતા. જ્યાં સમયાંતરે ફોરમ અને સીમરને અંતિમ શ્વાસ લીધા હતા.\nઆ અકસ્માત એટલો જોરદાર હતો કે, રોંગ સાઇડમાં આવેલી કાર બસમાં ઘૂસી ગઈ હતી. આ બનાવની જાણ થતાં લોકો એકત્ર થઈ ગયા હતા અને ટ્રાફિક જામ થઈ ગયો હતો. લોધિકા પોલીસ સ્ટેશનના પીએસઆઇ કે.કે.જાડેજા અને તેમના મદદનીશ ઉપેન્દ્રસિંહ સહિતનો પોલીસ કાફલો પણ બનાવ સ્થળે પહોંચી ગયો હતો અને જેસીબીની મદદ લઈને બસમાંથી કારને બહાર કાઢી હતી. બુકડો બોલી ગયેલી કારનાં પતરાં કાપીને આદર્શ ગોસ્વામી અને નિશાંત દાવડાનાં મૃતદેહ બહાર કાઢવામાં આવ્યા હતા. આ પાંચેય વિદ્યાર્થી હોમિયોપથીનાં ચોથા વર્ષમાં અભ્યાસ કરતા હોય અને અભ્યાસના ભાગરૂપે ખીરસરા પ્રાથમિક આરોગ્ય કેન્દ્રની મુલાકાતે ગયા હતા. મૃતકના ફોરમના પિતા મિત્રીકામ કરીને પરિવારનું ગુજરાન ચલાવે છે. તે એક ભાઈ કરતા મોટી હતી. આશાસ્પદ યુવાન પુત્રીનાં મૃત્યુના કારણે પરિવારમાં ઘેરા શોકની લાગણી ફેલાઈ હતી. આ બનાવની જાણ થતાં હોમિયોપથી કોલેજના વિદ્યાર્થીમાં પણ શોકની લાગણી પ્રસરી હતી. એવું અનુમાન કરવામાં આવે છે કે, કાર 100 કિલોમીટરથી વધુ સ્પીડમાં દોડતી હશે અને રસ્તા પર કોઈને બચાવવા જતાં કારના ચાલકે સ્ટિયરિંગ પરનો કાબૂ ગુમાવતા બનાવ બન્યો હશે. હાલમાં પોલીસે કાર ચાલક સામે ગુનો નોંધવા તજવીજ હાથ ધરી છે.


કેમ કરાવી હતી હોઢની સર્જરી? અભિનેત્રી અનુષ્કા શર્માએ બે વર્ષ બાદ ખોલ્યું રહસ્ય - mojilomanas.in\nDecember 2, 2021 AdminLeaveaComment on કેમ કરાવી હતી હોઢની સર્જરી? અભિનેત્રી અનુષ્કા શર્માએ બે વર્ષ બાદ ખોલ્યું રહસ્ય\nઅનુષ્કા શર્મા બોલિવૂડની પ્રખ્યાત અભિનેત્રીઓમાંની એક છે. દરેક ફિલ્મમાં તેણે પોતાનું પાત્ર સારું ભજવ્યું છે. પરંતુ અનુષ્કાના જીવનમાં એક સમય એવો આવ્યો જેના કારણે તેને ટ્રોલિંગનો સામનો કરવો પડ્યો. ખરેખર, અનુષ્કાને બોમ્બે વેલ્વેટ ફિલ્મમાં પાઉટ કરવા માટે લિપ જોબ કરાવ્યું હતું. જેને લઇને લોકોએ તેની ખૂબ આલોચના કર્યું હતું. અનુષ્કાએ કરણ જોહરના શો ‘કોફી વિથ કરણ’માં આ અંગે ખુલ્લેઆમ વાત કરી છે.\nઅનુષ્કાએ આ શોમાં કહ્યું કે, મારી પાસે છુપાવવા માટે કંઈ નથી. અને જ્યારે મેં મારા લિપ જોબની વાત કરી ત્યારે ઘણા લોકોએ મારા વખાણ કર્યા અને મને બહાદુર ગણાવી. અનુષ્કાએ કહ્યું કે, મારી ભૂમિકા માટે તે જરૂરી હતું. હું પણ મનુષ્ય છું, અને પરફેક્ટ નથી.\nઅનુષ્કાએ કહ્યું કે, અચાનક જ મને ટ્રોલ કરવાનું શરૂ થયું, આ પછી અનુષ્કાએ તેના વિશે એક ટ્વિટ કર્યું અને લખ્યું કે, આ લિપ એનહાન્સિંગ ટૂલનું કમાલ છે અને મેકઅપ ટેકનીક છે. તેમણે વધુમાં લખ્યું છે કે, મેં કોઈ પ્લાસ્ટિક સર્જરી નથી કરી, આ મારો નિર્ણય હતો. અને આ ફિલ્મમાં મારા લુક માટે પણ તે જરૂરી હતું. કારણ કે હું તે ફિલ્મમાં જૈજ ગર્લની ભૂમિકા નિભાવી રહી હતી.\nતમને જણાવી દઈએ કે અનુષ્કા અને વિરાટ કોહલીએ જાન્યુઆરીમાં તેમના પહેલા બાળકનું સ્વાગત કર્યું છે. આ માહિતી બંનેએ તેમના સોશિયલ મીડિયા એકાઉન્ટ પર આપી હતી, જ્યારે તેઓએ તેમની પુત્રીનું નામ ચાહકોને પણ જણાવ્યું હતું. જણાવી દઈએ કે બંનેએ પોતાની પુત્રીનું નામ વામિકા રાખ્યું છે.


Gujarat coronavirus case possibility not go above 25 thousand corona case ap– News18 Gujarati\nGujarat corona : ગુજરાતીઓ રાહતનો શ્વાસ લે! હવે કોરોનાના 25,000થી ઉપર કેસ જવાની શક્યતા નહીવત\nUpdated: January 27, 2022, 7:12 AM IST\nકોરોના ટેસ્ટિંગ બુથ\nGujarat coronavirus news: ગુજરાતમાં કોરોનાના કેસ હવે (coronavirus case) 25 હજાર ઉપર નહિ જાય તેવી શકયતા ઇન્ડિયન મેડિકલ એસોસિએશનના (Indian Medical Association) ડોકટર્સ વ્યક્ત કરી રહ્યા છે.\nLast Updated: January 27, 2022, 7:12 AM IST\nઅમદાવાદ: અમદાવાદ (Ahmedabad) સહિત ગુજરાતના (Gujarat) લોકો માટે રાહતના સમાચાર છે કર હવે ઓમીક્રોન વાયરસ (Omicron) તેના અંત તરફ છે. જાન્યુઆરી માસનો અંત થતા અમદાવાદ અને ગુજરાતમાં કોરોનાના કેસો (Gujarat corona case) ઘટતા ત્રીજી લહેરનો અંત આવશે. તેમજ હવે ગુજરાતમાં કોરોનાના કેસ હવે 25 હજાર ઉપર નહિ જાય તેવી શકયતા ઇન્ડિયન મેડિકલ એસોસિએશનના (Indian Medical Association) ડોકટર્સ વ્યક્ત કરી રહ્યા છે.\nસાથે જ દેશમાં 15 ફેબ્રુઆરી સુધીમા દેશમાંથી કોરોનાની ત્રીજી લહેર ખતમ થઈ જશે તેવી પણ શકયતા વ્યક્ત કરવામાં આવી છે. રાજ્યમાં જ્યારથી ત્રીજી લહેરને લઈ કોરોનાના કેસ વધવાની શરૂઆત થઈ એટલે કે ગત7જાન્યુઆરીથી રાજ્યનું આરોગ્ય વિભાગ કેસને લઈ મોનીટરીંગ કરી રહ્યું છે.\nઆરોગ્યના ઉચ્ચ અધિકારીઓ તમામ જિલ્લાઓના આરોગ્ય અધિકારીઓ સાથે વિડિઓ કોંફરન્સ દ્વારા રિવ્યુ બેઠકો પણ કરી રહ્યા છે એવી જ રીતે એશિયાની નંબર વન એવી સિવિલ હોસ્પિટલના ડૉક્ટર્સ સાથે અને ઇન્ડિયન મેડિકલ એસોસિએશન અને અમદાવાદ મેડિકલ એસોસિએશનના ડૉક્ટર્સ સાથે પણ સતત આરોગ્ય વિભાગ પરામર્શ કરતું રહે છે. જોકે છેલ્લા પાંચ-છ દિવસથી કોરોનાના કેસનો ગ્રાફ નીચો જઈ રહ્યો છે.\nપાંચ દિવસ પહેલા રાજ્યમાં 21 હજાર ઉપર કેસ નોંધાયા હતા તે ગઈકાલે 24 કલાક દરમિયાન કેસનો આંક 16 હજાર આસપાસ રહ્યો હતો. કેસમાં થઈ રહેલા ઘટાડાને જોતા હવે રાજ્યમાં કોરોનાના કેસનો આંક હવે 25 હજાર ઉપર નહિ જાય તેવું અનુમાન ડોકટર્સ લગાવી રહ્યા છે. ઇન્ડિયન મેડિકલ એસોસિએશનના ગુજરાતના મીડિયા કન્વીનર ડો. મુકેશ મહેશ્વરી જણાવે છે કે ગુજરાત સરકાર અને લોકો માટે હાલ રાહતનો શ્વાસ લેવા જેવી સ્થિતિ છે.\nજે રીતે અનુમાન હતું કે જાન્યુઆરીના અંત સુધીમાં પીક આવી જશે તેવું જ જોવા મળી રહયુ છે. 31 જાન્યુઆરીના અંત સાથે ત્રીજી લહેરનો અંત આવશે. જો કે ત્યાર પછી પણ બે અઠવાડિયા સુધી લોકોએ ધ્યાન રાખવું પડશે. ત્યારબાદ નિયંત્રણઓમાંથી છુટકારો મળી શકે. જે રીતે કોરોનાં કેસનો અભ્યાસ કરવામાં આવી રહ્યો છે તે જોતા હવે ગુજરાતમાં કોરોનાના કેસ 25હજારને પાર નહીં જાય.\nઆ પણ વાંચોઃ-Ahmedabad news: પતિએ પત્નીના ગળાના ભાગે બ્લેડના ઘા મારી હત્યા કરી, આરોપીએ પોલીસને જણાવ્યું હત્યાનું કારણપહેલા દિલ્હી, મુંબઈ માં પીક આવી હવે ગુજરાત, પુણે અને હૈદરાબાદનો વારો છે. આરોગ્ય2 અધિકારીઓ ટેસ્ટીગ દોઢ લાખ સુધી લઈ ગયા અને મેડિકલ સ્ટોર પર પણ 50 હજારથી 1 લાખ સુધીના કીટ વેચાઈ હશે. હાલ જે રીતે કેસ ઘટવા સાથે મોતનો આંક વધી રહ્યો છે તેનું સાયન્ટિફિક રિઝન છે પીક આવે એટલે ઇન્ફેક્શન રેટ એક સાથે દેખાય.\nઆ પણ વાંચોઃ-surat crime news: ફેસબુક પર પરિચયથી 8 વર્ષની દીકરીની વિધવા માતાને પ્રેમજાળમાં ફસાવીને કર્યું યૌનશોષણ\nઅત્યારે જે ડેથના કેસ આવે છે તે 10 15 દિવસ પહેલા દાખલ થયેલા દર્દીઓના છે. ગુજરાત બાદ દેશમાં 15 ફેબ્રુઆરી સુધીમા દેશમાંથી કોરોનાની ત્રીજી લહેર ખતમ થઈ જશે તેવી પણ શકયતા વ્યક્ત કરવામાં આવી છે.\nFirst published: January 26, 2022, 11:31 PM IST


લોકસભાની ચૂંટણી પહેલા વડાપ્રધાન નરેન્‍દ્રભાઇ મોદીની નમો અેપ મલ્ટી પર્પઝ પ્લેટફોર્મ રૂપે રજુઃ ટી-શર્ટ, કપ, નોટબુક, ટોપીની ખરીદી કરી શકાશેઃ રકમ ક્લીન ગંગા ફંડમાં જમા કરાશે\nનવી દિલ્હી: 2019ની ચૂંટણી પહેલા પ્રધાનમંત્રી નરેંદ્ર મોદીની ‘નમો એપ’ને મલ્ટી-પર્પઝ પ્લેટફોર્મ રૂપે રજૂ કરાઈ છે. આ એપ પરથી ઈલેક્શન કેમ્પેઈન માટે વૉલન્ટીયરિંગ કરવાની સાથે થોડું થોડું દાન આપી શકાશે અને આ એપ પરથી વસ્તુઓ પણ ખરીદી શકાશે. એપના વેચાણ સેક્શનમાં ટી-શર્ટ, કપ, નોટબુક, ટોપી વગેરે વસ્તુઓ ઉપલબ્ધ છે. ભાજપના IT સેલના ચીફ અમિત માલવિયાએ કહ્યું કે, “યુવાનોને ધ્યાનમાં રાખીને વસ્તુઓની ડિઝાઈન તૈયાર કરાઈ છે. વસ્તુઓના વેચાણમાંથી મળેલી રકમ ક્લિન ગંગા ફંડમાં જશે.”\nઅમિત માલવિયાએ કહ્યું કે, “આ પ્લેટફોર્મના એક્ટિવ યૂઝર્સની સતત માંગને ધ્યાનમાં રાખીને ભાજપે એપ પર વોલન્ટિયર પ્લેટફોર્મ, વસ્તુઓનું વેચાણ અને નાના ડોનેશન જેવા3નવા ફીચર્સ લોન્ચ કર્યા છે.” એપ પર વેચાતી વસ્તુઓની કિંમત 150થી 500 રૂપિયા સુધીની છે. ભાજપના એર વરિષ્ઠ નેતાએ કહ્યું કે, “જનસંઘના સમયથી જ નાના દાન મેળવી પાર્ટીનો વિકાસ થયો છે. આ જ પરંપરાને અમે જાળવી રાખી છે અને હવે તો આના માટે ડિજિટલ પ્લેટફોર્મ પણ છે. માઈક્રો ડોનેશન ડોનરને ભાવનાત્મક રીતે ભાજપની વિચારધારા સાથે બાંધે છે. ડોનરને લાગે છે કે તે પણ દેશના વિકાસમાં ફાળો આપે છે.”\nપક્ષના સૂત્રોએ દાવો કર્યો છે કે, એપ યૂઝર્સના ઉત્સાહને જોતાં એપમાં આ ફેરફારો કરવામાં આવ્યા છે. તેમનું માનવું છે કે આ ફેરફારો ચૂંટણી કેમ્પેઈનમાં મદદરૂપ સાબિત થશે. અમિત માલવિયાએ કહ્યું કે, “વોલન્ટીયર પ્લેટફોર્મ એવું માધ્યમ છે જ્યાં વિવિધ ટાસ્ક અને કાર્યક્રમો દ્વારા સ્વયંસેવકો પોતાનું યોગદાન આપી શકે છે. વોલન્ટીયર્સે ગેમિફિકેશન, પોઈન્ટ્સ, બેજ અને ઈન્સેન્ટીવ્સનો વ્યાપક ઉપયોગ કર્યો છે.” અત્યાર સુધી 10 મિલિયન લોકોએ નમો એપ ડાઉનલોડ કરી છે.\nમન કી બાત, એક્ઝામ વોરિયર્સ, ન્યૂઝ, કનેક્ટ વીથ પ્રાઈમ મિનિસ્ટર અને અન્ય સેક્શનમાં આ નવા એડિશન કરવામાં આવ્યા છે. એક વખત યૂઝર સ્વયંસેવક તરીકે સાઈન ઈન કરે પછી ડિજિટલ વોલન્ટીયરિંગ અને ઓન ગ્રાઉંડ ટાસ્ક ઉપલબ્ધ થાય છે.\nમધ્યપ્રદેશના ઇન્‍દોરમાં ફોક ડાન્‍સર-રિયાલીટી શોની કન્‍સ્‍ટેસ્‍ટન્‍ટ રૂપાલ નિરાપુર ઉપર તેના પાગલ પ્રેમીનો અેસીડથી હૂમલો access_time 5:09 pm IST


ત્યાં ચૂકવેલ એસઇઓ ટૂલકીટ્સ છે જે એસઇઓ પ્રક્રિયામાં મદદ કરી શકે છે, પરંતુ આ ખર્ચાળ હોઈ શકે છે.\nGrabzIt એ ફક્ત એક SEO સાધન નથી, પરંતુ તેને બદલે API ને વેબ કેપ્ચર કરવા માટે અને toનલાઇન સાધનોનો ઉપયોગ કરવા માટે સરળ સેટ સાથે રચાયેલ છે. જો કે, આ સાધનો એસઇઓ પ્રેક્ટિશનરની ઘણી આવશ્યકતાઓને પણ પૂર્ણ કરે છે.\nદાખલા તરીકે, જો તમે onન-પૃષ્ઠ એસઇઓ કરી રહ્યાં છો, તો તમે ગ્રાબઝિટ સેટ કરી શકો છો સ્ક્રીનશોટ ટૂલ નિયમિતપણે વેબ પૃષ્ઠ પર થયેલા સુધારાને રેકોર્ડ કરવા intઅર્વાલ્સ, વેબ પૃષ્ઠને આપમેળે પીડીએફ પર સાચવીને. તે પછી Google શોધ પરિણામોમાં વેબસાઇટ ક્યાં દેખાય છે તે ઓળખવા માટે તેને Google પરિણામો પૃષ્ઠના સ્ક્રીનશshotટ સાથે જોડી શકાય છે. તમારા એસઇઓ ક્લાયંટને તેમની વેબસાઇટ પર થયેલા ફેરફારો બતાવવાની મંજૂરી આપવી અને તેના શોધ રેન્કિંગને તેના પર કેવી અસર થઈ.\nવેબ પૃષ્ઠ પર જ અસ્તિત્વમાં છે તે મુદ્દાઓની શોધ વિશે શું? સારું, GrabzIt's વેબસાઇટ વિશ્લેષક વેબ પૃષ્ઠનું depthંડાણપૂર્વકનું SEO વિશ્લેષણ પ્રદાન કરે છે. જેમ કે તમે જે પૃષ્ઠની ગતિ છો intતેમાં રસ પડ્યો, જે મહત્વનું છે કારણ કે ઝડપી પાના સામાન્ય રીતે સર્ચ એન્જીન દ્વારા higherંચા ક્રમે આવે છે. ગતિના મુદ્દાઓને સુધારવા અંગેના સૂચનો બનાવવામાં મદદ માટે વેબસાઇટ વિશ્લેષક, વેબસાઇટ લોડ થવાનું ધીમું થવાનું કારણ શું હોઈ શકે છે તે ઓળખવાનો પ્રયાસ કરવા વાયસ્લો અને અન્ય તકનીકોનો ઉપયોગ કરે છે.\nબીજો મુદ્દો જે વેબસાઇટ વિશ્લેષકે ઉપાડ્યો, તે વાંચનક્ષમતા છે. એવી વેબસાઇટ કે જે મોટાભાગના લોકોને onlineનલાઇન વાંચવા યોગ્ય નથી તે ક્યારેય સારું કરશે નહીં. છેવટે, તે WCAG નો ઉપયોગ કરીને વેબસાઇટની accessક્સેસિબિલીટીને પણ તપાસે છે કે જેનાથી વિકલાંગ વપરાશકર્તાઓ વેબસાઇટનો ઉપયોગ કરી શકશે નહીં.\nવેબસાઇટ વિશ્લેષકના ડેશબોર્ડ પર વેબ પૃષ્ઠ ઉમેરી શકાય છે અને ડાઉનલોડ કરવા યોગ્ય વ્હાઇટ-લેબલ અહેવાલો સાથે, સમય જતાં રેકોર્ડ કરેલા પ્રભાવ ફેરફારો.\nવેબસાઇટ્સ સાથેની સામાન્ય SEO સમસ્યા એ છે તૂટેલી લિંક્સ. વેબસાઇટ પર ઘણી બધી 404 ભૂલો સર્ચ એન્જિન પરિણામોમાં તેને દંડ આપવા માટેનું કારણ બની શકે છે. ગ્રાબઝિટના ટૂલ્સ નમૂનાના સ્વરૂપમાં આ સમસ્યાનું સમાધાન પૂરું પાડે છે જેની માટે આખી વેબસાઇટ શોધશે તૂટેલી લિંક્સ.\nબીજો મુદ્દો કે જે ઠીક થવો જોઈએ તે છે તૂટેલી છબીઓ, ફક્ત તૂટેલી છબીઓ જ વેબસાઇટને ખરાબ દેખાતી નથી, તેઓ પૃષ્ઠ લોડ સમયને ધીમું પણ કરે છે. તેથી જ GrabzIt એ એક નમૂના બનાવ્યું વેબસાઇટ પરની બધી છબીઓ તપાસો.\nજેથી તમે જોઈ શકો કે જ્યારે GrabzIt એ SEO માત્ર સાધન નથી, તે લગભગ તમામ SEO નિષ્ણાતને જરૂર આપશે.


નર્મદા ડેમની 5... | નર્મદા ડેમની 5... - Divya Bhaskar\nનર્મદા ડેમની 5...\nઅનેગેટ પણ નંખાઈ ગયા છે અને જેનું ટેસ્ટિંગ પણ થઇ ગઈ છે. વર્ષોથી જનતા અધૂરો ડેમ અધૂરો ડેમ સાંભળતી આવી છે હવે પ્રથમ વાર આજે સંપૂર્ણ જાહેર કહેવાય છે. ત્યારે આગામી સમયમાં વાત વિશ્વને બતાવવા રાજ્ય સરકારે કવાયત હાથ ધરી છે.5મી એપ્રિલે રાજ્યના મુખ્યમંત્રીવિજય રૂપાણી ડેમ તથા સ્ટેચ્યુ ઓફ યુનિટીની મુલાકાત લે તેવી શક્યતાઓ છે.\nઆવવાનુંજણાવી શારીરિક ત્રાસ ગુજારતો હતો. દરમિયાન ગત 23મી માર્ચના રોજ તેના પતિએ તુ પિયરમાંથી રૂપિયા કેમ નથી લાવતી મારે રૂપિયાની જરૂરિયાત છે તેમ કહી તેને મારઝૂડ કરી હતી. તેણે આવેશમાં આવી જઇ તેના વાળ પકડી ઘરથી દિવાલ સાથે અથાડી હતી. ઉપરાંત તેને ઘરમાંથી ખેંચીને બહાર ફંગોળી દેતાં તેની કોણીએ ફેક્ચર થયું હતું.\nઇજાગ્રસ્તને સારવાર માટે ભરૂચની પટેલ વેલફેર હોસ્પિટલમાં ખસેડી હતી. બનાવ સંદર્ભે તેમણે ભરૂચ મહિલા પોલીસ મથકે ફરિયાદ નોંધાવતાં પોલીસે ગુનો નોંધી આગળની કાર્યવાહી હાથ ધરી છે.\nમજીન્દિરસિંગ સકતરસિંગ સંતેહ, બળવંતસિંહ સરદારસિંહ રાઠોડ તેમજ બશીરખાન ફતેસિંગ રાઠોડે કારમાંથી ઉતરી હોટલમાં ગયાં હતાં. દરમિયાન એસઓજીની ટીમે હોટલને કોર્ડન કરીપાંચેયને ઝડપી પાડ્યાં હતાં.\nભરૂચ એસઓજી ટીમને બાતમી મળી હતી કે, ઝડપાયેલાં આરોપીઓ દ્વારા સિતપોણ ગામની સીમમાં ઓએનજીસીની પાઇપ લાઇનમાં પંક્ચર પાડી ઓઇલ ચોરીનો કારસો રચવાના હતાં. જેના માટે તેઓએ હોટલ વિરામ ઉપર ખાસ મિટીંગ યોજી હતી.\nપોલીસે પાંચની ધરપકડ કરી તેમની પાસેથી રોકડા રૂા. 2.10 લાખ, 16500ની મત્તાના9મોબાઇલ તેમજ એક કાર મળી કુલ 7.26 લાખનો મુદ્દામાલ જપ્ત કર્યો હતો. તેમને અદાલતમાં રજૂ કરતાં કોર્ટે તેમના7દિવસના રિમાન્ડ મંજૂર રાખ્યાં હતાં.\nમજિંદરસિંગ વાલ્વ બેસાડવામાં એક્ષપર્ટ\nસિતપોણ ગામે રહેતાં અબ્દુલ્લા અહેમદ પટેલના સાગના ખેતરમાંથી પસાર થતી ઓએનજીસીની પાઇપ લાઇનમાં પંક્ચર પાડવા માટે આરોપીઓએ અડધા ફુટ ઉંડો અને પાંચ ફુટ પહોળો ખાડો પણ ખોદી રાખ્યો હતો. પાઇપ લાઇનમાં પંક્ચર કરી વાલ્વ બેસાડવાની કામગીરીમાં મજિંદરસિંગ સંતેહ એક્ષ્પર્ટ હોવાને કારણે દિપક તેમજ તેના સાગરિતોએ તેની સાથે ખાસ મિટીંગ યોજી ઓઇલ ચોરી કરવાનું ષડયંત્ર રચ્યું હતું. જોકે પોલીસે તેમને પહેલાં ઝડપી પાડ્યાં હતાં.


Posted on 1:30 pm February 5, 2022 Author Shah JinaComments Off on જંગલના રાજા કહેવાતા સિંહ સાથે આ શું કરી રહી છે નોરા ફતેહી ? તસવીરો અને વીડિયો જોઇ તમે પણ રહી જશો હેરાન\nબોલિવુડની ડાંસિંગ કવીન નોરા ફતેહી અવાર નવાર હેડલાઇન્સાં રહે છે. નોરાની ચર્ચાનું કારણ તેની ડ્રેસિંગ સેન્સ કે તેણે અપલોડ કરેલ તેની તસવીરો કે વીડિયો હોય છે. નોરા ફતેહી બોલિવુડની સૌથી બોલ્ડ અભિનેત્રી છે. તે અવાર નવાર પોતાની બોલ્ડનેસથી ચાહકોને હેરાન કરતી રહે છે. નોરા ફતેહી ઈન્સ્ટાગ્રામ પર ખૂબ જ એક્ટિવ છે અને આ પ્લેટફોર્મ પર તેના 37.6 મિલિયન ફોલોઅર્સ છે. નોરા દરરોજ તેની એક-એક પ્રકારની તસવીરો અને આકર્ષક વીડિયો ચાહકો સાથે શેર કરતી રહે છે. હાલમાં જ નોરાએ કેટલીક તસવીરો અને વીડિયો ઇન્સ્ટાગ્રામ પર શેર કર્યા છે.\nનોરાએ ત્રણ તસવીરો શેર કરી છે, જેમાં તે જંગલના રાજા સિંહ સાથે આરામથી બેસી અને પોઝ આપતી જોવા મળી રહી છે. નોરાએ ત્રણ તસવીરો શેર કરવાની સાથે એક વીડિયો પણ શેર કર્યો છે, જેમાં તે સિંહને કંઇક ખવડાવતી જોવા મળી રહી છે અને તે આ કરતી વખતે બિલકુલ પણ ડરી રહી ન હતી. નોરાની આ તસવીરો અને વીડિયો ઘણા વાયરલ થઇ રહ્યા છે. ઉલ્લેખનીય છે કે, હાલમાં જ ડાન્સિંગ સેન્સેશન નોરા ફતેહીનું ઇન્સ્ટાગ્રામ એકાઉન્ટ ડિલીટ થવાના સમાચારે તેના ચાહકોને ખૂબ જ નિરાશ કર્યા હતા. પરંતુ હવે તેના ચાહકો માટે સારા સમાચાર આવ્યા કે નોરા ફતેહીનું ઇન્સ્ટાગ્રામ એકાઉન્ટ રીસ્ટોર કરવામાં આવ્યું છે.\nએકાઉન્ટ રિસ્ટોર થયા બાદ નોરાએ સોશિયલ મીડિયા પર પહેલી પોસ્ટ કરી અને બધાને તેની જાણકારી આપી. ઇન્સ્ટાગ્રામ સ્ટોરી પર એક પો્ટ મૂકતા, નોરા ફતેહીએ લખ્યું, “માફ કરશો મિત્રો! મારું ઇન્સ્ટાગ્રામ હેક કરવાનો પ્રયાસ થયો હતો! સવારથી કોઈ મારું એકાઉન્ટ હેક કરવાનો પ્રયાસ કરી રહ્યું હતું! મને આટલું ઝડપથી ઉકેલવામાં મદદ કરવા બદલ Instagram ટીમનો આભાર!” તમને જણાવી દઈએ કે નોરા ફતેહીનું ઈન્સ્ટાગ્રામ એકાઉન્ટ હેક થવાના સમાચાર મળતા જ બધા ચોંકી ગયા હતા.\nનોરા સોશિયલ મીડિયા પર ખૂબ જ એક્ટિવ છે, તેથી તેના ઈન્સ્ટાને ડિલીટ કરવાનો અર્થ કોઈ સમજી શક્યું નથી. નોરા ફતેહીનું ઈન્સ્ટાગ્રામ એકાઉન્ટ ડિલીટ કર્યા બાદ સોશિયલ મીડિયા પર મીમ્સનું પૂર આવ્યું હતું. આ મીમ્સમાં કેટલાક લોકો બતાવી રહ્યા હતા કે નોરા ફતેહીનું ઈન્સ્ટાગ્રામ ડિલીટ કરીને છોકરાઓ ખૂબ જ આશ્ચર્યચકિત થઈ ગયા છે. જો કે તમને જણાવી દઈએ કે આ પહેલીવાર નથી જ્યારે કોઈ સેલિબ્રિટીના સોશિયલ મીડિયા એકાઉન્ટને હેક કરવાનો પ્રયાસ કરવામાં આવ્યો હોય, પરંતુ ઘણા સેલેબ્સ તેનો શિકાર બની ચૂક્યા છે.\nવર્ક ફ્રન્ટની વાત કરીએ તો નોરા હાલમાં જ ગુરુ રંધાવા સાથે મ્યુઝિક આલ્બમ ‘નચ મેરી રાની’માં જોવા મળી હતી. ગુરુ સંગ નોરાની જોડી ચાહકોને ખૂબ જ પસંદ આવી હતી. તેમજ આ ગીત પણ ખૂબ જ લોકપ્રિય બન્યું હતું. જણાવી દઈએ કે, ભૂતકાળમાં અભિનેત્રી કોરોના પોઝિટિવ બની હતી. જોકે, હવે તે સ્વસ્થ છે અને દુબઈમાં વેકેશન માણી રહી છે.


હવાઈ સફરમાં નવું જોખમ: ઈન્ડિગોની ફ્લાઈટમાં લેપટોપ સળગ્યું\nશનિવાર, ડિસેમ્બર 15 2018, 19:36 Hrs(IST)\nનવગુજરાત સમય | Publish Date: Nov 13 2017 9:19PM\nઈન્ડિગો એરલાઈન્સની ફ્લાઈટમાં હવાઈ સફરની સુરક્ષાને પડકારતી એક વિચિત્ર ઘટના બની હતી. તિરૂવનંતપુરમથી બેંગલુરુ જઈ રહેલી એક ફ્લાઈટમાં કાળી હેન્ડબેગમાંથી ધુમાડો નીકળવા લાગ્યો હતો. તેની તપાસ કરતા ખબર પડી કે અંદર રાખેલું લેપટોપ ગરમ થઈને સળગી રહ્યું હતું. ઈન્ડિગોએ આ વાતને પછી સમર્થન પણ આપ્યું છે.\nઈન્ડિગો એરલાઈન્સે કહ્યું હતું, ‘૧૧ નવેમ્બરના રોજ ઈન્ડિગોની ફ્લાઈટ 6E-445 તિરૂવનંતપુરમથી બેંગલુરુ જઈ રહી હતી ત્યારે તેના ક્રૂને કંઈક સળગતું હોવાની વાસ આવી હતી. એ તરફ ધ્યાન આપતા જોયું કે સીટ ૨૪ આરએચના હેડ રેકમાંથી ધુમાડો નીકળી રહ્યો હતો. તેણે પાયલટ ઈન કમાન્ડને તેની જાણ કરી હતી.\nએરલાઈન્સે કહ્યું હતું કે એ સમયે તરત એક્શન લેવાયા હતા. સંબંધિત અધિકારીએ કહ્યું હતું કે આસપાસની સીટ પર બેઠેલા મુસાફરોને ત્યાંથી હટાવીને આગ બુઝાવવામાં આવી હતી. લેપટોપને પાણીથી ભરેલા એક કન્ટેનરમાં મૂકી દેવાયું હતું. ત્યારબાદ વિમાને બેંગલુરુમાં સુરક્ષિત રીતે ઉતરાણ કર્યું હતું.\nઆ ઘટનાથી હવાઈ મુસાફરીની સુરક્ષા અંગે ફરી એકવાર પ્રશ્નાર્થ સર્જાયો છે. ઉલ્લેખનીય છે કે આગ લાગવાના ડરથી એરલાઈન્સે પાવર બેન્કને ચેક ઈન લગેજમાં રાખવા પર પ્રતિબંધ મૂક્યો છે.


ચૂંટણી પાછી ઠેલવવાની ટ્રમ્પની ઈચ્છા ઉપર તેમની જ પાટીના કેટલાક સાંસદોએ વિરોધ કર્યો - Western Times News\nચૂંટણી પાછી ઠેલવવાની ટ્રમ્પની ઈચ્છા ઉપર તેમની જ પાટીના કેટલાક સાંસદોએ વિરોધ કર્યો\nપોતાની મુરાદ પુરી ન થતાં હવે ટ્રમ્પે કહ્યું કે ચૂંટણી ટાળવા માગતા નથી પરંતુ બોગસ મતદાનથી બચવા માગે છે\nવોશિંગ્ટન, અમેરિકાના રાષ્ટ્રપતિ ડોનાલ્ડ ટ્રમ્પની નવેમ્બરમાં આયોજિત ચૂંટણીને ટાળવાની મનોકામના પૂર્ણ થઈ નથી. પહેલાં ચૂંટણી પંચ અને તે પછી તેમની જ પાર્ટીએ ટ્રમ્પની ઈચ્છાની વિરુદ્ધ મત વ્યક્ત કર્યો છે. રિપબ્લિકન પાર્ટીના કેટલાક સિનિયર નેતાઓએ કહ્યું કે ટ્રમ્પ પાસે ચૂંટણી ટાળવાનો અધિકાર નથી. હવે ટ્રમ્પે કહ્યું છે કે તેઓ ચૂંટણી ટાળવા માંગતા નથી પરંતુ બોગસ મતદાનથી બચવા માગે છે.\nટ્રમ્પે ગુરવારે સૂચન કર્યું હતું કે ૨૦૨૦માં આયોજિત થનારી ચૂંટણી ટાળી દેવી જોઇએ. તેમણે કહ્યું હતું કે કોરોના મહામારીના લીધે ચૂંટણીમાં મેલ-ઇન-બેલેટથી વોટિંગ થાય છે. આવું થશે તો અમેરિકાના ઇતિહાસની બોગસ ચૂંટણી સાબિત થશે. તે અમેરિકા માટે અત્યંત શરમજનક બાબત હશે. અમેરિકામાં તાજેતરમાં થયેલા એક સર્વેમાં સામે આવ્યું છે કે ૭૧ ટકા મતદારો મેલ ઇન બેલેટના પક્ષમાં છે. આ સર્વે હાર્વર્ડના સેન્ટર ફોર અમેરિકન પોલિટિકલ સ્ટડીઝ દ્વારા કરવામા આવ્યો હતો. તેમાં જણાવવામા આવ્યું હતું કે ૮૮ ટકા ડેમોક્રેટ્‌સ અને ૫૦ ટકા રિપબ્લિકન પણ આ વોટિંગના પક્ષમાં છે.\nPrevious લેઉઆ પાટીદાર સમાજ (USA) ના ઈતિહાસમાં સૌ પ્રથમવાર મહિલા પ્રેસિડેન્ટ તરીકે નયના નેન્સી પટેલ ચૂંટાયા


રમત કોગામા: લિફ્ટ ઓનલાઇન. મફત માટે રમે છે\nરમત કોગામા: લિફ્ટ\nઆ રમત રમવા કોગામા: લિફ્ટ ઓનલાઇન:\nગેમ વર્ણન કોગામા: લિફ્ટ\nરમત કોગામા ધ એલિવેટરમાં, અમે કોગમની દુનિયામાં જઈશું, જેમાં સેંકડો અન્ય ખેલાડીઓ હશે. અમારા હીરોને એક ઊંચી બિલ્ડિંગની છત પર જવું પડશે. આ કરવા માટે તમારે એલિવેટર વાપરવાની જરૂર પડશે. તેમણે છેલ્લા માળ પર તમને ઉઠાવી લીધા પછી તમારે એલિવેટર સક્રિય કરવું પડશે. આવું કરવા માટે, બધું આસપાસ કાળજીપૂર્વક નિરીક્ષણ અને વસ્તુઓ કે જે તમને એલિવેટર સક્રિય કરવામાં મદદ મળશે. . આ રમત રમવા કોગામા: લિફ્ટ ઓનલાઇન.\nઆ રમત કોગામા: લિફ્ટ ટેકનિકલ લક્ષણો\nરમત કોગામા: લિફ્ટ ઉમેરી: 27.05.2018\nઆ રમત કોગામા: લિફ્ટ જેમ ગેમ્સ\nરમત કોગામા: લિફ્ટ ડાઉનલોડ કરો\nતમારી વેબસાઇટ પર આ રમત કોગામા: લિફ્ટ એમ્બેડ કરો:\nતમારી વેબસાઇટ પર આ રમત કોગામા: લિફ્ટ સામેલ કરવા માટે, તમારી સાઇટ ના HTML કોડ કોડ અને પેસ્ટ નકલ કરો. તમે આ રમત કોગામા: લિફ્ટ, નકલ માંગતા અને મિત્ર કે તમારા બધા મિત્રો માટે લિંક મોકલી જો આ પણ,, વિશ્વ સાથે રમત શેર!\nઆ રમત કોગામા: લિફ્ટ સાથે, પણ રમત રમાય છે:


આગામી સ્થાનિક સ્વરાજની ચૂંટણીના અનુસંધાને કોંગ્રેસ માટે ઉમેદવારોની પસંદગી બની માથાનો દુઃખાવો : NSUIએ નાક દબાવ્યું | Gujarat Today - Newspaper\nઆગામી સ્થાનિક સ્વરાજની ચૂંટણીના અનુસંધાને કોંગ્રેસ માટે ઉમેદવારોની પસંદગી બની માથાનો દુઃખાવો : NSUIએ નાક દબાવ્યું\nઆગામી ર૧ અને ર૮ ફેબ્રુઆરીના રોજ સ્થાનિક સ્વરાજની ચૂંટણી યોજાવાની છે ત્યારે કોંગ્રેસે ઉમેદવારોની પસંદગી પ્રક્રિયા શરૂ કરી દીધી છે. ૧ ફેબ્રુઆરીથી તબક્કાવાર ઉમેદવારોના નામની જાહેરાત કરવામાં આવશે. બીજી તરફ એનએસયુઆઈએ પાર્ટીનું નાક દબાવતા ખુલ્લી ધમકી આપી છે કે જો તેમને અમદાવાદમાં ઓછામાં ઓછી પાંચ ટિકિટો નહીં મળે તો બળવો થશે. કોંગ્રેસની સ્થિતિ ઠોઠ નિશાળિયો ને વેતરણા ઝાઝા જેવી છે. જીતવાની શકયતા ખુબ ઓછી હોવા છતાં બેઠકો પર બેઠકો, મોટા મોટા નિવેદનો અને અમે જીતીશું. તેવી ડંફાસ માર્યા બાદ જયારે કારમી હાર મળે છે. ત્યારે હારની સમીક્ષાના નામે ફરી બેઠકોના નાટક કરવામાં આવે છે. પછી રાજીનામાના પણ નાટક ભજવાય છે. હાલ પણ ઉમેદવારોની પસંદગી માટે ગુજરાત પ્રદેશ કોંગ્રેસ કાર્યાલય ખાતે બેઠક મળવાની હતી. પરંતુ ટિકિટ વાંચ્છુઓ દ્વારા વિરોધ કરવામાં આવશે તેવી બીક પેસતા બેઠકનું સ્થળ એકાએક બદલી ગુપ્ત સ્થળે લઈ જવાયું હતું. દરમ્યાન કોંગ્રેસના સૂત્રો દ્વારા પ્રાપ્ત માહિતી અનુસાર કોંગ્રેસ દ્વારા ઉમેદવારોના નામની જાહેરાત ત્રણ તબક્કામાં કરવામાં આવશે. ૧ ફેબ્રુઆરી બાદ પ્રથમ તબક્કામાં સિંગલ નામોના દાવેદારોની અને વિવાદ વિનાની બેઠકો માટે ઉમેદવારોના નામની જાહેરાત કરવામાં આવશે. ત્યાર બાદ બીજા તબક્કામાં ઓછા વિવાદવાળી બેઠકોના નામની જાહેરાત કરવામાં આવશે. ત્યાર બાદ ત્રીજા તબક્કામાં વિવાદવાળી બેઠકોના નામની જાહેરાત કરવામાં આવશે અને જો વધુ વિવાદવાળી બેઠકો કે જયા બળવો થવાની શકયતા વધુ છે. તેવી બેઠકો માટે અંતિમ સમયે ઉમેદવારને સીધા જ ફોન કરી મેન્ડેટ આપી દેવાશે અને ફોર્મ ભરવાનું કહી દેવાશે. આમ પાંચ ફેબ્રુઆરી સુધી તમામ નામોની જાહેરાત કરી દેવાશે. કોંગ્રેસમાં ટિકિટની વહેંચણી હંમેશા માથાનો દુખાવો બનતી હોય છે તેમ આ વખતે પણ બનવાની શકયતા છે આ વખતે એનએસયુઆઈએ પણ અમદાવાદમાં પાંચ ટિકિટની માગ કરી પક્ષના નેતાઓને ટિકિટ નહીં મળે તો બળવો થશે તેવી ખુલ્લી ધમકી આપતા નેતાઓ દોડતા થઈ ગયા છે. આ સંદર્ભે એનએસયુઆઈના આગેવાનો અને કાર્યકરો દ્વારા ગુજરાત યુનિવર્સિટી ખાતે બેઠક કરવામાં આવી હતી અને કઈ કઈ બેઠકો માટે દાવેદારી કરવી તે અંગે ચર્ચા કરવામાં આવી હતી.\nPreviousરાજસ્થાનથી ગુજરાત રોજગારી માટે આવેલા યુવકોને કાળ ભરખી ગયો મોરબીમાં હિટ એન્ડ રનની ઘટના બે સગાભાઈ સહિત ચાર યુવાનોનાં મોત\nNextદિવસે તો ખરો જ; રાત્રે પણ રખડતી ગાયોનો માર્ગો પર ત્રાસ\nસ્વસ્થ ભારત સાઈકલ યાત્રા ૧૯મી નવેમ્બરે ગુજરાતમાં પ્રવેશ કરશે\nગરમીમાં શેકાતી પ્રજા માટે રાહતના સમાચાર : ૮થી ૧ર મે માવઠાંની શક્યતા\nવિકાસ મુદ્દે કોંગ્રેસને બોલવાનો કોઈ અધિકાર નથી; તેઓની હવા નીકળી ગઈ


Rajiv Gandhi Birth Anniversary : રાજીવ ગાંધી અ મેન વીથ મિશન | Rajiv Gandhi Birth Anniversary: the untold story of Rajiv Gandhi - Gujarati Oneindia\nRajiv Gandhi Birth Anniversary : રાજીવ ગાંધી અ મેન વીથ મિશન\nPublished: Friday, August 20, 2021, 10:33 [IST]\nRajiv Gandhi Birth Anniversary : રાજીવ ગાંધીએ આ પ્રાચીન દેશ પર આધુનિકતાની છાપ છોડી છે. તેમને ડિજિટલ ઇન્ડિયાના આર્કિટેક્ટ તરીકે વ્યાપક અને યોગ્ય રીતે વખાણાયેલા છે. તેમના દ્વારા ઇન્ફોર્મેશન ટેકનોલોજી અને ટેલિકમ્યુનિકેશન ક્ષેત્રમાં ક્રાંતિના બીજ રોપવામાં આવ્યા હતા. MTNL, BSNL અને C DOT જેવી કેટલીક સંસ્થાઓ દેશના દૂરના ગ્રામીણ વિસ્તારોમાં સંચાર નેટવર્ક ફેલાવવા માટે સ્થાપવામાં આવી હતી. રાજીવ ગાંધીએ ભારતની છબી કાયમ માટે બદલી નાખી હતી.\nભારતીય યુથ કોંગ્રેસે ગુરુવારે જણાવ્યું હતું કે, પૂર્વ વડાપ્રધાન રાજીવ ગાંધીની 77 મી જન્મજયંતિ નિમિત્તે દેશભરમાં રક્તદાન શિબિર, રમતગમત અને સાંસ્કૃતિક કાર્યક્રમો સહિત અનેક કાર્યક્રમોનું આયોજન કરવામાં આવશે. ઇન્ડિયન યુથ કોંગ્રેસ (IYC)ના નિવેદન અનુસાર શુક્રવારના રોજ આ પ્રસંગે રાષ્ટ્રીય રાજધાનીમાં દિવંગત વડાપ્રધાનને શ્રદ્ધાંજલિ આપતી વિશેષ ફોટો પ્રદર્શનનું પણ આયોજન કરવામાં આવશે.\n1984થી 1989 સુધી દેશના વડાપ્રધાન તરીકે સેવા આપનારા રાજીવ ગાંધીનો જન્મ 1944માં 20 ઓગસ્ટના રોજ થયો હતો. 1991માં ચૂંટણી પ્રચાર દરમિયાન લિબરેશન ટાઈગર્સ ઓફ તમિલ ઈલમ (LTTE) દ્વારા તેમની હત્યા કરવામાં આવી હતી.\nભારત રત્ન રાજીવ ગાંધીની જન્મજયંતિ કોંગ્રેસ દ્વારા 'સદભાવના દિવસ' તરીકે ઉજવવામાં આવે છે. આ દિવસે સમગ્ર દેશમાંથી ભારતીય યુથ કોંગ્રેસના કાર્યકરો પૂર્વ વડાપ્રધાન રાજીવ ગાંધીને 'સદભાવના દિવસ' પર શ્રદ્ધાંજલિ આપશે.\nફોટો પ્રદર્શન, સાંસ્કૃતિક અને રમતગમતના કાર્યક્રમો, 'રન ફોર નેશન', રક્તદાન શિબિર જેવા અન્ય કાર્યક્રમો રાજ્ય, જિલ્લા, વિધાનસભા અને બ્લોક સ્તરે યોજાશે. IYCના રાષ્ટ્રીય અધ્યક્ષ શ્રીનિવાસ બીવીએ રાજીવ ગાંધીને તેમના આધુનિક ભારતના વિઝન માટે યાદ કર્યા અને તેમને "દેશમાં માહિતી ટેકનોલોજી અને ટેલિકમ્યુનિકેશન ક્રાંતિના પિતા" ગણાવ્યા છે.\nશ્રીનિવાસ બીવીએ જણાવ્યું હતું કે, 40 વર્ષની ઉંમરે વડાપ્રધાન બનનારા રાજીવ ગાંધીએ આધુનિક ભારતનું સર્જન કર્યું છે. તેમની પહેલ પર, ભારતીય ટેલિકમ્યુનિકેશન નેટવર્કની સ્થાપના કરવામાં આવી હતી. દૂરસંચારનું નેટવર્ક શહેરથી ગામડા સુધી શરૂ થયું, જેથી સંદેશાવ્યવહારની દ્રષ્ટિએ દેશ અને વિશ્વ સાથે ગામના લોકો પણ જોડાઈ શકે.\nરાજીવ ગાંધી જો જીવીત હોત તો 77 વર્ષ થયા હોત. ભારતના આકસ્મિક અને સૌથી યુવાન વડાપ્રધાન રાજીવ ગાંધીએ 1980ના અશાંત વર્ષોમાં આ દેશની નિયતિનું સંચાલન કર્યું હતું અને નવા વિશ્વ વ્યવસ્થાને આકાર આપ્યો હતો. તેમની શરૂઆત આઘાતજનક હતી અને તેનો અંત દુ:ખદ હતો. તેમણે સમતા અને ગૌરવ દર્શાવ્યું અને આ રાષ્ટ્રમાં નવો આત્મવિશ્વાસ પેદા કર્યો.\nગ્લેમર, યુવાની, ઉર્જા, શક્તિ, મોહ, હિંમત, સરળ આત્મવિશ્વાસ, શૈલી ધરાવતા 'knight sans peur et sans reproche' (નિંદાથી દૂર અને ભય વગરની રાત્રી) તરીકે તેના બુદ્ધિ, મનોબળ, ગૌરવ અને શિષ્ટાચાર ધરાવતા નિઃશસ્ત્ર વ્યક્તિત્વનું વર્ણન કરવું એ અતિશયોક્તિ નથી. રાજીવ ગાંધી કેનેડી તરીકે પ્રભાવશાળી અને નહેરુ જેવા આદર્શવાદી હતા. રાજીવ ગાંધી ભૂતકાળના અનુભવોમાંથી તક ઉભી કરવામાં માનતા હતા. તેમણે સંમતિ અને સમાધાન, ભાગીદારી અને સમજાવટ દ્વારા જાહેર જીવનમાં રાજકારણ, અર્થતંત્ર અને નૈતિકતાના ક્ષેત્રમાં પરિવર્તનનું પ્રતીક કર્યું હતું. તેમને એક નિશ્ચિત શાંતિ નિર્માતા હતા અને પંજાબ, આસામ, મિઝોરમ, નાગાલેન્ડ અને કાશ્મીરમાં આંદોલનોનો અંત લાવવા માટે સખત મહેનત કરી હતી. મહાત્માની જેમ જીવનભર લડ્યા છતા તેમને હિંસાનો ભોગ બન્યા હતા.\nરાજીવ ગાંધીએ ઉત્સાહ સાથે તેમનું વિઝન જણાવ્યું હતું કે, ભારત એક પૌરાણિક દેશ છે, પણ એક યુવાન રાષ્ટ્ર છે અને દરેક જગ્યાએ યુવાનની જેમ, અમે અધીરા છીએ. હું અધીરો છું, અને મારૂ પણ એક સ્વપ્ન છે. વિશ્વના રાષ્ટ્રોના પ્રથમ ક્રમે મજબૂત, સ્વતંત્ર, આત્મનિર્ભર અને માનવજાતની સેવામાં હું ભારતનું સ્વપ્ન જોઉં છું.\nરાજીવ ગાંધીએ રાષ્ટ્રને વિનંતી કરી હતી કે, આજે આપણું કાર્ય ભારતને 21 મી સદીના ઉંબરે લાવવાનું છે, જે ગરીબીના બોજથી મુક્ત છે, જે આપણા વસાહતી ભૂતકાળનો વારસો છે અને આપણા લોકોની વધતી પ્રેરણાઓને પહોંચી વળવા સક્ષમ છે. આ માટે આપણા તરફથી સતત પ્રયત્નોની જરૂર પડશે.\nરાજીવ ગાંધીએ પોતાના આ સ્વપ્નને સતત, અવિરત અને જોરશોરથી આગળ વધાર્યું હતું, તેમને ઇતિહાસના બાળક હતા અને ઇતિહાસના નિર્માતા પણ હતા.\nરાજીવ ગાંધી દ્રઢપણે માનતા હતા કે, લોકશાહી વગર ભારત એક સાથે નહીં ચાલે. તેમણે દેશભક્ત અને લોકશાહી તરીકે લોકશાહી પ્રણાલીઓ, પ્રતીકો અને મૂલ્યોને બચાવવા, મજબૂત કરવા અને ફેલાવવા માટે તમામ પ્રયત્નો કર્યા છે. મેહમ પેટા ચૂંટણી દરમિયાન (કુખ્યાત રીતે મેહમનું માયહેમ તરીકે ઓળખાય છે), તત્કાલીન મુખ્યમંત્રી ઓમપ્રકાશ ચૌટાલા દ્વારા વિધાનસભાની ચૂંટણીની માંગ કરી રહેલા લોકશાહીને બેશરમ છેડછાડ, હિંસા, સ્પષ્ટ આતંક અને ધાકધમકી દ્વારા કચડી નાખવામાં આવી હતી. સભા તેમના મુખ્યમંત્રીપદને જાળવી રાખશે.\nરાજીવ ગાંધી, યુવાન રાહુલ સાથે, અપક્ષ ઉમેદવાર આનંદ સિંહ ડાંગીના ઘરે ગયા હતા, જ્યાં પોલીસ ગોળીબારમાં ત્રણ લોકો માર્યા ગયા. ત્યારે રાજીવ ગાંધી સંઘર્ષશીલ લોકો સાથે મજબૂત રીતે ઉભા રહ્યા અને ઘમંડી જુલમીની શક્તિનો સામનો હિંમતપૂર્વક કર્યો હતો. તેમની મુલાકાતના પરિણામે ચૌટાલાએ 22 મે, 1990ના રોજ રાજીનામું આપવું પડ્યું હતું. ઇતિહાસની વિડંબના છે કે, રાજીવ ગાંધીએ 21 મે, 1991ના રોજ તેમની હત્યાના બરાબર એક વર્ષ પહેલાં હિંસા સામે લડવા 20 મે, 1990ના રોજ મેહમની મુલાકાત લીધી હતી.\nરાજીવ ગાંધીને ખાતરી હતી કે, શાંતિ અને રાજકીય સ્થિરતા એ પ્રગતિ અને સમૃદ્ધિ માટે અગત્યની બાબત છે. તેથી રાજકીય હોર્સ-ટ્રેડિંગ (આયા રામ ગયા રામ તરીકે પ્રખ્યાત)ની અસ્વસ્થતાને તપાસવા અને ભ્રષ્ટાચાર અને રાજકીય તકવાદને કાબૂમાં રાખવા માટે, વડાપ્રધાન તરીકે 52મો બંધારણ સુધારો અધિનિયમ, 1985 કર્યા બાદ તરત જ પસાર કર્યો હતો. તે ધારાસભ્યના ચૂંટાયેલા સભ્યને અન્ય રાજકીય પક્ષમાં પક્ષપલટોના આધારે ગેરલાયક ઠેરવવાની જોગવાઈ કરે છે. ત્યારબાદ 91મા બંધારણ સુધારા અધિનિયમ, 2003 દ્વારા તેમાં સુધારો કરવામાં આવ્યો હતો. જો કે આ કાયદાની જોગવાઈઓને અવગણવાના પ્રયાસો કરવામાં આવી રહ્યા છે, તેમ છતાં આ પગલાં મોટા પ્રમાણમાં સફળ થયા છે.\nરાજીવ ગાંધીએ 61મા બંધારણ સુધારા અધિનિયમ દ્વારા ચૂંટણી પ્રક્રિયામાં યુવાનોની ભાગીદારીને પ્રોત્સાહિત કરવા માટે મતદાનની ઉંમર 21 થી ઘટાડીને 18 વર્ષ કરવામાં આવી હતી. કાલાહંડીના ગ્રામીણ વિસ્તારોમાં ભયંકર ગરીબીથી પ્રભાવિત રાજીવ ગાંધીએ પ્રખ્યાત રીતે કહ્યું કે, સરકાર દ્વારા ખર્ચવામાં આવતા દરેક રૂપિયામાંથી માત્ર 15 પૈસા ઇચ્છિત લાભાર્થી સુધી પહોંચે છે. તેમને સમજાયું કે, લોકશાહીનું વિકેન્દ્રીકરણ થયું છે અને તેમને ગ્રામ્ય સ્તરની પંચાયતી રાજ સંસ્થાઓના માળખાને બંધારણીય દરજ્જો આપીને પુનઃર્જીવિત કરવાનું નક્કી કર્યું છે.\nરાજીવ ગાંધીએ 1989માં લોકસભામાં 64મો બંધારણીય સુધારો બિલ રજૂ કર્યો હતો, જે સ્થાનિક સ્વ-શાસન માટે પ્રદાન કરે છે. તે લોકસભા દ્વારા પસાર કરવામાં આવ્યું હતું, પરંતુ રાજ્યસભા દ્વારા નકારવામાં આવ્યું હતું. તેમ છતા રાજીવ ગાંધીએ હાર માની ન હતી. તેમણે 1991ની લોકસભા ચૂંટણીમાં કોંગ્રેસના ઢંઢેરામાં પંચાયતી રાજ સંસ્થાઓની સ્થાપનાનો સમાવેશ કર્યો હતો. કોંગ્રેસ સરકારે 73મા અને 74મા બંધારણીય સુધારા અધિનિયમનો અમલ કરીને પોતાનું સપનું પૂરું કર્યું, જે રાજ્યોને ગ્રામીણ અને શહેરી વિસ્તારોમાં ત્રણ સ્તરીય પંચાયતો અને નગરપાલિકાઓની સ્થાપના કરવાનો આદેશ આપે છે.\nસત્યતા, ન્યાયી, શાંતિપૂર્ણ અને શિક્ષિત સમાજ સાથે 21મી સદીમાં પહોંચવાના તેમના જાહેર કરેલા લક્ષ્યને પ્રાપ્ત કરવા માટે, રાજીવ ગાંધીએ યુવાનોના શિક્ષણ પર ભાર મૂક્યો હતો. તેમણે સમગ્ર દેશમાં ઉચ્ચ શિક્ષણ કાર્યક્રમોના આધુનિકીકરણ અને વિસ્તરણ માટે 1985માં માનવ સંસાધન વિકાસ મંત્રાલયની સ્થાપના કરી હતી.\nતેમણે જવાહર નવોદય વિદ્યાલય (જેએનવી)ની કલ્પના કરી હતી, ગ્રામ્ય વિસ્તારોમાં પ્રતિભાશાળી છોકરાઓ અને છોકરીઓને ઉત્તમ ગુણવત્તાવાળું શિક્ષણ, સામાજિક ન્યાય સાથે મળીને મફત નિવાસી શાળાઓ શરૂ કરી હતી. શરૂઆતમાં દરેક જિલ્લામાં એક JNV ખોલવાનો નિર્ણય લેવામાં આવ્યો હતો. દેશમાં પ્રથમ જવાહર નવોદય વિદ્યાલય ઝજ્જર જિલ્લાના એક ગામમાં ખોલવામાં આવી હતી. ગ્રામીણ ભારતીય સમાજમાં ક્રાંતિ લાવવાની ક્ષમતા ધરાવતી આ યોજનાને વિસ્તૃત કરવા માટે કોઈ ગંભીર પ્રયાસો કરવામાં આવ્યા ન હતા.\nરાજીવ ગાંધીએ આ પ્રાચીન દેશ પર પોતાની આધુનિકતાની છાપ છોડી છે. તેમને ડિજિટલ ઇન્ડિયાના આર્કિટેક્ટ તરીકે વ્યાપક અને યોગ્ય રીતે વખાણાયેલા છે. તેમના દ્વારા ઇન્ફોર્મેશન ટેકનોલોજી અને ટેલિકમ્યુનિકેશન ક્ષેત્રમાં ક્રાંતિના બીજ રોપવામાં આવ્યા હતા. MTNL, BSNL અને C-DOT જેવી ઘણી સંસ્થાઓ દેશના દૂરના ગ્રામીણ વિસ્તારોમાં PCO મારફતે સંચાર નેટવર્ક ફેલાવવા માટે સ્થાપવામાં આવી હતી. તેમણે સદીઓની આળસ ઉતારીને અને યુવાનોમાં ગતિશીલતા અને ઉર્જા પ્રેરિત કરીને આ દેશના મન, અર્થતંત્ર અને સંસ્કૃતિને મુક્ત કરવા માટે ઘણી અન્ય સંસ્થાઓ શરૂ કરી. તેમણે ભારતને કાયમ માટે બદલી નાખ્યું હતું. તેમનું હૃદય ભારત માટે ધબકતું હતું અને તેમણે દરેક ભારતીયને ગર્વથી 'મેરા ભારત મહાન' કહેવાનો આગ્રહ કર્યો હતો. રાજીવ ગાંધીની સ્મૃતિ ભારતના લોકોના મનમાં અને હૃદયમાં અવિરતપણે અંકિત છે.\nrajiv gandhi birth anniversary રાજીવ ગાંધી જન્મ જયંતિ\nRajiv Gandhi has left the mark of modernity on this ancient country. He is widely and rightly acclaimed as the architect of Digital India. He sowed the seeds of revolution in the field of information technology and telecommunications.\nStory first published: Friday, August 20, 2021, 10:33 [IST]


સુરતમાં ડેપ્યુટી મેયરના વિસ્તારમાં ગટરો ઉભરાઈ | CN24NEWS\nHome ગુજરાત સુરતમાં ડેપ્યુટી મેયરના વિસ્તારમાં ગટરો ઉભરાઈ\nરતમાં ચોમાસા દરમિયાન રોગચાળો ફેલાવાની દહેશત હંમેશા જોવા મળતી હોય છે. તેની પાછળના કેટલાક મુખ્ય કારણો ખાડી પૂર દૂષિત પાણી રહેઠાણવાળા વિસ્તારોમાં પ્રવેશ જવા તેમજ પ્રિમોન્સુન કામગીરી દરમિયાન ગટરની સફાઇ યોગ્ય રીતે ન થવાને કારણે ગટરો ઊભરાવવાની સમસ્યા વિવિધ સોસાયટીઓમાં જોવા મળતી હોય છે. તેને કારણે રોગચાળો ફેલાવાની શક્યતા રહેલી છે. સુરતના ડેપ્યુટી મેયરના વોર્ડ નંબર 14 માતાવાડી ઇસ્કોન મંદિર પાસે છેલ્લા ઘણા સમયથી ગટર ઉભરાઇ રહી છે.\nઅંદાજે ચાર મહિના કરતાં વધુ સમય પસાર થઇ ગયા બાદ પણ ગટર ઉભરાવાનું બંધ થયું નથી.\nચાર મહિનાથી ગટર ઉભરાઈ રહી છે\nસુરત વોર્ડ નંબર-14 માતાવાડી ઇસ્કોન મંદિર પાસે અંદાજે ચાર મહિના કરતાં વધુ સમય પસાર થઇ ગયા બાદ પણ ગટર ઉભરાવાનું બંધ થયું નથી. સ્થાનિક લોકો દ્વારા વારંવાર રજૂઆત કરવા છતાં કોર્પોરેશનના કોઈપણ અધિકારીએ આ બાબતને ગંભીરતાથી લીધી નથી. આ વિસ્તારમાં નાના બાળકો સતત રમતા હોય છે. દુર્ગંધ આવે તો પાણી એ સ્વાસ્થ્ય માટે નુકસાનકારક હોવા છતાં કોર્પોરેશનના અધિકારીઓનું ઉદાસીન વલણ જોવા મળી રહ્યું છે.\nકામગીરી કરવા લોકોની રજૂઆત\nમાતાવાડી વિસ્તારમાં રહેતા રાજુભાઇ ગજેરાએ જણાવ્યું કે છેલ્લા ઘણા સમયથી કોર્પોરેશનના અધિકારીઓને વોર્ડ ઓફિસમાં જઇને અમે આ બાબતે રજૂઆત કરી છે. પરંતુ અધિકારીઓ અને જાણે કોઈ ફરક ન પડતો હોય તેમ અહીં જોવા પણ આવતા નથી. સુરત કોર્પોરેશનની કામગીરી એવી લાગે છે કે જાણે જ્યાં સુધી રોગચાળો ન ફેલાય ત્યાં સુધી કોઈ કામગીરી કરવી નથી અને જ્યારે લોકો મુશ્કેલીમાં મુકાઇ છે.\nચોમાસા દરમિયાન અહીં મચ્છરોનો ઉપદ્રવને કારણે અનેક લોકો પાણીજન્ય અને મચ્છરજન્ય રોગોના ભોગ બની શકે છે.\nપાણીજન્ય અને મચ્છરજન્ય રોગ ફેલાવાની શક્યતા\nનેતાઓ અને અધિકારીઓ પહોંચી ને પોતે ખૂબ શ્રેષ્ઠ કામગીરી કરી છે. તેઓ બતાવવાનો પ્રયાસ કરે છે. આ પ્રકારની માનસિકતા લોકોના સ્વાસ્થ્ય સાથે ચેડા સમાન છે. તેથી અમારી ઇચ્છા છે કે ઝડપથી અમારી આ મુશ્કેલીનો ઉકેલ લાવવામાં આવે નહીંતર ચોમાસા દરમિયાન અહીં મચ્છરોનો ઉપદ્રવને કારણે અનેક લોકો પાણીજન્ય અને મચ્છરજન્ય રોગોના ભોગ બની શકે છે.\nPrevious articleસુરત : પોઝિટિવ કેસનો 141505 , મૃત્યુઆંક 2079 અને કુલ 136560 દર્દી રિકવર\nNext articleસુરત : અંડરપાસના ખાડામાં ચોમાસામાં પાણી ભરાવાની ભિતી


રસોડામાં વપરાતા મસાલાઓમાં અજમાનો ઉપયોગ પણ સ્ત્રીઓ કરતી હોય છે. અજમો ભોજનને તો સ્વાદિષ્ટ બનાવે જ છે પણ સાથે સાથે મોટાભાગની સ્વાસ્થ્ય સંબંધી સમસ્યાઓમાં પણ રાહત આપે છે. અજમાને સ્વાસ્થ્ય માટે ઘણો ફાયદાકારક માનવામાં આવે છે. જો ખાલી પેટે અજમાનું પાણી પીવામાં આવે તો પેટની ચરબી ઓછી થાય છે. અજમાના પાણીની સાથેસાથે એક્સરસાઈઝ, લાઈફસ્ટાઈલમાં થોડો બદલાવ અને ડાયટ સાથે કેટલાક ઘરગથ્થુ ઉપચારથી પણ વજનને નિયંત્રણમાં રાખી શકાય છે. આ ઉપરાંત ડાયાબિટીસ, કબજિયાત, પેટમાં ગેસ, ડાયેરિયા અને અસ્થમા વગેરે જેવી બીમારીઓમાં પણ અજમો દવાનું કામ કરે છે. આ સાથે અજમામાં ઔષધીના ગુણો પણ રહેલા છે. અજમામાં પ્રેાટીન, ફેટ, ખનીજ પદાર્થ, ફાઈબર અને કાર્બોહાઈડ્રેટ જેવાં પોષકતત્ત્વો રહેલાં છે. આ ઉપરાંત તેમાં કેલ્શિયમ, થાયામિન, રાઈબોફ્લેવિન, ફોસ્ફરસ, આયર્ન અને નિયાસિન પણ સારા પ્રમાણમાં મળી રહે છે.\nજો તમે પેટના ગેસની સમસ્યાથી પીડાતા હોવ તો અજમાના પાણીના સેવનથી તેમાં ફાયદો થશે. અજમાના પાણીથી ગેસ, અપચો અને પેટસંબંધી સમસ્યાના નિવારણમાં મદદરૂપ રહે છે. અજમામાં એન્ટિ સ્પાસ્મોડિક અને ર્કાિમનેટિવના ગુણો રહેલા છે,\nઅજમાનાં બીજમાં એન્ટિ – હાઈપર લિપિડેમિકના ગુણ રહેલા છે, જે શરીરમાં કોલેસ્ટેરોલ, એલડીએલ – કોલેસ્ટેરોલ, ટ્રાઈગ્લિસરાઈડ્સ અને ટોટલ લિપિડને ઓછું કરવામાં મદદ કરે છે.\nઅજમાનું પાણી દાંતના દુખાવામાં રાહત આપે છે. અજમામાં રહેલા એન્ટિ બેક્ટેરિયલ ગુણોને કારણે તે ઓરલ બેક્ટેરિયાથી બચાવવામાં મદદરૂપ રહે છે. દાંતના દુખાવામાં અજમાનું પાણી ઘણું લાભકારી છે.\nશરીરમાં ચરબી વધવાને કારણે શરીરનું વજન વધતું જાય છે. જાડાપણાની સમસ્યાના નિયંત્રણ માટે પણ અજમાના પાણીનો ઉપયોગ કરી શકાય છે.\nપ્રેગ્નેન્સી દરમિયાન પણ લાભકારી\nમોટાભાગે ગર્ભવતી મહિલાઓને આહારમાં અજમાનો સમાવેશ કરવાની સલાહ આપવામાં આવે છે. ગર્ભાવસ્થામાં અવારનવાર કબજિયાત, ગેસ તેમજ અન્ય પેટસંબંધી સમસ્યા રહેતી હોય છે. અજમાનું પાણી પીવાથી આ બધી સમસ્યામાં રાહત મળે છે.\nઅજમાનું પાણી એક પ્રાકૃતિક શરદી – ઉધરસની દવા છે, જે શરદીનાં લક્ષણો દૂર કરવામાં મદદ કરે છે. આ માટે અજમાને પીસીને એક ગ્લાસ પાણીમાં નાખી પાણી પીવાથી રાહત મળે છે. આ ઉપરાંત અજમાની પેસ્ટ ખીલ, ફોલ્લીઓ તેમજ એક્ઝિમાને કારણે થતી સ્કિન પર ખંજવાળ અને સોજાને ઓછો કરવા માટે પણ ઘણી ઉપયોગી છે.\nઅજમો મહિલાઓના માસિકચક્રને નિયંત્રણમાં રાખવા માટે દવા તરીકે કામ કરે છે. આ માટે રાતના સમયે માટીના વાસણમાં અજમાનાં બીજને પલાળીને સવારે તે પાણી પીવાથી તમારું માસિકચક્ર નિયંત્રણમાં રહે છે. આ સાથે માસિક દરમિયાન થતા પેટના દુખાવામાં પણ અજમો ઘણો કારગત છે.\nકેવી રીતે બનાવશો અજમાનું પાણી\nએક ચમચી અજમો લો અને તેને એક ગ્લાસ જેટલા પાણીમાં આખી રાત પલાળી રાખો. સવારે તેને ગરણીથી ગાળીને પી લો. બને ત્યાં સુધી ખાલી પેટે અજમાનું પાણી પીવાનો આગ્રહ રાખવો. જો તમને અજમાનું પાણી પીવામાં કડવું લાગે તો તેમાં તમે મધ અને લીંબુ પણ નીચોવી શકો છો.\nડાયટ :- શુભાંગી ગૌર


ભરૂચ: જાતિવિષયક અપમાન કરનાર PSI સામે એટ્રોસીટી એકટની કાર્યવાહી કરવા માંગ\nભરૂચ: જાતિવિષયક અપમાન કરનાર PSI સામે એટ્રોસીટી એકટની કાર્યવાહી કરવા માંગ - Sandesh\nરાજપારડી ખાતે નેત્રંગ તરફ જવાના માર્ગ પર વરસોથી કામ કરતા બે મજૂરોનું જાતિવિષયક અપમાન કરી લાકડીના સપાટા મારનાર રાજપારડી પો.સ.ઈ. સામે એટ્રોસીટી એકટ તેમજ કાયદેસરની કાર્યવાહી કરવાની માંગ સાથે ગુરૃવારે ભરૃચ જિલ્લા ભિલીસ્તાન ટાઈગર સેનાએ કલેકટરને આવેદનપત્ર પાઠવ્યુ હતુ.\nભરૃચ જિલ્લા ભિલીસ્તાન ટાઈગર સેનાએ પાઠવેલા આવેદનપત્રમાં જણાવાયુ હતુ કે, ગત ૧૭ જાન્યુઆરીએ રાજપારડી ખાતે રાજપારડી PSI સરવૈયાએ મજૂરોને મારી અપમાનિત કર્યા હતા. રાજપારડી ખાતે નેત્રંગ જવાના રોડ ઉપર વરસોથી મજૂરી કામ કરે છે જે પૈકી વિક્રમ ફતેસંગ વસાવા અને કાનજી ડાહ્યાભાઈ વસાવા બંન્ને રહે.બોરીદ્રા, ઝઘડીયા ગત ૧૭ જાન્યુઆરીએ મજૂરી કામ કરી રહ્યા હતા બંન્ને મજૂરોને રાજપારડીના પો.સ.ઈ.એ કોઈપણ કારણ વિના જાતિવિષયક અપમાન કરી લાકડીના સપાટા મારી માર માર્યો હતો.\nજેના અનુસંધાને મજૂરોએ અંકલેશ્વરના ડી.વાય.એસ.પી.ને ૧૮ જાન્યુઆરીએ એક લેખિત ફરિયાદ આપી હતી. રર દિવસનો સમય વીતી ગયો છતાં પી.એસ.આઈ. સામે કોઈ કાર્યવાહી અત્યાર સુધીમાં કરવામાં આવી નથી. જેના પગલે ભિલીસ્તાન સેનાને ના છુટકે આવેદનપત્ર પાઠવી રજુઆત કરવાની ફરજ પડી હતી. અનુસુચિત જનજાતિના મજૂરોને માર મારનાર અને અપમાનિત કરનાર પી.એસ.આઈ. સામે એટ્રોસીટી એકટ તેમજ ફોજદારી રાહે કાયદેસરની એફ.આઈ.આર. દાખલ કરવા માંગણી કરાઈ હતી. સાથે જ પો.સ.ઈ. અને તેમના રાઈટરની કોલ ડીેટેઈલ ચેક કરાવી કયા અસામાજીક તત્વોએ મજૂરોને માર મારવા ફોન કર્યો હતો તેની પણ તપાસ કરાવવાની કેફીયત ભિલીસ્તાન ટાઈગર સેનાએ વ્યકત કરી છે.


Valentines Day Special: બૉલિવુડ સ્ટાર્સની પ્રેમકહાની - entertainment\nUpdated: 14th February, 2020 09:39 IST | Sheetal Patel\nસલમાન ખાન અને ઐશ્વર્યા રાયઃ આ લવ સ્ટોરી પરથી તો ફિલ્મ બનવી જોઇએ, નવલકથા કદાચ કોઇ ન લખે પણ એક ફિલ્મ તો ચોક્કસ બને. સલમાન અને ઐશ્વર્યાનો રોમાન્ય સંજય લીલા ભણસાળીની 1999માં આવેલી ફિલ્મ હમ દિલ દે ચુકે સનમ વખતે ટોચ પર હતો. શારીરિક હિંસાની અફવાઓ આવવા માંડી અને કહેવાતું હતું કે સલમાન ખાને જે તે વખતે ઐશ્વર્યાનાં ઘરની આસપાસ જઇને પણ ધાંધલ ધમાલ કરતો. ઐશ્વર્યાનાં માતા-પિતાએ આ વાતને બહુ ગંભીરતાથી લીધી અને સલમાન ખાન સામે ફરિયાદ દાખલ કરી. આ ખેલમાં પછીથી વિવેક ઓબેરોયનું નામ પણ આવ્યું જ્યારે ઐશ્વર્યા સાથે તેનું અફેર થયું પણ તેણે સલમાન સાથે જંગ છેડી પોતાના પગે જ કુહાડી મારી.\nઅરબાઝ ખાન મલાઇકા અરોરાઃ અરબાઝ અને મલાઇકા પહેલીવાર નેવું ના દાયકામાં મળ્યા જ્યારે તેઓ એક ટીવીસીનું શુટ કરી રહ્યા હતા. આ શુટે ભારે વિવાદો ખડા કર્યા હતા કારણકે તે બહુ બોલ્ડ હતું, આ જાહેરાત પછી બાન થઇ ગઇ હતી પણ આ બંન્ને એક આઇટમ બની ગયા. જો કે આ લવસ્ટોરી પણ લગ્નનાં લાંબા વર્ષો પછી પતી ગઇ. આજ-કાલ અર્જુન કપુર અને મલાઇકા અરોરાની જોડી ચર્ચામાં રહે છે. લોકો અર્જુનને પોતાનાથી મોટી વયની સ્ત્રીનાં પ્રેમમાં હોવાને કારણે ઘણો છેડે છે પણ આ પ્રેમીઓને કંઇ ફેર નથી પડતો.\nઅજય દેવનણ અને કાજોલ : બે વિરુદ્ધ પ્રકૃતિનાં લોકો વચ્ચે હંમેશા આકર્ષણ થાય એ નિયમ આ જોડીને લાગુ પડે છે. આ સંબંધને લઇને ભારે ચર્ચાઓ થઇ હતી કારણકે કાજોલ બહુર્મુખી છે અને અજય અંતર્મુખી છે. તેમની લવસ્ટોરી બહુ જુદી છે. તેઓ જ્યારે એકબીજાને ડેટ કરતા હતા અને બહુ પ્રેમમાં હતા ત્યારે તેમણે એકબીજાને આઇ લવ યુ પણ નહોતું કહ્યું કે કોઇ ફોર્મલ પ્રપોઝલ પણ નહોતું થયું. જેમ અજય કહે છે તેમ તેઓ એકબીજા સાથે જાણે મોટા થયા અને ભલે તેની ચર્ચા નહોતી થઇ પણ લગ્ન તો થવાનાં જ હતા.\nસૈફ અલી ખાન કરીના કપુર: સૈફીનાનાં લિંક અપની સ્ટોરી યશરાજની ફિલ્મ ટશનનાં સમયથી ચાલી રહી હતી. આ શુટિંગ લદાખ અને રાજસ્થાનમાં ચાલતું હતું, સૈફને આમ તો અમૃતા સિંઘ અને બાળકોને છોડી દેવા બદલ બહુ ક્રિટીસાઇઝ કરાયો હતો તેણે કરીના પ્રત્્યેનો તેનો પ્રેમ સાચો છે તે વાત પકડી રાખી. કરીનાએ હંમેશા પોતાના સંબંધને નસીબની બલિહારી ગણાવ્યો છે અને કહ્યું છે કે તેને માટે સૈફ જ બેસ્ટ છે. હવે તો આ કપલ દીકરા તૈમુરના ફેમને પણ સંભાળી રહ્યું છે. સૈફને વાંચવાનો બહુ શોખ છે અને કરીના\nદીલિપ કુમાર મધુબાલાઃ આમ તો મોટે ભાગે પુરુષો જ પ્રેમનો પ્રસ્તાવ મુકતા હોય છે પણ ઘણાંને ખબર નહીં હોય કે મધુબાલાએ દીલિપ કુમારને પ્રપોઝ કર્યુ હતું. તે દીલિપ કુમારથી એટલી પ્રભાવિત હતી કે તરાના ફિલ્મનાં શુટિંગ વખતે મધુબાલાએ દીલિપ કુમારને હાથે લખેલી ચિઠ્ઠી મોકલી હતી જેમાં ઉર્દુમાં લખાણ હતું અને સાથે લાલ ગુલાબ પણ. આ વખતે તે માત્ર 18 વર્ષની જ હતી. દીલિપ કુમાર સુધી આ પત્ર તેમના હેર ડ્રેસર લઇ ગયા હતા અને કહ્યું કે જો તે પણ મધુબાલાને પ્રેમ કરતા હોય તો તેમણે આ ગુલાબ સ્વીકારી લેવું, દીલિપ કુમાર પણ આ પ્રસ્તાવને ના ન કહી શક્યા.\nરાજ કપુર નરગીસ: સોળ ફિલ્મોમાં સાથે કામ કરનારા આ જોડાંમાં રાજ કપુર તો પરિણીત હતાં પણ નરગીસ પોતાની જાતને તેમના પ્રેમમાં પડતા ન રોકી શક્યા. રાજ કપુર પોતાના લગ્નનો અંત આણવા નહોતા માંગતા છતાં પણ નરગીસ પ્રેમમાં એટલા ઘેલા હતાં કે કહેવાય છે કે તે જઇને મોરારજી દેસાઇને મળ્યા હતા જેથી હિંદુ મેરેજ એક્ટ વિષે કંઇ થઇ શકે અને રાજ કપુર કોઇ રીતે તેમની સાથે લગ્ન કરે. આ મિંટીંગનું કોઇ પરિણામ ન આવ્યું અને અંતે આ પ્રેમ એક તરફી જ રહ્યો કારણકે રાજ કપુરે નરગીસની લાગણીઓનો જોઇતો પ્રતિભાવ ન આપ્યો.\nઋષિ કપુર નિતુ સિંઘઃ માની ન શકાય પણ નીતુ સિંઘ જ્યારે ચિંટુ એટલે કે ઋષિ કપુરને ડેટ કરતા હતા ત્યારે તે માત્ર 14 વર્ષનાં જ હતા. પહેલી ફિલ્મ ઝેહરીલા ઇન્સાનમાં કામ કરતા હતા ત્યારે ઋષીએ નીતુને બહુ પજવ્યા હતા જેમ કે તેના ચહેરા પર કાજળ લાગડી દેવું એ પણ જ્યારે તે મેઇક-અપ કરીને બેઠા હોય ત્યારે. નિતુ સિંઘને ભારે ગુસ્સો આવતો પણ અંતે આ તોફાની છોકરા સાથે તે પરણી ગયા. હવે તો તેમના દીકરા રણબીરનાં લગ્નની ય વાતો ઉડી છે.\nરાજેશ ખન્ના ડિંપલ કાપડિયાઃ આ તો કોઇ ફેરી ટેઇલ, પરી કથા જેવી પ્રેમ કથા હતી પણ કમનસીબે વાર્તા પુરી ન થઇ. ડિંપલ પહેલા ઋષિ કપુરને ડેટ કરતી હતી તેવું કહેવાય છે પણ તે પછી તો રાજેશ ખન્નાનાં પ્રેમમાં ઉંઘે માથે પડી હતી. એવી વાતો ચાલતી હતી કે રાજેશ ખન્નાએ જ્યારે ડિંપલને પ્રપોઝ કર્યું ત્યારે તેણે એમ કહ્યું હતું કે ઋષિએ તેને જે રિંગ આપી હતી તે ડિંમ્પલે દરિયામાં નાખી દેવી જેથી તેની વફાદારીનો પુરાવો રાજેશ ખન્નાને મળે.\nઅમિતાભ બચ્ચન જયા બચ્ચનઃ બીગ બી અને જયા સૌથી પહેલાં પુનાનાં ફિલ્મ ઇન્સ્ટિટ્યૂટમાં મળ્યા હતા. એક દિવસ ફિલ્મ મેકર કે.અબ્બાસ ઇન્સ્ટિટ્યુટમાં કેટલા એક્ટર્સને લઇને આવ્યા હતા તેમાં સાથે કુર્તા અને ટ્રાઉઝરમાં એક લાંબો છોકરો હતો. જયા અમિતાભની સાદગીની જોઇને જ ઇમ્પ્રેસ થઇ ગયા હતા. તેઓ ફરી એકવાર ગુડ્ડીના સેટ્સ પર મળ્યા જેમાં બીગ બીનો કેમિયો હતો અને બસ ત્યાંથી તેમનો પ્રેમ પાંગર્યો.\nધર્મેન્દ્ર હેમા માલિનીઃ પરણેલા પુરુષનાં પ્રેમમાં પડતી સ્ત્રી કોઇ પારંપરિક લવ સ્ટોરી તો નથી જ પણ હેમા માલિનીએ અનેક વાર કહ્યું છે કે તે પોતાની જાતને ધર્મેન્દ્રનાં ચાર્મ સામે કોઇપણ રીતે રોકી નહોતા શકતા અને મૈં જટ યમલા પગલા દીવાનાના ંસેટ પર તે બૉલીવુડનાં હી-મેનનાં પ્રેમમાં પડ્યા, આ ફિલ્મમાં તેમને ધર્મેન્દ્રનાં ડાન્સ સ્ટેપ બહુ ક્યુટ લાગ્યા હતા.\nદીલિપ કુમાર સાયરા બાનુઃ એક ઇન્ટરવ્યુમાં સાયરા બાનુએ કહ્યું હતું કે તે દીલિપ કુમારનાં ઓન સ્ક્રીન અવતાર સાથે ત્યારે જ પ્રેમમાં પડી ગયા હતા જ્યારે પોતે માત્ર 12 વર્ષનાં હતા. તેને તો કલ્પના ય નહોતી કે તે દીલિપ સાબની જિંદગીનાં સૌથી અગત્યનાં માણસ બનશે. સાયરાનાં માં નસીમ આ બંન્ને ને નજીક લાવ્યા. કહેવાય છે સાયરા બાનુ રાજેનદ્ર કુમારનાં પ્રેમમાં હતા પણ એકવાર મૈત્રી દીલિપ કુમાર સાથે થઇ પછી આ પ્રેમને કોઇ ન રોકી શક્યું અને દિલીપ સાબે સાયરાને લગ્નનો પ્રસ્તાવ મુક્યો.\nદેવ આનંદ અને સુરૈયાઃ તેઓ એકબીજાનાં પ્રેમમાં ગળાડુબ હતા પણ ધાર્મિક ભેદને કારણે આ પ્રેમ પડી ભાંગ્યો. દેવાનંદે પોતાની બાયોગ્રાફીમાં કહ્યું છે કે તેમણે સુરૈયા સાથે સગાઇ કરવા માટે મોંઘી દાટ વીંટી ખરીદી હતી પણ સુરૈયાની દાદી આ સંબંધની વિરોધી હતી અને તેણે આત્મહત્યાની ધમકી આપી અને આ લગ્ન ન થઇ શક્યા.\nગુરુ દત્ત અને વહિદા રહેમાનઃ તેઓ એકબીજાને હૈદરાબાદમાં મળ્યા ત્યારે ગુરુ દત્ત પોતાની ફિલ્મ માટે તાજો ચહેરો શોધી રહ્યા હતા. પ્યાસામાં કામ કરતા હતા ત્યારે તેમને ખબર પડી કે તેઓ વહીદાનાં પ્રેમમાં છે. રિપોર્ટ્સ અનુસાર ગુરુ દત્ત પોતાની પત્ની ગીતા દત્તને ક્યારેય છોડવા નહોતા માગતા અને બંન્ને સ્ત્રીઓને પોતાના જીવનમાં ચાહતા હતા. જલ્દી જ ગીતાને આ સમજાયું અને તેણે આ લગ્ન જીવનમાંથી બહાર ચાલી જવાનું નક્કી કર્યું. જો કે વહીદા અને ગુરુ દત્ત ક્યારેય ન પરણ્યા.\nજોન અબ્રાહમ અને બિપાશા બાસુઃ આમ તો આ બંન્ને હવે બીજા પાત્રોને પરણીને સુખી છે પણ એક સમયે આ બંન્ને બૉલીવુડનું સોથી વધુ ચર્ચિત કપલ હતું. જોન અને બિપાશા જિસ્મનાં શુટિંગ વખતે એકબીજાનાં પ્રેમમાં પડ્યા હતા. આ ફિલ્મમાં ઘણાં ઇન્ટીમેટ સિન્સ હતા અને આ આકર્ષણ સ્ક્રિનમાંથી રિયલ લાઇફમાં ટ્રાન્સલેટ થઇ ગયું.\nબોની કપુર અને શ્રીદેવીઃ આમ તો બોની કપુર મોનાને પરણેલા હતા પણ ધર્મેન્દ્રનાં કેસ જેવું કંઇક અહીં પણ થયું. બોની ખુદને બીજી સ્ત્રી તરફ આકર્ષતા રોકી ન શક્યા. તેઓ શ્રીદેવીથી બહુ પ્રભાવિત હતા, શ્રીદેવીની જિંદગીમાં ઘણી સમસ્યાઓ હતી અને બૉની આ પારિવારીક પ્રશ્નોમાં તેને મદદ કરતા હતા. મિસ્ટર ઇન્ડિયા વખતે ફિલ્મ પ્રોડ્યુસર બૉનીએ શ્રીદેવીને પોતાના ઘરમાં રહેવા જગ્યા આપી. લગ્ન પહેલાં શ્રદેવી બોની કપુરનાં બાળકથી પ્રેગનન્ટ થઇ ગઇ અને અંતે બોની કપુરે તેની સાથે લગ્ન કર્યાં.\nશત્રુઘ્ન સિન્હા અને રીના રોયઃ શત્રુ અને રીનાનો રીલ લાઇફ રોમાન્સ જલ્દી જ રિયલ લાઇફ રોમાન્સ બની ગયો. તેઓ વર્ષો સુધી એકબીજાનાં પ્રેમમાં હતા અને આ કપલ બહુ સરસ હતું. ત્યારે શત્રુ બ્યુટી પેજન્ટ વિનર પુનમને પરણેલા હતા અને રીનાને પણ કમિટમેન્ટ જોઇતું હતું પણ અંતે રીના પાસે પોતાના ગમતા પુરુષથી છુટા થવા સિવાય કોઇ રસ્તો નહોતો.\nમિથુન ચક્રવર્તી શ્રીદેવીઃ અફવાઓનું માનીએ તો આ બંન્ને જણાએ ગાંધર્વ લગ્ન પણ કરી લીધા હતા પણ બંન્ને આ વાતને હંમેશા રદિયો આપ્યો. મિથુન અને શ્રીદેવી જાગ ઉઠા ઇન્સાન ફિલ્મના શુટમાં એકબીજાનાં પ્રેમમાં પડ્યા જો કે ડિસ્કો ડાન્સર તો પહેલેથી જ પરણેલા હતા. શ્રીદેવી મીથુનને પરણવા માગતી હતી અને મીથુને યોગીતા સાથે ડિવોર્સ લેવાનું નક્કી કર્યું પણ યોગીતાઓ આત્મહત્યાનો પ્રયાસ કર્યો હોવાની વાત ચાલી અને અંતે મિથુન શ્રીદેવું અફેર તુટી ગયું.\nઅક્ષય કુમાર રવિના ટંડનઃ આ બી ટાઉનનું સૌથી સિઝલિંગ અફેર હતું, ખાસ કરીને 90નાં દાયકામાં. અક્કી અને રવિનાનું અફેર મોહરાનાં શુટિંગમાં ચાલુ થયું. કહેવાય છે કે તેમણે છાનામાના સગાઇ પણ કરી હતી. જો કે 1996માં અક્ષય અને રેખાનાં અફેરની વાતો થવા માંડી અને અક્ષયનાં નામ બીજી સ્ત્રીઓ સાથે પણ જોડાયા અને અંતે રવિનાએ આ વેઠવાનું બંધ કરશે તેમ નક્કી કરીને આ અફેર તોડી નાખ્યું.\nFirst Published: 14th February, 2017 08:17 IST


Maharashtra Home Minister charged with recovery, to be heard in Mumbai High Court today | મહારાષ્ટ્રના ગૃહમંત્રી પર લાગેલા વસૂલીના આરોપની અરજી પર આજે મુંબઈ હાઇકોર્ટમાં સુનાવણી - Divya Bhaskar\nMaharashtra Home Minister Charged With Recovery, To Be Heard In Mumbai High Court Today\n100 કરોડની વસૂલી મામલો:મહારાષ્ટ્રના ગૃહમંત્રી પર લાગેલા વસૂલીના આરોપની અરજી પર આજે મુંબઈ હાઇકોર્ટમાં સુનાવણી\nમહારાષ્ટ્ર સરકારે પરમબીર સિંહ(જમણી તરફ)ને મુંબઈ પોલીસ કમિશનરના પદ પરથી હટાવીને હોમગાર્ડ ડિપાર્ટમેન્ટમાં DG બનાવ્યા છે.\nતપાસ CBI અને ED પાસે કરાવવા દાખલ કરાયેલી2અરજી પર કોર્ટ આજે સુનાવણી કરશે\nમુંબઈ હાઈકોર્ટ મંગળવારે મહારાષ્ટ્રના ગૃહમંત્રી અનિલ દેશમુખની વિરુદ્ધ દાખલ કરવામાં આવેલી બે અરજી પર સુનાવણી કરવાની છે, તેમાં પૂર્વ પોલીસ કમિશનર પરમબીર સિંહએ રાજ્યના ગૃહમંત્રી અનિલ દેશમુખ પર લગાવેલા 100 કરોડ રૂપિયાની વસૂલીના આરોપની તપાસ કરવાની માગણી કરવામાં આવી છે.\nપ્રથમ અરજી જાહેરહિતની અરજી છે. એ મુંબઈના વકીલ ડો.જયશ્રી લક્ષ્મણરાવ પાટીલે દાખલ કરી છે. એમાં પરમબીર સિંહના આરોપોની તપાસ CBI, એન્ફોર્સમેન્ટ ડાયરેક્ટોરેટ પાસે કરાવવાની માગ કરવામાં આવી છે. બીજી પરમબીર સિંહે પોતે દાખલ કરી છે, એમાં તેમના આરોપોની તપાસ માત્ર CBI પાસે કરાવવાની માગ કરવામાં આવી છે.\nપરમબીરે પોતાની અરજીમાં ટ્રાન્સફર પોસ્ટિંગમાં ભષ્ટ્રાચારનો મુદ્દો પણ ઉઠાવ્યો છે. તેમણે કોર્ટને અપીલ કરી છે કે દેશમુખના ઘરના CCTV ફુટેજનો નાશ કરવામાં આવે એ પહેલાં એને સુરક્ષિત કરવામાં આવે. પરમબીરે પહેલા પોતાની માગોને લઈને સુપ્રીમ કોર્ટમાં અરજી દાખલ કરી હતી. જોકે કોર્ટે તેમને પહેલા આ માટે હાઈકોર્ટ જવા જણાવ્યું હતું.\nપરમબીર સિંહની અરજીના મહત્ત્વના પોઇન્ટ્સ\nગૃહમંત્રી અનિલ દેશમુખના ઘરની બહાર લાગેલા CCTV ફૂટેજને જપ્ત કરીને તેની તપાસ કરાવવાની માગ કરવામાં આવી છે.\nપરમબીરે કહ્યું હતું કે જો તેમના આરોપીની તપાસ ઝડપથી ન કરવામાં આવી તો બની શકે કે દેશમુખ CCTV ફૂટેજને ડિલિટ કરી દે.\nઅનિલ દેશમુખે ફેબ્રુઆરીમાં પોતાના નિવાસસ્થાને ઘણી બેઠક કરી. મુંબઈ ક્રાઈમ ઈન્ટેલિજેન્સ યુનિટ(CIU)ના ઈન્સ્પેક્ટર સચિન વઝે પણ એમાં સામેલ થયા હતા. આ દરમિયાન ગૃહમંત્રી અનિલ દેશમુખે હોટલ, બાર અને રેસ્ટોરાં પાસેથી દર મહિને 100 કરોડ રૂપિયાની વસૂલી કરવાનું કહ્યું હતું.\n24-25 ઓગસ્ટ 2000ના રોજ રાજ્યના ઈન્ટેલિજન્સ વિભાગનાં કમિશનર રશ્મિ શુકલાએ DGPને અનિલ દેશમુખ દ્વારા ટ્રાન્સફર-પોસ્ટિંગમાં કરાતાં ભષ્ટ્રાચારની માહિતી આપી હતી. DGPએ આ માહિતી રાજ્યના ગૃહ વિભાગના એડિશનલ ચીફ સેક્રેટરી સીતારામ કુંટેને આપી હતી. આ માહિતી ટેલિફોન પર થયેલી વાતચીતના રેકોર્ડ પરથી એકત્રિત કરવામાં આવી હતી. આ અંગે અનિલ દેશમુખની વિરુદ્ધ કાર્યવાહી કરવાની જગ્યાએ રશ્મિ શુકલાની જ ટ્રાન્સફર કરવામાં આવી.\nઆ કારણે નારાજ છે પરમબીર સિંહ\nમહારાષ્ટ્ર સરકારે પરમબીર સિંહને મુંબઈ પોલીસ કમિશનર પદ પરથી હટાવીને હોમગાર્ડ ડિપાર્ટમેન્ટમાં DG બનાવ્યા છે. તેમની પર આસિસ્ટન્ટ પોલીસ ઈન્સ્પેક્ટર સચિન વઝેને પ્રોટેક્શન આપવાનો આરોપ છે. કારોબારી મુકેશ અંબાણીના ઘર એન્ટિલિયાની બહાર સ્કોર્પિયોમાં વિસ્ફોટક મળવાના મામલામાં વઝેની ધરપકડ કરવામાં આવી છે. પરમબીર સિંહને પોલીસ કમિશનરના પદ પરથી હટાવવામાં આવતાં તે નારાજ છે અને તેમણે હવે ગૃહમંત્રી અનિલ દેશમુખ પર વસૂલીનો આરોપ લગાવ્યો છે.


15 દિવસમાં શહેરને રખડતા પશુઓથી મુક્ત કરવાનું કોણે આપ્યું વચન ? » Online Patrakar\nOnline Patrakar > ગુજરાત > 15 દિવસમાં શહેરને રખડતા પશુઓથી મુક્ત કરવાનું કોણે આપ્યું વચન ?\n15 દિવસમાં શહેરને રખડતા પશુઓથી મુક્ત કરવાનું કોણે આપ્યું વચન ?\nરાજ્યભરમાં રખડતા ઢોરનો મુદ્દો મુખ્ય બન્યો છે. ઠેર ઠેર રખડતા ઢોરને કારણે અનેક સમસ્યાઓ સર્જાઈ છે. ત્યારે મનપા રખડતા ઢોર માટે એક્શન પ્લાન ઘડ્યો છે. ત્યારે વડોદરાના મેયરે જણાવ્યું હતું કે, શહેરમાં રખડતા પશુ પકડવા માટે કોર્પોરેશને એક્શન પ્લાન તૈયાર કર્યો છે.\nતેઓએ જણાવ્યું છે કે, રોડ મેપ બનાવી કામગીરી શરૂ કરવામાં આવી છે. 15 દિવસમાં શહેરને રખડતા પશુઓથી મુક્ત કરવાનુ અભિયાન છે. રખડતા પશુ પકડવાની ઝુંબેશ તેજ બનાવી છે. આકરો દંડ તેમજ સઘન કામગીરી કરવામાં આવી રહી છે. આરટીઓ ના અધિકારી અને પોલિસ ને સાથે રાખી કામગીરી કરવામાં આવી રહી છે.\nપશુપાલકો ને વૈકલ્પિક વ્યવસ્થા આપવાનુ આયોજન કરવામાં આવ્યું છે. પશુપાલકોની સમસ્યાઓ સમજવાનો પ્રયાસ કરવામાં આવી રહ્યો છે. દરેક પશુ ને ટેગ…લગાવાશે. પશુ માલિકો સામે પાસા કરવા સુધી નુ આયોજન કરવામાં આવ્યું છે. વધુમાં મેયરે જણાવ્યું હતું કે, પશુના કારણે કોઈ નાગરીક નુ અવશાન થશે તો પશુ માલિક ને પાસા કરવામા આવશે..પોલિસ અને કોર્પોરેશન નુ સંયુક્ત અભિયાન…શહેર ને 15 દિવસ મા રખડતા પશુઓ થી મુક્ત કરવા નુ અભિયાન…છે. રખડતુ પશુ બીજીવાર પકડાય તો ડબલ દંડ ની જોગવાઈ કરવામાં આવશે..\nશહેર મા 20 હજાર પશુઓ છે…4 ઝોન મા પશુઓ માટે જમીન ફાળવવા મા આવશે..જરૂર જણાય તો કલેકટર પાસે ગૌચાર ની જમીન માંગીશુ..વ્યવસ્થા ના થાય ત્યા સુધી રખડતા પશુ પકડવા 24 કલાક કામ કરીશુ..


Rathyatra 2018: મારા વા'લાને વઢીને કેજો રે જય જગન્નાથ..... | VTV Gujarati\nRathyatra 2018: મારા વા'લાને વઢીને કેજો રે જય જગન્નાથ.....\nTeam VTV 08:15 AM, 14 Jul 18 | Updated: 06:54 PM, 30 Mar 19\nઆજે 141મી રથયાત્રા યોજાઇ રહી છે ભગવાન જગન્નાથ અમદાવાદના જમાલપુર ખાતે આવેલ જગન્નાથ મંદિરથી નગરયાત્રાએ નિકળ્યા છે. ભગવાનના ઓવારણા લેવા માટે ભક્તોનું ઘોડાપુર હિલોળે ચડ્યું છે. જગતનો નાથ આજે નગરયાત્રાએ નિકળેલ છે. અમદાવાદ ખાતે આવેલ જગન્નાથ મંદિર શહેરની પોળોને શણગારવામાં આવી છે.\nમિત્રો રથયાત્રા સાથે કેટલીક રોચક વાતો જોડાયેલી છે જેને આપણે તાજી કરવી છે. ભગવાન જગન્નાથ બહેન સુભદ્દ્રા અને બલરામ એમ3રથ નગરમાં ભ્રમણ કરશે અને પ્રજાને દર્શન આપે છે. રથયાત્રા સાથે એક લોકકથા જોડાયેલ છે. ભગવાન કૃષ્ણ તેમના ભાઈ ભગવાન બલરામ સાથે દ્વારકાની બહાર ગયા હતા. ત્યારે કૃષ્ણ ભગવાનની ૧૬૧૦૮ રાણીઓએ રોહિણી માતાને (બલરામની માતા)ને પુછ્યું કે અમે કૃષ્ણ ભગવાનની આટલી સેવા કરીએ છે.\nછતાં ભગવાન કૃષ્ણ આખો દિવસ રાધાનું નામ કેમ સ્મરે છે. ત્યારે રોહિણી માતાએ જવાબ આપ્યો કે જો કૃષ્ણ અને બલરામ રાજમહેલમા ન પ્રવેશે તો હું કહું. રાણીઓએ વિચાર કરીને સુભદ્રાને દરવાજાની બહાર ધ્યાન રાખવા ઉભા રાખ્યા અને કહ્યું કે કોઇને અંદર પ્રવેશ ન આપવો.\nઆપને જણાવી દઇએ કે રથયાત્રા ભારતના કેટલાય સ્થળો પર નિકળે છે. આ સ્થળોમાં ખાસ કરીને ઓ઼ડિશા ખાતે આવેલ જગન્નાથપુરી અને અમદાવાદના જગન્નનાથ મંદિરની રથયાત્રા વધારે પ્રમાણમાં લોકમુખે ચર્ચાનું કેન્દ્ર બનેલ છે. આજે પુરી ખાતે અને અમદાવાદના જમાલપુર ખાતે રથયાત્રા નીકળી છે જેને વધાવવા માનવમહેરામણ હિલોળે ચડેલ છે.\nઉલ્લેખનીય છે કે રથયાત્રામાં જોડાયેલા રથના ખુબ જ મોટાં પૈડાંવાળા અને સંપૂર્ણ કાષ્ટ(લાકડાં)નાં બનેલા હોય છે. જેને દર વર્ષે નવા બનાવવામાં આવે છે અને તેને ભાવિકજનો દ્વારા તેને ખેંચીને સમગ્ર નગરમાં લઈ જવામાં આવે છે. જગન્નાથજીનો રથ આશરે ૪૫ ફિટ ઊંચો અને ૩૫ ફીટનો ચોરસ ઘેરાવો ધરાવતો હોય છે જેને બનાવતા બે માસ જેટલો સમય લાગે છે.\nબોંબ ધડાકાથી ધણધણી ઉઠ્યું પાકિસ્તાન 133ના કમકમાટી ભર્યા મોત\nપાકિસ્તાનમાં શુક્રવારના રોજ બે અલગ-અલગ સ્થળો પર યોજાયેલ ચૂંટણી રેલીમાં અચાનક બોંબ વિષ્ફોટ થતા આશરે 133 લોકોના મોત થયા હતા. આ ઘટનામાં 200થી વધુ લોકો ઘાયલ થયાના સમાચાર સામે આવ્યા હતા. આપને...


GOOGLEએ યુઝર્સની સુરક્ષા માટે પ્લે સ્ટોર પરથી હટાવી પર્સનલ લોન આપતી એપ્સ, મળી રહી હતી ફરિયાદ - GSTV\nGOOGLEએ યુઝર્સની સુરક્ષા માટે પ્લે સ્ટોર પરથી હટાવી પર્સનલ લોન આપતી એપ્સ, મળી રહી હતી ફરિયાદ\nટેક કંપની GOOGLEએ ઘણી કાર્યવાહી કરતા પોતાના પ્લેસ્ટોર પરથી ઘણી પર્સનલ લોન એપ્સ હટાવી દીધી છે. આ એપ્સ દ્વારા ભારતમાં લોન આપવાના નામે છેતરપિંડી કરવામાં આવતી હતી. GOOGLE એ ગુરુવારે કહ્યું કે, તેમણે ભારતમાં સેકડો પર્સનલ લોન એપ્સનો રિવ્યુ કર્યો અને જે એપ્સ યુઝર્સની સેફ્ટી પોલિસીનું ઉલ્લંઘન કરતા મળ્યા તેમને તત્કાલ પ્લે સ્ટોર પરથી હટાવવામાં આવી. GOOGLEએ કહ્યું કે, આ એપ્સને લઈને તેઓને યુઝર્સ અને ભારતીય સરકારી એજન્સિઓ પાસેથી ફરિયાદ મળતી હતી. GOOGLE એપ્સ ડેવલોપર્સને ચેતવણી આપતા કહ્યું કે, તે એપ્સ સંબંધિત કાયદો અને રેગ્યુલેશનનું પાલન કરે અને બીજી એપ્સની પણ તપાસમાં નકલી મળે તો તેને હટાવી દેવામાં આવે.\nનામ નહીં કર્યું જાહેર\nGOOGLE એ એક બ્લોગસ્પોટમાં કહ્યું કે, તેના પ્રોડક્ટ્સ જ તેની સૌથી મોટી ખાસીયત છે. GOOGLEએ કહ્યું કે, કંપની યુઝર્સની સુરક્ષાને લઈને કોઈ પણ પ્રકારની ઢીલ રાખતું નથા. યુઝર્સની સેફ્ટી જ તેમની સૌથી મોટી પ્રાથમિકતા છે. GOOGLEએ કહ્યું કે, તે હંમેશા યુઝર્સની સુરક્ષાને વધારવા અને વધુ સારું કરવા માટે કામ કરે છે. હાલ જે એપ્સને GOOGLE પ્લે સ્ટોર પરથી હટાવવામાં આવી તેના નામનો ખુલાસો કર્યો નથી.\nકંપની જાહેર રાખશે રિવ્યુ\nGOOGLEએ બ્લોગપોસ્ટમાં કહ્યું કે, કંપની એપ્સના રિવ્યૂ કાર્યરત રાખશે. અને જે એપ્સ યુઝર્સની સેફ્ટી પોલિસીનું ઉલ્લંઘન કરતી મળશે તેને પ્લે સ્ટોર પરથી હટાવવામાં આવશે. GOOGLE એ કહ્યું કે, તે એ એજન્સિઓની મદદ કરવાનું ચાલુ રાખશે જે ખોટી પર્સનલ લોન એપ્સની તપાસનું કામ કરે છે.\nરિઝર્વ બેંકની છે ખોટી એપ પર નજર\nજણાવી દઈએ કે રિઝર્વ બેંક ઓફ ઈન્ડિયાએ બુધવારે એક વર્કિંગ વુમન ગૃપના ગઠનની ઘોષણા કરી છે. જે ઓનલાઈન લોન આપનાર એપ્સ માટે રેગ્યુલેટરી ઉપાય અપનાવાનો સાજાવ આપે છે. રિઝર્વ બેંક ઓફ ઈન્ડિયાના અધિકારીઓનું કહેવું છે કે, તેમની નજર લોન આપનાર ખોટી એપ્સ પર છે. અને તેમની તપાસ કરી તે એપ્સને પ્રતિબંધિત કરાશે. ગત મહિને રિઝર્વ બેંકે લોકો સાથે અનઓથરાઈઝ્ડ ડિઝીટલ પ્લેટફોર્મ્સ એપ્સ દ્વારા લોન આપનારના શકંજામાં ન આવવા સાવધાન કર્યા છે અને એલર્ટ જાહેર કર્યું છે.\nજૂનાગઢમાં ડિમોલિશન: કુખ્યાત બુટલેગરના ગેરકાયદે મકાન પર ચાલ્યું તંત્રનું બુલડોઝર\nપૃથ્વી પર આવશે હિમયુગ : વૈજ્ઞાનિકોએ આપ્યા ખતરનાક સંકેત, ક્યારેય શક્ય ન હતું થઈ રહ્યું છે એ


એ નાનકડો દેશ જેને કબજે કરવા ચીન યુદ્ધ કરી શકે છે | It isasmall country that China can War to capture - Gujarati Oneindia\n5 min ago જો GT IPL 2022 ટાઇટલ જીતે તો ગીરનાર રોપવે આપશે મફત રાઇડ\n34 min ago મોદી સરકારના 8 વર્ષ પૂર્ણ થવાનો ભાજપ કરશે પ્રચાર, તમામ મંત્રીઓ કરશે 75 કલાક જનસંપર્ક\n47 min ago ભ્રષ્ટાચારના મુદ્દે આકરુ વલણ ભાજપને ફાયદો કરાવશે કે કેમ ??\n48 min ago જળ સંચય કરવા બનાસ ડેરીએ આદર્યુ મહાઅભિયાન\n| Updated: Monday, January 17, 2022, 19:49 [IST]\nઆ અઠવાડિયે ચીનનાં પાંચ લડાયક વિમાનોએ ફરી એક વાર તાઇવાનની સરહદમાં ઘૂસણખોરી કરી હતી.\nચીનનાં લડાયક વિમાનોએ ગયા વર્ષે રેકૉર્ડ નોંધાવ્યા બાદ આ વર્ષે માત્ર એક જ પખવાડિયામાં નવ વખત તાઇવાનની હવાઈસીમામાં ઘૂસણખોરી કરી છે.\nઘૂસણખોરીની આ ઘટનાથી ચીન અને તાઇવાન વચ્ચેની તંગદીલી સતત વધી રહી છે. એનું વાસ્તવિક કારણ તાઇવાનને 'ચીનમાં ભેળવી દેવાનું' લક્ષ્ય છે.\nચીનના રાષ્ટ્રપતિ શી જિનપિંગે કહેલું કે, "તાઇવાનની સાથે ચીનનું એકીકરણ ફરી એક વાર ચોક્કસ થશે."\nઆ હેતુ પાર પાડવા માટે એમણે શક્તિનો ઉપયોગ કરવાની સંભાવનાઓને નકારી નથી.\nતાઇવાન અંગે વિવાદ કેમ?\nચીન માને છે કે તાઇવાન એનો જ એક પ્રાંત છે, જે છેવટે એક દિવસ ફરીથી ચીનનો ભાગ બની જશે.\nબીજી બાજુ, તાઇવાન પોતાને એક સ્વતંત્ર દેશ માને છે.\nએનું પોતાનું બંધારણ છે અને ત્યાંના લોકો દ્વારા ચૂંટાયેલી સરકારનું શાસન છે.\nતાઇવાન દક્ષિણ-પૂર્વીય ચીની તટથી લગભગ 100 માઈલ દૂર સ્થિત એક ટાપુ છે.\nએ "પહેલી દ્વીપશ્રુંખલા"માં છે જ્યાં અમેરિકાના સમર્થક ઘણા દેશ છે.\nઅમેરિકાની વિદેશનીતિના દૃષ્ટિકોણથી આ બધા જ ટાપુઓ ખૂબ મહત્ત્વના છે.\nજો તાઇવાન પર ચીન કબજો કરી લે તો, પશ્ચિમના ઘણા વિશેષજ્ઞોના મત પ્રમાણે, તે પશ્ચિમી પ્રશાંત મહાસાગરમાં પોતાનો દબદબો ઊભો કરવા માટે મુક્ત થઈ જશે.\nત્યાર બાદ ગુઆમ અને હવાઈ ટાપુઓમાં રહેલાં અમેરિકન સૈનિક થાણાઓ માટે પણ જોખમ ઊભું થઈ શકે છે.\nજોકે, ચીનનો દાવો છે કે એના ઇરાદા સંપૂર્ણ શાંતિપૂર્ણ છે.\nતાઇવાન ચીનથી છૂટું કેમ પડ્યું?\nલગભગ બીજા વિશ્વયુદ્ધ પછી બંને વચ્ચે અલગાવની સ્થિતિ ઊભી થઈ હતી.\nએ સમયે ચીનની મુખ્ય ભૂમિમાં ચીની કમ્યુનિસ્ટ પાર્ટીની ત્યાંની સત્તાધારી નૅશનલિસ્ટ પાર્ટી (કુઓમિંતાંગ) સાથે લડાઈ ચાલતી હતી.\n1949માં માઓત્સે તુંગના નેતૃત્વમાં ચીની કમ્યુનિસ્ટ પાર્ટી જીતી ગઈ અને પાટનગર બીજિંગ પર કબજો કરી લીધો.\nત્યાર બાદ, કુઓમિંતાંગના લોકો મુખ્ય ભૂમિ પરથી ભાગીને દક્ષિણ-પશ્ચિમી ટાપુ તાઇવાન જતા રહ્યા.\nઆ ઘટના પછીથી અત્યાર સુધી કુઓમિંતાંગ તાઇવાનની સૌથી મહત્ત્વની પાર્ટી ગણાય છે. તાઇવાનના ઇતિહાસમાં મોટા ભાગના સમય સુધી કુઓમિંતાંગ પાર્ટીનું જ શાસન રહ્યું છે.\nહાલમાં દુનિયાના માત્ર 13 જ દેશ તાઇવાનને એક અલગ અને સાર્વભૌમ દેશ માને છે.\nબીજા દેશો તાઇવાનને માન્યતા ન આપે તે માટે એમના પર ચીનનું ખાસ્સું રાજદ્વારી દબાણ રહે છે.\nચીનની કોશિશ એવી હોય છે કે બીજા દેશ એવું કંઈ ના કરે જેનાથી તાઇવાનને પોતાની ઓળખ મળે.\nતાઇવાનના સુરક્ષામંત્રીએ કહ્યું કે ચીન સાથેના એમના સંબંધો છેલ્લાં 40 વર્ષોના સૌથી ખરાબ દોરમાંથી પસાર થઈ રહ્યા છે.\nશું તાઇવાન પોતાની સુરક્ષા જાતે કરી શકે એમ છે?\nલશ્કરી પગલાં સિવાયનાં પગલાં ભરીને પણ ચીન તાઇવાનનું ફરીથી એકીકરણ કરી શકે છે.\nબંને દેશના આર્થિક સંબંધોને મજબૂત કરવાથી આવું થઈ શકે.\nપરંતુ, બંને દેશ વચ્ચે જો યુદ્ધ થયું તો ચીનની સામે તાઇવાનની સૈન્યશક્તિ વામણી સાબિત થશે.\nઅમેરિકાને બાદ કરતાં દુનિયાના કોઈ પણ દેશ કરતાં ચીનનો પોતાના સૈન્ય માટેનો ખર્ચ સૌથી વધારે છે. એની સૈન્યશક્તિ ઘણાં વૈવિધ્યવાળી અને વિશાળ છે.\nમિસાઇલ ટેકનૉલૉજી જુઓ કે નૌસેના કે વાયુસેનાને; સાઇબર હુમલા કરવામાં પણ થોડાક જ દેશો ચીનનો મુકાબલો કરવાની ક્ષમતા ધરાવે છે.\nસૈન્યશક્તિમાં ચીનની તોલે કોઈ નહીં\nઇન્ટરનૅશનલ ઇન્સ્ટિટ્યૂટ ઑફ સ્ટ્રેટેજિક સ્ટડીઝ (આઇઆઇએસએસ) અનુસાર, ચીનની પાસેના દરેક પ્રકારના સૈનિકો ગણી લઈએ તો એની પાસે 20.35 લાખ સક્રિય સૈનિક છે.\nસામે, તાઇવાન પાસે માત્ર 1.63 લાખ સક્રિય સૈનિક છે.\nઆ રીતે, આ બાબતમાં તાઇવાન કરતાં ચીનની શક્તિ લગભગ 12 ગણી વધુ થઈ.\nવાત જો ભૂમિદળ પૂરતી કરીએ તો, ચીનમાં 9.65 લાખ ભૂમિદળના સૈનિકો છે, જ્યારે તાઇવાનમાં એના અગિયારમા ભાગ જેટલા એટલે કે માત્ર 88 હજાર.\nતો નૌસેનામાં ચીન પાસે 2.60 લાખ કર્મચારી છે અને તાઇવાન પાસે માત્ર 40 હજાર.\nચીનના હવાઈદળમાં લગભગ4લાખ લોકો છે, પરંતુ તાઇવાન પાસે માત્ર 35 હજાર કર્મચારી છે. આ બધા ઉપરાંત, ચીનની પાસે 4.15 લાખ અન્ય સૈનિકો પણ છે, સામે, તાઇવાન પાસે આવું કશું નથી.\nપશ્ચિમના ઘણા વિશેષજ્ઞોનું અનુમાન છે કે બંને દેશ વચ્ચે જો સામસામી ટક્કર થાય તો ખૂબ પ્રયાસો કરે ત્યારે તાઇવાન ચીનના હુમલાને થોડોક ધીમો પાડી શકે.\nએને અમેરિકાની મદદ મળી શકે એમ છે, જે તાઇવાનને શસ્ત્રસરંજામ વેચે છે. જોકે, અમેરિકાની ઔપચારિક નીતિ 'રાજદ્વારી અસ્પષ્ટતા'ની રહી છે. બીજા શબ્દોમાં કહીએ તો અમેરિકા જાણીબૂઝીને પોતાની નીતિને સ્પષ્ટ નથી કરતું કે હુમલો થાય એવી પરિસ્થિતિમાં એ તાઇવાનની કેવી અને કેટલી મદદ કરશે.\nરાજદ્વારી રીતે ચીન હાલ તો "એક ચીનની નીતિ"નું સમર્થન કરે છે. એનો અર્થ એ થયો કે અમેરિકાની સત્તાવાર લાઇન છે કે બીજિંગ સરકાર જ ચીનની ખરી પ્રતિનિધિ છે. એના તાઇવાનના બદલે ચીન સાથે ઔપચારિક સંબંધ છે.\nશું પરિસ્થિતિ બગડતી જાય છે?\n2021માં, તાઇવાનના ઍર ડિફેન્સ ઝોનમાં પોતાનાં લડાયક વિમાનો મોકલીને ચીન એના પર દબાણ ઊભું કરતું જોવા મળ્યું.\nકોઈ પણ દેશનો ઍર ડિફેન્સ ઝોન અર્થાત્ હવાઈ સુરક્ષાક્ષેત્ર એવો વિસ્તાર હોય છે જ્યાં દેશની સુરક્ષા માટે વિદેશી વિમાનોને ઓળખીને એના પર નજર અને નિયંત્રણ રખાય છે.\nતાઇવાને 2020માં પોતાની હવાઈ રક્ષાસીમામાં ઘૂસી આવેલાં વિમાનોના આંકડા સાર્વજનિક કર્યા છે. જેમાં ગયા વર્ષના ઑક્ટોબરમાં આ પ્રકારની ઘૂસણખોરીમાં વધારો જોવા મળ્યો છે.\nઑક્ટોબર 2021માં માત્ર એક જ દિવસમાં ચીનનાં 56 વિમાનો તાઇવાનના વિસ્તારોમાં ઘૂસ્યાં હોવાની માહિતી પ્રાપ્ત થઈ છે.\nદુનિયા માટે તાઇવાન મહત્ત્વપૂર્ણ શા માટે?\nતાઇવાનની અર્થવ્યવસ્થા દુનિયા માટે ઘણી મહત્ત્વપૂર્ણ છે.\nદુનિયામાં રોજિંદા ઉપયોગમાં આવતાં ઇલેક્ટ્રોનિક્સ ગૅજેટ જેવાં કે ફોન, લૅપટૉપ, ઘડિયાળ અને ગેમિંગ ઉપકરણોમાં જે ચિપ લાગે છે એનો મોટો ભાગ તાઇવાનમાં બને છે.\nહાલ તો ચિપની બાબતમાં તાઇવાન દુનિયાની સૌથી મોટી જરૂરિયાત છે. ઉદાહરણ તરીકે 'વન મેજર' નામની કંપની લઈએ.\nએકલી આ કંપની જ દુનિયાની અડધાથી વધુ ચિપનું ઉત્પાદન કરે છે.\n2021માં દુનિયાનો ચિપઉદ્યોગ લગભગ 100 અબજ ડૉલરનો હતો અને એના પર તાઇવાનનો દબદબો છે.\nજો તાઇવાનને ચીન કબજે કરી લે તો દુનિયાનો ખૂબ મહત્ત્વનો ઉદ્યોગ ચીનના નિયંત્રણમાં આવી જશે.\nચીન તાઇવાનને કેમ 'ગળી જવા' માગે છે અને યુદ્ધની શક્યતા કેટલી?\nતાઇવાનના લોકોમાં કેવીક ચિંતા?\nચીન અને તાઇવાન વચ્ચે તણાવ વધ્યો હોવા છતાં તાજેતરનાં સંશોધનો દર્શાવે છે કે ત્યાંના લોકો પર એની વધારે અસર નથી થઈ.\nઑક્ટોબરમાં તાઇવાન પબ્લિક ઓપિનિયન ફાઉન્ડેશને લોકોને પૂછેલું કે શું તેમને લાગે છે કે ચીનની સાથે યુદ્ધ થશે જ. તાઇવાનના લગભગ 64 ટકા લોકોએ આનો જવાબ 'ના'માં આપ્યો.\nતો બીજા એક રિસર્ચમાં માહિતી મળી કે તાઇવાનના મોટા ભાગના લોકો પોતાને ચીની લોકોથી અલગ માને છે.\nનૅશનલ ચેંગ્ચી યુનિવર્સિટીના એક સરવેમાં જાણવા મળ્યું કે 1990ની તુલનાએ આજના સમયે તાઇવાનમાં આંતરિક રીતે લોકોની તાઇવાની ઓળખ વધતી રહી છે. લોકોની પોતાને ચીની, કે તાઇવાની અને ચીની બંને માનવાની પ્રકૃતિ પહેલાં કરતાં ઘણી ઘટી ગઈ છે.\nIt isasmall country that China can fight to capture


wife hung herself due to husband harassment for money in Ahmedabad ap– News18 Gujarati\nઅમદાવાદઃ દેવાદાર પતિની પૈસાની માંગણીના ત્રાસથી પત્નીનો આપઘાત\nલગ્ન બાદ નિપુલને શેરબજારમાં સટ્ટો રમવાની ખરાબ આદતના કારણે બધા જ પૈસા ગુમાવી દીધા હતા. ઘરમાં પગાર પણ આપવાનું બંધ કરી દીધું હતું.\nUpdated: July 21, 2019, 4:52 PM IST\nહર્મેષ સુખડિયા, અમદાવાદઃ નારણપુરા વિસ્તારમાં સરદાર પટેલ નગરમાં રહેતી પરિણીતાએ પતિ અને સાસરિયાઓના ત્રાસથી આપઘાત કર્યો હતો. આ મામલે મૃતક પરિણીતાના પિતાએ તેઓ વિરુદ્ધ ઘાટલોડિયા પોલીસ સ્ટેશનમાં ફરિયાદ નોંધાવી છે. શેરબજારમાં દેવું થઇ જતા પરિણીતાનો પતિ પીયરમાંથી પૈસા લઇ આવવા દબાણ કરતો હતો અને મારઝૂડ કરી ત્રાસ આપતો હતો.\nવાસણાના પૂજન એપાર્ટમેન્ટમાં રહેતા રમેશભાઇ શાહની 37 વર્ષની પુત્રી આનલ શાહના 2008માં નિપુલ શાહ સાથે લગ્ન થયા હતા. બે વર્ષ પહેલા તેઓ નારણપુરાના સરદાર પટેલ નગરમાં રહેવા ગયા હતા. લગ્ન બાદ નિપુલને શેરબજારમાં સટ્ટો રમવાની ખરાબ આદતના કારણે બધા જ પૈસા ગુમાવી દીધા હતા. ઘરમાં પગાર પણ આપવાનું બંધ કરી દીધું હતું.\nદેવાના પૈસા તેમની માતાના રિટાયરમેન્ટના પૈસાની એફડીમાંથી તોડાવીને ચૂકવ્યાં હતા. છતા નિપુલ તેની પત્નીને પૈસા લઇ આવવા દબાણ કરતો હતો. આનલના બચત કરેલા રૂપિયા પણ સટ્ટામાં હારી ગયો હતો. અવારનવાર ઝઘડાના કારણે આનલ ઘર છોડી તેની બહેનપણીના ઘરે જતી રહી હતી. સટ્ટો નહી રમવા સમજાવવા છતા તે માનતો ન હતો.\nઆ પણ વાંચોઃ-મામાએ ભાણી પર બળાત્કાર ગુજાર્યો, સગીરાએ અધૂરા મહિને બાળકને જન્મ આપ્યો\nઅવાર નવાર સમજાવવા છતા તે સમજતો ન હતો અને શારિરીક માનસિક ત્રાસ આપતા 19 જુલાઇના રોજ આનલે ગળે ફાંસો ખાઇ આત્મહત્યા કરી લીધી હતી. પોલીસે ગુનો નોંધી વધુ તપાસ હાથ ધરી છે.


આજે હર્ક્યુલસ એરક્રાફ્ટ દ્વારા પૂર્વાંચલ એક્સપ્રેસ વે પર ઉતરશે PM મોદી, 45 મિનિટ સુધી ચાલશે એર શો - Quick News Today\nHome National news આજે હર્ક્યુલસ એરક્રાફ્ટ દ્વારા પૂર્વાંચલ એક્સપ્રેસ વે પર ઉતરશે PM મોદી, 45...\nઆજે હર્ક્યુલસ એરક્રાફ્ટ દ્વારા પૂર્વાંચલ એક્સપ્રેસ વે પર ઉતરશે PM મોદી, 45 મિનિટ સુધી ચાલશે એર શો\nયુપીના પૂર્વાંચલ એક્સપ્રેસ વેના ઉદ્ઘાટનને મેગા શો બનાવવાનું કાઉન્ટડાઉન શરૂ થઈ ગયું છે. સૂત્રોના જણાવ્યા અનુસાર, મંગળવાર 16મી નવેમ્બરે પૂર્વાચલ એક્સપ્રેસ વેની 3.2 કિલોમીટર લાંબી પટ્ટી પર એક પછી એક પાંચ ફાઈટર જેટ ઉતરશે, તેની સાથે આકાશમાં ત્રિરંગા પણ જોવા મળશે. સુલતાનપુર પાસે આજે બપોરે 1.20 થી 3.45 દરમિયાન યોજાનારા સમારોહમાં ભારતીય વાયુદળની તાકાત જોવા મળશે.\nમંગળવારે, ભારતીય વાયુસેનાના( Indian Air Force ) પાંચ ફાઈટર ઉત્તર પ્રદેશના આકાશમાં ગર્જના કરશે અને એક રસ્તાની વ્યૂહાત્મક શક્તિનો અનુભવ કરાવશે. તેથી આ અવસર ખાસ રહેશે. સૂત્રોના જણાવ્યા અનુસાર, ઈવેન્ટને વધુ મોટી બનાવવા માટે વડાપ્રધાન નરેન્દ્ર મોદીને ફાઈટર જેટમાંથી જાતે જ સ્થળ પર લાવવાનો નિર્ણય લેવામાં આવ્યો છે. આ નિર્ણયથી ભારતના દુશ્મન એવા પાકિસ્તાન અને ચીનને પણ એક પ્રકારે સંદેશ આપવાનો ઈરાદો છે. ભૌગોલિક રીતે પૂર્વાચલ એવા વિસ્તારમાં આવે છે જ્યાથી ચીનની લાંબી સરહદ નજીક પડે.\nવડાપ્રધાન C-130 J સુપર હર્ક્યુલસ એરક્રાફ્ટમાં સુલતાનપુરની એરસ્ટ્રીપ પર ઉતરશે અને તેમની સાથે લગભગ 35 લોકો પણ હશે. સુપર હર્ક્યુલસ એરક્રાફ્ટ યુદ્ધના મેદાનમાં મોરચો સંભાળી રહેલા સૈનિકો માટે જીવનરક્ષક તરીકે કામ કરે છે. આ અમેરિકન ટ્રાન્સપોર્ટ એરક્રાફ્ટ છે જે સૌથી મુશ્કેલ યુદ્ધના મેદાનમાં પણ સૈનિકોને લોજિસ્ટિક્સ પહોંચાડે છે અને આ એરક્રાફ્ટ સાથે પીએમ તેમની ટીમ સાથે સ્થળ પર પહોંચશે.\n341 કિલોમીટર લાંબા એક્સપ્રેસ વે પર સુલતાનપુર નજીક 3.2 કિલોમીટર લાંબી એરસ્ટ્રીપ બનાવવામાં આવી છે. જેના પર મિરાજ-2000 ફાઈટર પહેલા ઉતરશે. પ્રમાણભૂત પ્રક્રિયા અનુસાર, મિરાજ ફાઇટરને TRS એટલે કે ટર્ન રાઉન્ડ સર્વિસિંગ આપવામાં આવશે અને તેને આગામી મિશન માટે મોકલવામાં આવશે.\nAN-32 ટ્રાન્સપોર્ટ એરક્રાફ્ટને મિરાજ-2000થી એરસ્ટ્રીપ ઉપર ઉતાર્યા બાદ, ઉતારવામાં આવશે. આ ટ્રાન્સપોર્ટ એરક્રાફ્ટમાં યુધ્ધ મોરચા પર સેના દ્વારા ઉપયોગમાં લેવાતું ઓલ-ટેરેન વાહન પણ હશે. પરંતુ તે નીચે અડે કે તરત જ તે પાછુ ઉપડી જશે.સૂત્રોના જણાવ્યા અનુસાર, સુલતાનપુરના આકાશમાં ફ્લાયપાસ્ટ દરમિયાન પાંચ ફાઈટર ગર્જના કરશે, જેમાંથી એક મિરાજ 2000 હશે અને તેની સાથે બે સુખોઈ 30 MKI અને બે જગુઆર હશે.\nPrevious articleરાજકુમાર રાવ અને પત્રલેખા જોડાયા લગ્નગ્રંથિમાં\nNext articleસુપ્રીમે યુપીને કહ્યું, લખીમપુર ખૈરી કેસની તપાસ-ટીમને ‘અપગ્રેડ’ કરો


bhagvat katha in jamjodhpur | જામજોધપુરની ભાગવત કથામાં નંદઉત્સવ યોજાયો, ભાવિકો ઉમટ્યાં - Divya Bhaskar\nBhagvat Katha In Jamjodhpur\nજામજોધપુરની ભાગવત કથામાં નંદઉત્સવ યોજાયો, ભાવિકો ઉમટ્યાં\n- પોથીયાત્રામાં મોટી સંખ્યામાં ભાવિકો જોડાયા\nજામજોધપુરનાં જલારામ મંદિર ગોકુલધામમાં રસિકભાઇ સેવકનાં વ્યાસાસને યોજાઇ રહેલી ભાગવત સપ્તાહમાં મંગળવારે નંદોત્સવ ઉજવવામાં આવ્યો હતો. આ કથાનું રસપાન કરવા માટે મોટી સંખ્યામાં શ્રોતાઓ ઉમટી પડ્યા હતાં. મલાવી આફ્રિકા નિવાસી હિનાબેન ઠકરાર તથા સુરેશભાઇ છગનભાઇ ઠકરાર પરિવાર દ્વારા અહીં ભાગવત સપ્તાહનું આયોજન કરવામાં આવ્યું છે.\nકથાના પ્રારંભે શહેરમાં ભારે ધામધૂમપૂર્વક પોથી યાત્રા નિકળી હતી. જેમાં મોટી સંખ્યામાં લોકો જોડાયા હતાં. આ કથાનું રસપાન કરવા માટે જામજોધપુર શહેર ઉપરાંત તાલુકાભરમાંથી ભાવિકો મોટી સંખ્યામાં ઉપસ્થિત રહ્યા હતાં. આ પ્રસંગે જામજોધપુર સ્વામીનારાયણ મંદિરના સ્વામી રાધારમણ દાસજીએ ઉપસ્થિત રહી સંતવચન પાઠવ્યા હતાં. નરેન્દ્રભાઇ ઠકરાર દ્વારા તેમનું શાલ ઓઢાડી સન્માન કરવામાં આવ્યું હતું.\nભાગવત સપ્તાહમાં મંગળવારે નંદ ઘેરા આનંદ ભયોના નાદ સાથે ભવ્ય નંદ ઉત્સવનો કાર્યક્રમ યોજાયો હતો. જેમાં બહોળી સંખ્યામાં ભાવિકો ઉમટી પડ્યા હતાં. આ ધાર્મિક કાર્યક્રમમાં ઉપસ્થિત રહેવા આયોજકો દ્વારા ભાવિકોને આમંત્રણ પાઠવવામાં આવ્યું છે.


આજે અમારા આખા પરિવારે ૭૨ હજારની કુરબાની આપી\nસોશિયલ મિડિયામાં થઇ ટીખલ\nગુજરાતમાં મતદાનના દિવસે ચૂંટણીને લઈ એકબીજા પક્ષની મજાક ઉડાવતાં મેસેજ સોશિયલ મીડિયામાં વાયરલ થયા હતા. વાયરલ થયેલા સંદેશામાં કહેવાયું હતું કે, 'બોર્ડર ઉપર ન જઈ શકીએ તો કંઈ નહિ, બૂથ ઉપર તો જઈ શકીએ ને.' તો સામે એવો મેસેજ વાયરલ કરાયો કે, ' એક ભાઈ ભાજપને મત દેવા નીકળ્યા હતા, ત્યાં જ ઘરવાળીનો ફોન આવ્યો.. ગેસનો બાટલો આવ્યો છે, ૮૦૦ રૂપિયા આપો. એ પછી ભાઈએ કોંગ્રેસનું બટન દબાવી દીધું.'\n'હજુ પણ સવારે ૮ વાગ્યા સુધી ૧૫ લાખની રાહ જોઈશ. જો નય આવેને તો પછી ૭૨ હજાર વાળું બટન દબાવી દઈશ.' 'હું વોટ તો મોદીને આપવા ગયો હતો પણ મતદાન મથક ઉપર લાઈન જોઈને નોટબંધી યાદ આવી ગઈ અને પછી.'\n'આજે અમારા આખા પરિવારે ૭૨ હજારની કુરબાની આપી.' '૨૩ એપ્રિલ. ભૂલ સુધારણા દિવસ.' 'સારુ થયું ચૂંટણી પૂરી થઈ. કેટલાકે તો જાતે ચૂંટણી લડતાં હોય એમ ઉપાડો લીધો હતો.' 'બે કલાક વોટિંગ પછી EVM બોલી ઉઠયું, અલ્યા કોક કોંગ્રેસનું બટન દબાવો, નહીંતર પછી બધા મારો વાંક કાઢશે'


ભારતીય લોકો સૌથી વધુ ઉપયોગ કરે છે આ5ઈમોજી! | The most popular emoticons used by Indians on Social Media - Sambhaav News\nસોશ્યિલ મીડિયાને લીધે ઇમોજીનો ઘણો ઉપયોગ કરવામાં આવે છે. માણસની લાગણીઓ વ્યક્ત કરવા માટે આપણે શબ્દો કરતાં વધુ ઇમોજીનો ઉપયોગ કરવાનું શરૂ કરી દિધું છે. હવે તે શરત છે કે 18મી જુલાઇના રોજ, વિશ્વ ઇમોજી ડે તરીકે ઉજવવામાં આવે છે. તેનું 2014માં પ્રારંભ થયું હતું ત્યારે જેરેમી બર્જે ઇમોજી માટે એક ઇમોજીપેડિયા શરૂ કરી હતી.\nઇમોજીનો પ્રથમ ઉપયોગ 1995માં થયો હતો. તે સમય દરમિયાન લોકો પેજરમાં ઇમોજીનો ઉપયોગ કરતા હતા. પેજર એક વાયરલેસ ટેલિકમ્યુનિકેશન ટૂલ છે. આજે તમારા સ્માર્ટફોનમાં હજારો ઇમોજી મળે છે, પરંતુ શું તમે જાણો છો કે ભારતીય મોબાઇલ અને ઇન્ટરનેટ યુઝર્સ ઇમોજીનો સૌથી વધુ ઉપયોગ કરે છે. ઇમોજી શું છે?\nટ્વિટર પર ઇમોજી વિશે સૌ પ્રથમ ચર્ચા, ભારતના ટ્વિટર યુઝર્સ5ઇમોજીનો સૌથી વધુ ઉપયોગ કરે છે. આમાં આનંદનાં આંસુ, આંખોમાં દિલ હસતાં ચહેરા, દિલથી શુભેચ્છાઓ, ખુશ જોવા ઇમોજીનો સમાવેશ થાય છે.\nએક રિપોર્ટ અનુસાર રોજ લોકો 2,300 ઇમોજી ફેસબુક, WhatsApp અને ફેસબુક મેસેન્જરનો ઉપયોગ કરે છે. ફેસબુક પર કુલ 2,800 ઇમોજી છે. આ ઉપરાંત, લગભગ 900 મિલિયન ઇમોજી વિશ્વભરમાં મોકલવામાં આવે છે, જેમાં કોઈ શબ્દ નથી ફક્ત ઈમોજી વપરાય છે.\n’15 વર્ષથી વધુ ઉંમરની પત્ની સાથે શારીરિક સંબંધ રેપ નહી’\nVIDEO: મહિસાગરમાં ખોદકામ દરમિયાન મળી આવ્યાં લુપ્ત પ્રજાતિનાં ઈંડા